**KONKURSO SĄLYGOS**

**Dėl Lazdijų hipodromo valdymo ir naudojimo koncesijos suteikimo**

**[metai] m. [mėnuo] [diena] d. Nr. [numeris]**

**Lazdijai**

Turinys

[1 straipsnis. Sąvokos ir apibrėžimai 3](#_Toc367856296)

[2 straipsnis. Bendrosios nuostatos 6](#_Toc367856297)

[3 straipsnis. Sutarties dalykas ir Projekto apibūdinimas 7](#_Toc367856298)

[4 straipsnis. Konkurso sąlygų paaiškinimas 10](#_Toc367856299)

[5 straipsnis. Reikalavimai pasiūlymams 11](#_Toc367856300)

[6 straipsnis. Pasiūlymo užtikrinimas 13](#_Toc367856301)

[7 straipsnis. Vokų su Pasiūlymais atplėšimas 14](#_Toc367856302)

[8 straipsnis. Pasiūlymų vertinimas 15](#_Toc367856303)

[9 straipsnis. Pasiūlymų vertinimo kriterijai 16](#_Toc367856304)

[10 straipsnis. Derybos 17](#_Toc367856305)

[11 straipsnis. Sutarties sudarymas 19](#_Toc367856306)

[12 straipsnis. Kontaktiniai duomenys 20](#_Toc367856307)

[13 straipsnis. Konkurso sąlygų priedai 20](#_Toc367856308)

straipsnis. Sąvokos ir apibrėžimai

* 1. Konkurso sąlygose ir prieduose vartojamos ir didžiąja raide rašomos žemiau nurodytos sąvokos, išskyrus Sutartį, turi šias reikšmes:

Arklidės Reiškia Suteikiančiosios institucijos ir Koncesininko lėšomis pastatytas statinys Žemės sklype, Techniniame projekte numatytoje zonoje, kurio funkcinė paskirtis – arklių laikymas.

|  |  |
| --- | --- |
| Atlyginimas | Suteikiančiosios institucijos Koncesininkui mokamas atlyginimas už neigiamas pasekmes dėl Įvykių, kurių riziką pagal Sutartį prisiėmė Suteikiančioji institucija. |
| Banko garantija | Lietuvoje, Europos ekonominės erdvės valstybėje narėje ar Šveicarijoje įregistruoto banko išduota garantija, kuria užtikrinamas Sutarties vykdymas. |
| Dalyvis | Reiškia subjektą ar subjektų grupę, kurie kreipėsi į Suteikiančią instituciją dėl Konkurso sąlygų išdavimo iki Pasiūlymų pateikimo termino, o po Pasiūlymų pateikimo termino, reiškia subjektus ar subjektų grupę, kurie Suteikiančiai institucijai pateikė Pasiūlymą. |
| Darbo diena | Reiškia dienas, kuriomis bankai Lietuvos Respublikoje vykdo veiklą, išskyrus oficialias nedarbo dienas. |
| Finansinis veiklos modelis | Reiškia Dalyvio kartu su Pasiūlymu pateiktą finansinį veiklos modelį, atitinkantį Konkurso sąlygų 5 priedo reikalavimus. |
| Gera verslo praktika | Reiškia veiklos vykdymą vadovaujantis Teisės aktams neprieštaraujančiais standartais, metodais, praktika ir procedūromis bei tokiu rūpestingumo ir apdairumo lygiu, kurio tokiomis pačiomis ar panašiomis sąlygomis yra įprastai tikimasi iš panašią veiklą vykdančių kvalifikuotų ir patyrusių asmenų. |
| Hipodromas | Reiškia Žemės sklype esančio Turto, įrenginių ir kitokio turto kompleksą. |
| Investicijos | Reiškia materialaus turto investicijas į Turtą Žemės sklype ir Sąlygas ugdymo procesui. |
| Įvykis | Reiškia Koncesininkui neigiamas pasekmes sukėlusį įvykį, kurio riziką pagal Sutartį prisiėmė Suteikiančioji institucija. |
| Komisija | Suteikiančiosios institucijos Konkursui organizuoti bei vykdyti sudaryta komisija. |
| Koncesija | Vadovaujantis Koncesijų įstatymu ir Sutartimi Suteikiančiosios institucijos Koncesininkui suteikiamas leidimas vykdyti Ūkinę veiklą, teikti Viešąsias paslaugas, valdyti ir naudoti Perduotą turtą. |
| Koncesijų įstatymas | Reiškia Lietuvos Respublikos koncesijų įstatymą. |
| Koncesijos mokestis | Koncesininko Suteikiančiai institucijai pagal Sutartį mokamas mokestis už suteiktą Koncesiją, kurį sudaro pastovioji ir kintamoji dalys. |
| Koncesininkas | Reiškia Dalyvio, pripažinto laimėjusiu konkursą, specialiai Sutarties vykdymui įsteigtą juridinį asmenį, atitinkantį Specifikacijos 2.1 punkto reikalavimus. |
| Konkursas | Reiškia pagal Koncesijų įstatymą ir Konkurso sąlygas Suteikiančiosios institucijos vykdomą konkursą atrinkti Dalyviui, kurio įsteigtas Koncesininkas įgyvendintų Sutartį. |
| Konkurso sąlygos | Reiškia šias konkurso sąlygas, jų priedus, paaiškinimus ir patikslinimus, pateiktus Dalyviams. |
| Maksimalus atlyginimas | Dalyvio Pasiūlyme nurodyta maksimali pinigų suma, kurią Suteikiančioji institucija įsipareigoja išmokėti Koncesininkui kaip Atlyginimą už Įvykius per visą Sutarties galiojimo laikotarpį. |
| Maniežas  Naujas turtas | Stačiakampis be vidinių pertvarų pastatas žirgams treniruoti ir prižiūrėti, jojimo varžyboms rengti, mokytis joti.  Reiškia Prekybos vietas ir Statybos darbais sukurtus, Teisės aktų nustatyta tvarka įformintus ir Nekilnojamojo turto registre įregistruotus statinius:   * arklides; * konkūrų aikštelę; * žirgų apšilimo aikštelę; * išjodinėjimo aikštelę; * maniežą žirgams; * kitus statinius, kurie reikalingi Koncesininko prisiimtiems įsipareigojimams pagal Sutartį vykdyti ir dėl kurių buvo gautas išankstinis Suteikiančiosios institucijos sutikimas. |
| Pasiūlymas | Dalyvio Suteikiančiajai institucijai pateiktas išsamus įpareigojantis pasiūlymas pagal Konkurso sąlygų 1 priedo formą. |
| Pasiūlymo užtikrinimas | Lietuvoje, Europos ekonominės erdvės valstybėje narėje ar Šveicarijoje įregistruoto banko ar draudimo bendrovės išduota garantija, kuria užtikrinamas Pasiūlymo galiojimas. |
| Pasiūlymų pateikimo terminas | Reiškią tikslia data ir laiku minučių tikslumu apibrėžtą terminą, iki kurio pabaigos kada Dalyvis turi teisę pateikti Pasiūlymą. |
| Perduotas turtas | Lazdijų rajono savivaldybei nuosavybės teise priklausantis Teisės aktų nustatyta tvarka įformintas ir Nekilnojamojo turto registre įregistruotas turtas, esantis Žemės sklype, išskyrus vandentiekio linija (unikalus Nr. 4400-2240-8686) ir nuotekų linija (unikalus Nr. 4400-2240-8757):   * tribūna (unikalus Nr. 4400-2038-2127); * geoterminis šildymas (unikalus Nr. 4400-2241-9261); * teisėjų bokštelis (unikalus Nr. 4400-2240-3249); * kiti statiniai (inžineriniai) – tvora (unikalus Nr. 4400-2240-3260); * kiti statiniai (inžineriniai) – stoginė žirgams (unikalus Nr. 4400-2038-2168); * kiti statiniai (inžineriniai) – aikštelės šaligatviai (unikalus Nr. 4400-2240-3281); * nuotekų linija – lietaus kanalizacijos tinklai (unikalus Nr. 4400-2240-8702); * nuotekų linija – buitinių nuotekų tinklai (unikalus Nr. 4400-2408-8713); * vandentiekio linija – vandentiekio tinklai (unikalus Nr. 4400-2240-8686); * nuotekų linija – buitinių nuotekų tinklai (unikalus Nr. 4400-2240-8757); * aukščiau išvardinto turto priklausiniai, bei kitas turtas, kuris pagal Sutartį perduodamas Koncesininkui. |
| Prekybos vietos | Reiškia Koncesininko lėšomis pastatytus statinius ir/ar įrangą Žemės sklype, Techniniame projekte numatytoje prekybos zonoje, kurių funkcinė paskirtis prekybos ir maitinimo paslaugų teikimas. |
| Projektas | Suteikiančiosios institucijos įgyvendinamas partnerystės projektas „Lazdijų hipodromo valdymo ir naudojimo koncesija“, kurio apibūdinimas pateiktas Specifikacijoje. |
| PVM | Pridėtinės vertės mokestis. |
| Sąlygos ugdymo procesui | Reiškia sąlygas žirginio sporto ugdymo procesui, kurios atitinka Specifikacijos reikalavimus. |
| Specifikacija | Reiškia Sutarties 1 priedą, kuriame nustatyti privalomi reikalavimai Koncesininkui, Ūkinei veiklai ir Viešosioms paslaugoms. |
| Statybos darbai | Reiškia projektavimo ir/ar statybos darbus, reikalingus Naujam turtui sukurti Žemės sklype. |
| Subtiekėjai | Reiškia Koncesininko pasitelktus ūkio subjektus Sutarčiai vykdyti. |
| Sutartis | Reiškia Konkurso sąlygų 4 priede pateiktą Koncesijos sutarties projektą „Dėl Lazdijų hipodromo valdymo ir naudojimo koncesijos suteikimo“. |
| Suteikiančioji institucija | Reiškia Lazdijų rajono savivaldybės vykdomąją instituciją – Lazdijų rajono savivaldybės administracijos direktorių. |
| Techninis projektas | Reiškia Suteikiančiosios institucijos parengtą techninį projektą „Lazdijų hipodromo modernizavimas ir pritaikymas kompleksiniam turizmo paslaugų teikimui“. |
| Teisės aktai | Reiškia Lietuvos Respublikos Konstituciją, įstatymus, tarptautines sutartis, kurių šalimi yra Lietuvos Respublika, Vyriausybės nutarimus, kitus poįstatyminius teisės aktus, Lazdijų rajono savivaldybės tarybos ir Suteikiančiosios institucijos priimtus norminius teisės aktus, taip pat Lietuvos Respublikoje tiesiogiai taikomus ES reglamentus ir kitus teisės aktus, kurie yra privalomi Šalims (su visais vėlesniais Teisės aktų pakeitimais ir papildymais). |
| Turtas | Reiškia Perduotą turtą ir Naują turtą. |
| Ūkinė veikla | Koncesininko vykdoma ūkinė-komercinė veikla, susijusi su Naujo turto projektavimu ir statyba, Turto plėtra, atnaujinimu, pakeitimu, remontu, valdymu, naudojimu ir priežiūra bei Viešųjų paslaugų teikimu. |
| Viešosios paslaugos | Reiškia Koncesininko Hipodrome teikiamas viešąsias paslaugas kultūros, sporto, laisvalaikio leidimo srityse, įskaitant Žirginio sporto renginių organizavimo paslaugas, o Dalyviui Pasiūlyme įsipareigojus sudaryti Sąlygas ugdymo procesui vykti, kartu reiškia ir paslaugas žirginio sporto ugdymą vykdantiems subjektams. |
| Žemės sklypas | Valstybei nuosavybės teise priklausantis, Lazdijų rajono savivaldybės patikėjimo teise valdomas kitos paskirties (naudojimo būdas – visuomeninės paskirties teritorijos, naudojimo pobūdis – mokslo ir mokymo, kultūros ir sporto, sveikatos apsaugos pastatų bei statinių statybos) 134000 kv. metrų žemės sklypas (unikalus numeris – 4400-0825-4728), esantis Lazdijų rajono savivaldybėje, Lazdijų seniūnijoje, Buktos kaime 2. |
| Žirginio sporto renginys | Reiškia žirginio sporto varžybas Hipodrome, kuriose sudaromas piniginis prizinis fondas. |

straipsnis. Bendrosios nuostatos

* 1. Konkursas vykdomas atviro viešo konkurso būdu, vadovaujantis Koncesijų įstatymu, kitais Teisės aktais ir šiomis Konkurso sąlygomis. Konkursą organizuoja ir vykdo Komisija.
  2. Konkursas vykdomas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų, konfidencialumo bei nešališkumo reikalavimų.
  3. Dalyviu gali būti bet kokios teisinės formos privatus juridinis asmuo, viešasis juridinis asmuo, išskyrus viešąjį ir privatų juridinį asmenį, kuris pagal Teisės aktus priskiriamas prie valdžios sektoriaus, bei fizinį asmenį. Konkurso Dalyviu taip pat gali būti užsienio juridinis asmuo arba kitas ūkio subjektas, įsteigtas pagal užsienio valstybės teisę ir neturintis juridinio asmens statuso, taip pat Lietuvos Respublikoje įsteigti Europos Sąjungos valstybėse narėse ir kitose Europos ekonominės erdvės valstybėse įsisteigusių įmonių filialai, arba tokių asmenų grupė.
  4. Konkursas vykdomas be išankstinės Dalyvių atrankos, preliminarių neįpareigojančių pasiūlymų pateikimo ir jų vertinimo šiais etapais:
     1. Konkurso ir jo sąlygų paskelbimo;
     2. Pasiūlymų pateikimo;
     3. Pasiūlymų vertinimo;
     4. derybų ir Sutarties sudarymo.
  5. Skelbimas apie Konkursą, Konkurso sąlygas skelbiamas leidinio „Valstybės žinios“ priede „Informaciniai pranešimai“, Lazdijų rajono savivaldybės interneto svetainėje: www.lazdijai.lt.
  6. Bet kokie Konkurso sąlygų pakeitimai, papildymai skelbiami Konkurso sąlygų 2.5. punkte nurodytuose šaltiniuose.
  7. Konkurso sąlygos Dalyviams išduodamos nemokamai nuo [nurodyti datą] iki [nurodyti datą], Lazdijų rajono savivaldybės administracijoje, adresu: Vilniaus g. 1, Lazdijai, 216 kab. darbo valandomis: nuo pirmadienio iki ketvirtadienio – nuo 8.00 iki 17.00 val., penktadienį – nuo 8.00 iki 15.45 val. Dalyviui pateikus rašytinį prašymą, Konkurso sąlygos išduodamos elektroniniu paštu.

straipsnis. Sutarties dalykas ir Projekto apibūdinimas

* 1. Vadovaudamasi Sutartimi ir joje nustatytomis sąlygomis, Suteikiančioji institucija pagal Koncesijų įstatymą Koncesininkui suteikia Koncesiją, t. y. leidimą vykdyti Ūkinę veiklą, teikti Viešąsias paslaugas, valdyti ir naudoti Perduotą turtą, o Koncesininkas prisiima didžiąją dalį su Ūkine veikla susijusios rizikos bei Sutartyje nustatytas teises ir pareigas. Koncesininko atlyginimą už tokią veiklą sudaro teisės užsiimti Ūkine veikla suteikimas, pajamos iš Ūkinės veiklos kartu su Atlyginimu, Suteikiančiosios institucijos mokamu Koncesininkui, atsižvelgiant į jos prisiimtą riziką.
  2. Pagrindinių Projekto techninių, finansinių ir komercinių sąlygų apibūdinimas pateikiamas žemiau:
     1. Sutartį privalo vykdyti Dalyvio, pripažinto laimėjusiu Konkursą, specialiai įsteigtas Koncesininkas, kuris visą Sutarties galiojimo laikotarpį privalo atitikti Specifikacijos 2.1 punkto reikalavimus;
     2. Dalyvis Suteikiančiai institucijai neatlygintinai (Suteikiančiosios institucijos atžvilgiu) laiduoja už visų Koncesininko prievolių pagal Sutartį tinkamą vykdymą visą Sutarties galiojimo laikotarpį. Dalyvio kaip laiduotojo atsakomybė Suteikiančiai institucijai pasibaigia tik tada, kai Koncesininkas tinkamai įvykdo Sutartį ir negali baigtis anksčiau dėl to, kad Suteikiančioji institucija nepareikalavo Dalyvio kaip laiduotojo atsakomybės. Dalyvis kaip laiduotojas Suteikiančiai institucijai atsako ir Sutarties keitimo atveju. Dalyvio atsakomybė už Koncesininko prievoles pagal Sutartį neribojama, t.y. apima atsakomybę už Sutarties vykdymą, netinkamą vykdymą, netesybas. Dalyvis atsako tiek pat, kiek ir Koncesininkas;
     3. Sutartis sudaroma 25 metų terminui;
     4. Sutarties pagrindu Suteikiančioji institucija Koncesininkui suteikia teisę Perduotą turtą valdyti ir naudoti visą Sutarties galiojimo laikotarpį. Šalių teises ir pareigas, susijusias su Perduoto turto valdymu ir naudojimu nustato Sutartis;
     5. Suteikiančioji institucija įsipareigoja Koncesininkui išnuomoti Žemės sklypą įsipareigojimų pagal šią Sutartį vykdymui iki Sutarties pabaigos Koncesijų įstatyme nustatyta tvarka – be aukciono (be atskiro konkurso). Koncesininko teisės ir pareigos susijusios su Žemės sklypu, įskaitant nuomos mokestį, nustatomos Žemės sklypo nuomos sutartyje;
     6. Koncesininkas įsipareigoja visą Sutarties galiojimo laikotarpį savo rizika ir lėšomis užtikrinti nepertraukiamą, Teisės aktus, Sutarties nuostatas, Finansinį veiklos modelį ir Gerą verslo praktiką atitinkantį Ūkinės veiklos vykdymą ir Viešųjų paslaugų teikimą;
     7. Viešosios paslaugos, susijusios Žirginio sporto renginių organizavimu, privalo tenkinti šiuos minimalius reikalavimus:
        1. per kiekvienus pirmus 5 Sutarties galiojimo metus privalo būti surengta ne mažiau kaip 17 Žirginio sporto renginių, iš kurių mažiausiai 1 Žirginio sporto renginys būtų tarptautinis, o vidutinis kiekvieno Žirginio sporto renginio dalyvių (sportininkų) skaičius – 40;
        2. nuo 6 iki 25 Sutarties galiojimo metų kiekvienais metais privalo būti surengta ne mažiau kaip 6 Žirginio sporto renginiai, iš kurių mažiausiai 1 Žirginio sporto renginys būtų tarptautinis, o vidutinis kiekvieno Žirginio sporto renginio dalyvių (sportininkų) skaičius – 20;
        3. kiekvieno renginio, įskaitant Žirginio sporto renginius, metu Koncesininkas privalo parengti naudotis mažiausiai 10 Prekybos vietų;
        4. per pirmus trejus Sutarties galiojimo metus privalo būti pritraukta ne mažiau kaip 20000 lankytojų į Žirginio sporto renginius ir kitus renginius Hipodrome.
     8. Viešosios paslaugos, susijusios su Sąlygų ugdymo procesui teikimu, privalo tenkinti šiuos minimalius reikalavimus:
        1. Sąlygos ugdymo procesui yra sudarytos mažiausiai 3 mokinių grupėms, iš kurių kiekvieną sudaro iki 15 mokinių. Sąlygomis ugdymo procesui mokinių grupės gali naudotis ne mažiau kaip 120 valandų per mėnesį, 30 valandų per savaitę, po 5-6 kartus per savaitę;
        2. Sąlygos ugdymo procesui privalo apimti sąlygas vykdyti konkūro treniruotes ištisus metus Hipodrome ar 5 kilometrų nuo Hipodromo atstumu, 7 žirgų, tinkamų konkūro treniruotėms, ir inventoriaus jodinėjimui įsigyjamą ir išlaikymą;
     9. Koncesininkas savo rizika ir lėšomis įsipareigoja atlikti ne mažesnes kaip 40000,00 (keturiasdešimt tūkstančių) litų (11584,80 (vienuolikos tūkstančių penkių šimtų aštuoniasdešimt keturių eurų 80 centų) eurų) dydžio Investicijas ne mažiau kaip 10 Prekybos vietų sukūrimui per 4 mėnesius nuo Sutarties įsigaliojimo.
     10. Koncesininkas, gavęs Suteikiančiosios institucijos įgaliojimą, įsipareigoja organizuoti arklidžių projekto korektūros arba naujo arklidžių techninio projekto parengimo ir statybos darbų konkursus pagal Suteikiančiosios institucijos viešųjų pirkimų taisykles, organizuoti statybos darbus ir prisidėti trūkstama lėšų dalimi prie arklidžių statybos darbų. Arklidžių statybos darbai teisės aktų nustatyta tvarka turi būti užbaigti iki 2015 m. gegužės 1 d.
     11. Suteikiančioji institucija įsipareigoja arklidžių projektavimui ir statybai skirti ne daugiau kaip 232125,59 (du šimtus trisdešimt du tūkstančius vieną šimtą dvidešimt penkis litus 59 centus) lito be PVM (67228,22 (šešiasdešimt septynis tūkstančius du šimtus dvidešimt aštuonis litai eurus 22 centus) eurų be PVM) ES ir Suteikiančiosios institucijos lėšų.
     12. Nuosavybės teise arklidės priklauso Suteikiančiajai institucijai ir Koncesininkui proporcingai arklidžių statybai skirtai lėšų daliai. Nekilnojamojo turto registre įregistruotą Suteikiančiajai institucijai nuosavybės teise priklausančią arklidžių pastato dalį Sutarties pagrindu Suteikiančioji institucija Koncesininkui suteikia teisę valdyti ir naudoti visą Sutarties galiojimo laikotarpį. Šalių teises ir pareigas, susijusias su arklidžių naudojimu, nustato Sutartis.
     13. Jei Dalyvis nurodo Pasiūlyme, Koncesininkas įsipareigoja sudaryti Pasiūlymą ir Specifikacijos reikalavimus atitinkančias Sąlygas ugdymo procesui;
     14. Suteikiančioji institucija Koncesininkui duoda sutikimą atlikti Naujo turto Statybos darbus Žemės sklype. Koncesininkas Suteikiančiosios institucijos duotu sutikimu atlikti Naujo turto Statybos darbus naudojasi savo nuožiūra, išskyrus Sutarties 6.3 punkte prisiimtus įsipareigojimus. Statybos darbus Koncesininkas atlieka savo rizika, lėšomis, jėgomis, priemonėmis ir medžiagomis;
     15. Koncesininkas įsipareigoja visu Sutarties galiojimo laikotarpiu užtikrinti įsipareigojimų pagal Sutartį įvykdymą Banko garantija;
     16. Koncesininkas įsipareigoja sudaryti ir visu Sutarties galiojimo laikotarpiu išlaikyti Specifikacijos 5.1 punkte nurodytas Draudimo sutartis;
     17. Koncesininkas privalo užtikrinti, kad Perduotas turtas bei Žemės sklypas būtų valdomas ir naudojamas Sutarties tikslais, laikantis Teisės aktų reikalavimų, Sutarties nuostatų, Finansinio veiklos modelio ir Geros verslo praktikos;
     18. Suteikiančioji institucija įsipareigoja Koncesininkui mokėti Atlyginimą už Įvykius, tačiau Suteikiančiosios institucijos išmokėto Atlyginimo suma per visą Sutarties galiojimo laikotarpį ribojama Maksimaliu atlyginimo dydžiu, o per vienerių Sutarties vykdymo metų laikotarpį – 1/5 Maksimalaus atlyginimo dydžiu;
     19. Koncesininkas Suteikiančiai institucijai įsipareigoja mokėti Koncesijos mokestį, kurį sudaro pastovioji ir kintamoji dalis. Koncesijos mokesčio pastoviąją dalį sudaro Dalyvio Pasiūlyme nurodyta suma. Koncesijos mokesčio pastovioji dalis Suteikiančiai institucijai mokama kiekvienais Sutarties galiojimo metais pradedant nuo 6 Sutarties galiojimo metų ir yra mokama iki Sutarties galiojimo pabaigos. Koncesijos mokesčio kintamąją dalį sudaro ne mažiau kaip 0,5 procentai Koncesininko metinių pardavimo pajamų plius taikytinas PVM dydis. Koncesijos mokesčio kintamoji dalis mokama už kiekvienus Sutarties galiojimo metus iki Sutarties galiojimo pabaigos;
     20. Naujas turtas, nuosavybės teise priklauso Koncesininkui ir pasibaigus Sutarčiai Koncesininkas išlaiko į šį turtą nuosavybės teisę, išskyrus Prekybos vietas ir arklidžių pastatą/pastato dalį, kuris/kuri nuosavybės teise priklauso Suteikiančiajai institucijai. Prekybos vietų nuosavybė perleidžiama Suteikiančiai institucijai;
     21. pasibaigus Sutarčiai, Koncesininkas privalo grąžinti Perduotą turtą. Grąžinamas Perduotas turtas privalo atitikti Specifikacijos 6.8 punkto reikalavimus;
     22. Koncesininkas prisiima didžiąją dalį su Projekto įgyvendinimu susijusios rizikos bei teises ir pareigas, kaip tai numatyta Sutartyje. Visa Suteikiančiosios institucijos prisiimta rizika ribojama Maksimaliu atlyginimo dydžiu;
     23. Sutarties įsipareigojimams įvykdyti Koncesininkas turi teisę pasitelkti Subtiekėjus;
     24. Sutartis gali būti nutraukta vienašališkai ir raštišku Sutarties šalių susitarimu Sutartyje nustatytomis sąlygomis ir terminais.
  3. Detalūs Projekto įgyvendinimo reikalavimai yra nustatomi Sutartyje. Detalus Projekto apibūdinimas, įskaitant Projekto techninių sąlygų ir reikalavimų jo įgyvendinimui, saugumo ir aplinkos apsaugos reikalavimų, pagrindinių Sutarties sąlygų apibūdinimą, pateikiami Specifikacijoje.
  4. Koncesija suteikiama pagal Sutarties sąlygas ir atsižvelgiant į Suteikiančiosios institucijos ir Konkurso laimėtoju pripažinto Dalyvio derybų rezultatus.
  5. Projektas į dalis neskirstomas ir turės būti įgyvendintas visa apimtimi. Pasiūlymus tik dėl atskiros Projekto dalies įgyvendinimo Suteikiančioji institucija atmeta.

straipsnis. Konkurso sąlygų paaiškinimas

* 1. Kiekvienas Dalyvis turi teisę raštu prašyti Komisijos paaiškinti Konkurso sąlygas ir su Konkursu susijusią papildomą informaciją, kuri būtina norint pateikti Pasiūlymą. Komisija privalo atsakyti į tokį Dalyvio rašytinį prašymą, jeigu prašymą Komisija gauna anksčiau nei 5 Darbo dienos iki Pasiūlymų pateikimo termino pabaigos.
  2. Komisija į prašymą, gautą pagal Konkurso sąlygų 4.1 punktą, privalo atsakyti nedelsiant, bet ne vėliau kaip per 5 Darbo dienas nuo jo gavimo dienos. Komisija atsakyme į tokį prašymą pateikia tiek informacijos, kiek tai leidžia Konkurso sąlygos, Teisės aktų reikalavimai bei Komisijos galimybės.
  3. Komisija privalo atsakymą, paruoštą į pagal Konkurso sąlygų 4.1 punktą gautą prašymą, išsiųsti visiems kitiems Dalyviams, kuriems yra pateiktos Konkurso sąlygos, tačiau nenurodydama prašymą pateikusio Dalyvio duomenų.
  4. Komisija turi teisę savo iniciatyva raštu paaiškinti ar patikslinti Konkurso sąlygas visiems Dalyviams, kuriems Suteikiančioji institucija yra pateikusi Konkurso sąlygas, tačiau tokie paaiškinimai ir patikslinimai privalo būti išsiunčiami ne vėliau kaip likus 5 Darbo dienoms iki Pasiūlymų pateikimo termino pabaigos.
  5. Komisija turi teisę rengti susitikimus su Dalyviais, kuriems Suteikiančioji institucija yra pateikusi Konkurso sąlygas, kad paaiškintų ar aptartų iš anksto raštu Dalyvių pateiktus klausimus dėl Pasiūlymų. Šiuo atveju Suteikiančioji institucija privalo užtikrinti, kad visiems Dalyviams būtų suteikta vienoda informacija. Susitikimo metu surašomas protokolas, kuris išsiunčiamas visiems Dalyviams, kuriems Suteikiančioji institucija yra pateikusi Konkurso sąlygas.
  6. Jeigu Suteikiančioji institucija Konkurso sąlygas paaiškina (patikslina) ir negali Konkurso sąlygų paaiškinimų (patikslinimų) ar susitikimo protokolų (jeigu susitikimai įvyks) pateikti taip, kad visi Dalyviai juos gautų ne vėliau kaip likus 5 Darbo dienoms iki išsamių įpareigojančių Pasiūlymų pateikimo termino pabaigos, Suteikiančioji institucija perkelia Pasiūlymų pateikimo terminą laikui, per kurį Dalyviai, rengdami Pasiūlymus, galėtų atsižvelgti į šiuos paaiškinimus (patikslinimus) ar susitikimų protokolus. Pranešimai apie Pasiūlymų pateikimo termino nukėlimą išsiunčiami visiems Dalyviams, kuriems buvo pateiktos Konkurso sąlygos.

straipsnis. Reikalavimai pasiūlymams

* 1. Dalyvis pateikia Pasiūlymą pagal Konkurso sąlygų 1 priede pateiktą formą. Pateiktas Pasiūlymas privalo būti besąlyginis ir Dalyviui priimtinas be jokių keitimų.
  2. Pasiūlyme privalo būti pateikta:
     1. bendra informacija apie Dalyvį: Dalyvio pavadinimas, juridinio asmens kodas, registruotos buveinės adresas, adresas korespondencijai, telefono ir fakso numeriai, elektroninio pašto adresas, įgalioto asmens vardas ir pavardė, jo telefono ir fakso numeris bei elektroninio pašto adresas (jei Dalyvis yra subjektų grupė, informacija pateikiama apie kiekvieną grupės narį);
     2. siūlomas Maksimalus atlyginimo dydis, kuris negali būti didesnis kaip 500000,00 (penki šimtai tūkstančių) litų (144810,00 (vienas šimtas keturiasdešimt keturi tūkstančiai aštuoni šimtai dešimt) eurų);
     3. siūloma Koncesijos mokesčio pastovioji dalis, mokėtina Suteikiančiai institucijai kiekvienais Sutarties galiojimo metais, nuo 6 Sutarties galiojimo metų iki Sutarties galiojimo pabaigos, įskaitant PVM, jei jis taikomas;
     4. Dalyvio įsipareigojimas ar neįsipareigojimas:
        1. sudaryti Sąlygas ugdymo procesui (nurodoma, jei įsipareigojama sudaryti Sąlygas ugdymo procesui);
        2. pastatyti maniežą Žemės sklype (nurodoma, jei įsipareigojama sudaryti Sąlygas ugdymo procesui);
     5. Pasiūlymo galiojimo terminas;
     6. patvirtinimas, kad Dalyvis išanalizavo, suprato ir yra susipažinęs su visais dokumentais ir informacija, reikalinga tinkamam Pasiūlymui pateikti, ir kad šie dokumentai ir informacija yra tinkama ir pakankama jo sprendimui pateikti Pasiūlymą. Jei Konkurso dalyviui nepavyko gauti, išanalizuoti arba suprasti bet kokių dokumentų, su kuriais susipažinti ar kuriuos gauti Suteikiančioji institucija jam suteikė galimybę, tai neatleidžia jo nuo įsipareigojimų, prisiimtų pateiktu Pasiūlymu ir/ar Pasiūlymo pagrindu sudarytos Sutarties.
  3. Siūlomas Maksimalaus atlyginimo dydis ir Koncesijos mokesčio pastoviosios dalies dydis yra nurodomas skaičiais bei žodžiais ir yra vertinami litais bei eurais. Jeigu dydžiai nurodomi kita valiuta, jie perskaičiuojami litais pagal Lietuvos banko paskelbtą lito ir valiutos kurso santykį paskutinę Pasiūlymų pateikimo dieną. Jei dydžiai, išreikšti skaičiais, neatitinka nurodytų žodžiais, teisingu laikomi dydžiai nurodyti žodžiais.
  4. Siūlomas Maksimalaus atlyginimo dydis negali būti didesnis nei 500000,00 (penki šimtai tūkstančių) litų (144810,00 (vieną šimtą keturiasdešimt keturis tūkstančius aštuonis šimtus dešimt) eurų) per visą Sutarties galiojimo laikotarpį. Pasiūlymai, kuriuose yra viršijama ši suma, yra atmetami.
  5. Siūlomas Maksimalaus atlyginimo dydis ir/ar Koncesijos mokesčio pastoviosios dalies dydis yra nurodomi visam Sutarties terminui ir gali būti keičiami tik Sutartyje nurodytais atvejais. Dalyvis privalo įskaičiuoti visus mokesčius ir mokėjimus, įskaitant PVM (jei jis taikomas) į siūlomą Koncesijos mokesčio pastoviosios dalies dydį.
  6. Pasiūlymas ir dokumentai pateikti su Pasiūlymu pateikiami lietuvių kalba arba užsienio kalba su vertimu į lietuvių kalbą, patvirtintu Teisės aktų nustatyta tvarka. Užsienyje išduoti oficialūs dokumentai turi būti atitinkamai legalizuoti, patvirtinti apostile pagal 1961 m. Hagos konvenciją arba patvirtinti pagal Lietuvos Respublikos ir atitinkamos kitos šalies sudarytų ir galiojančių sutarčių dėl bendradarbiavimo ir teisinės pagalbos reikalavimus.
  7. Pasiūlymas turi galioti ne trumpiau nei 90 dienų nuo Pasiūlymų pateikimo termino pabaigos. Suteikiančioji institucija turi teisę prašyti Dalyvių pratęsti Pasiūlymo galiojimą.
  8. Vienas Dalyvis gali pateikti tik vieną Pasiūlymą. Dalyviams yra draudžiama pateikti alternatyvius pasiūlymus. Alternatyviu pasiūlymu laikoma, jei siūlomi sąlygų, pateiktų Konkurso sąlygų 3.2 punkte, pakeitimai, arba Dalyvio pasiūlytos Projekto įgyvendinimo sąlygos iš esmės skiriasi nuo Suteikiančiosios institucijos pasiūlytų Sutartyje ir Suteikiančiajai institucijai nėra priimtinos, arba bet kurios pasiūlytos Projekto įgyvendinimo sąlygos neatitinka Konkurso sąlygų imperatyvių reikalavimų.
  9. Dalyvis kartu su Pasiūlymu privalo pateikti:
     1. sąžiningumo deklaraciją pagal Konkurso sąlygų 2 priede pateiktą formą;
     2. konfidencialumo pasižadėjimą pagal Konkurso sąlygų 3 priede pateiktą formą;
     3. pasiūlymus ir komentarus dėl Specifikacijos sąlygų ir reikalavimų jų įgyvendinimui;
     4. Sutarties sąlygų komentarą ar išlygas dėl jų;
     5. jei Dalyvis yra subjektų grupė, pateikiama jungtinės veiklos sutartis (originalas) ar patvirtinta jos kopija. Sutartyje turi būti numatyta solidari visų jungtinės veiklos sutarties šalių atsakomybė už prievolių Suteikiančiajai institucijai nevykdymą, o taip pat nurodyta, kuris asmuo atstovauja subjektų grupę;
     6. Pasiūlymo užtikrinimą;
     7. dokumentus, kurie patvirtintų, kad Dalyviui gali būti suteikta Koncesija pagal Konkurso sąlygų 2.3. punkto reikalavimus;
     8. Dalyvį atstovaujančio asmens dokumentus, patvirtinančius teisę atstovauti Dalyvį;
     9. Finansinį veiklos modelį, atitinkantį Konkurso sąlygų 5 priede nustatytus reikalavimus ir realiai įgyvendinamą;
     10. kitus dokumentus.
  10. Pasiūlymas ir kartu su Pasiūlymu pateikiami dokumentai, išskyrus Pasiūlymo užtikrinimą, turi būti pasirašyti Dalyvio arba jį atstovaujančio asmens ir pateikti 3 egzemplioriais, t. y. 1 originalas, pažymėtas žyma „ORIGINALAS" ir 2 kopijos, pažymėtos žyma „KOPIJA".
  11. Pasiūlymas pateikiamas užklijuotame ir užantspauduotame (jei Dalyvis turi antspaudą) voke.
  12. Ant voko privalo būti užrašas „Pasiūlymas", Konkurso pavadinimas, Dalyvio pavadinimas adresas korespondencijai, kontaktinis asmuo. Ant voko taip pat turi būti užrašas „Neatplėšti iki pasiūlymų pateikimo termino pabaigos". Jei Dalyvis nesilaiko šio punkto reikalavimų, Suteikiančioji institucija neprisiima jokios atsakomybės, kad vokas su Pasiūlymu gali būti atplėštas iki Pasiūlymo pateikimo termino pabaigos. Atsakomybė tokiu atveju tenka voką pateikusiam Dalyviui.
  13. Kartu su Pasiūlymu pateikiamų dokumentų, išskyrus Pasiūlymo užtikrinimą, lapai turi būti sunumeruoti, susiūti ir paskutinio lapo antroje pusėje patvirtinti Dalyvio ar jį atstovaujančio asmens parašu bei antspaudu (jei tokį turi). Tokiu būdu turi būti susiuvamos ir kopijos. Pasiūlymo užtikrinimas neįsiuvamas, nenumeruojamas ir pateikiamas voke.
  14. Dalyviai vokus su Pasiūlymais privalo pateikti Lazdijų rajono savivaldybės administracijai iš anksto apmokėtu registruotu paštu, arba per pašto kurjerį adresu Vilniaus g. 1, Lazdijai, Lietuvos Respublika, arba įteikti asmeniškai į 202 kab. darbo valandomis: nuo pirmadienio iki ketvirtadienio – nuo 8.00 iki 17.00 val., penktadienį – nuo 8.00 iki 15.45 val. Pateikimo momentu laikomas voko su Pasiūlymu gavimo momentas.
  15. Pasiūlymai turi būti pateikti iki Pasiūlymų pateikimo termino pabaigos, t. y. [nurodyti tikslią datą] iki [nurodyti tikslų laiką]. Vėliau pateikti Pasiūlymai yra nepriimami. Dalyvio prašymu Suteikiančioji institucija pateikia rašytinį patvirtinimą, kad Dalyvio vokas su Pasiūlymu gautas ir nurodo gavimo datą, valandą ir minutę. Suteikiančioji institucija neprisiima jokios atsakomybės, kad vokas su Pasiūlymu gali būti gautas po Pasiūlymo pateikimo termino pasibaigimo. Atsakomybė tokiu atveju tenka voką pateikusiam Dalyviui.
  16. Suteikiančioji institucija turi teisę pratęsti Pasiūlymų pateikimo terminą, įskaitant, bet neapsiribojant Konkurso sąlygų 4.6. punkto atveju. Apie naują Pasiūlymų pateikimo terminą pranešama raštu visiems Dalyviams, kuriems buvo pateiktos Konkurso sąlygos.
  17. Pasiūlymą pateikęs Dalyvis gali pakeisti arba atšaukti savo Pasiūlymą iki Pasiūlymų pateikimo termino pabaigos. Pasiūlymo pakeitimas įforminamas tokiu pat būdu kaip ir Pasiūlymas, ant voko nurodant, kad pateikiamas Pasiūlymo pakeitimas. Pasiūlymas laikomas pakeistu arba atšauktu, jei pranešimą apie Pasiūlymo pakeitimą arba atšaukimą Komisija gauna iki Pasiūlymų pateikimo termino pabaigos.

straipsnis. Pasiūlymo užtikrinimas

* 1. Pasiūlymo galiojimui užtikrinti Dalyvis privalo pateikti Pasiūlymo užtikrinimą, kurio vertė lygi 10000,00 (dešimt tūkstančių) litų (2896,20 (du tūkstančiai aštuoni šimtai devyniasdešimt šeši eurai 20 centų) eurų). Jei Dalyvis yra ūkio subjektų grupė, veikianti jungtinės veiklos sutarties pagrindu, Pasiūlymo užtikrinimas gali būti išduotas bet kuriam ūkio subjektų grupės nariui atskirai arba visai ūkio subjekto grupei.
  2. Pasiūlymo užtikrinime turi būti nurodyta, kad Pasiūlymo užtikrinime nurodyta suma, pagal Suteikiančiosios institucijos pareikalavimą, besąlygiškai išmokama Suteikiančiajai institucijai, jei:
     1. Dalyvis Pasiūlymo galiojimo laikotarpiu atšaukia Pasiūlymą po Pasiūlymų pateikimo termino pabaigos;
     2. Dalyvis nepasirašo Sutarties Suteikiančiosios institucijos nurodytu laiku;
     3. Konkurso sąlygų 10.2.1 ir 10.2..2 punktų atvejais;
     4. Dalyvis vilkina derybas, kur vilkinimu laikomas Dalyvio veikimas ar neveikimas, kai dėl Dalyvio kaltės derybos atidedamos ar neįvyksta daugiau nei 2 kartus;
     5. Dalyvis neįsteigia Koncesininko, atitinkančio Specifikacijos 2.1 punkto reikalavimus, arba įsteigtas Koncesininkas šių reikalavimų neatitinka;
     6. Konkursą laimėjęs Dalyvis neįvykdo arba netinkamai įvykdo išankstines Sutarties įsigaliojimo sąlygas nurodytas Sutarties 3.1 punkte.
  3. Pasiūlymo užtikrinimas turi galioti 90 dienų nuo Pasiūlymų pateikimo termino pabaigos. Jei pratęsiamas Pasiūlymo pateikimo terminas, kartu privalo būti pratęsiamas ir Pasiūlymo užtikrinimas.
  4. Suteikiančioji institucija įsipareigoja nedelsdama, ne ilgiau kaip per 10 dienų, grąžinti Dalyviui jo pateiktą Pasiūlymo užtikrinimą, kai:
     1. pasibaigia Pasiūlymų užtikrinimo galiojimo laikas;
     2. Koncesininkas įvykdo išankstines Sutarties įsigaliojimo sąlygas;
     3. nutraukiamas ar atšaukiamas Konkursas dėl Suteikiančiosios institucijos kaltės;
     4. Komisija nepakviečia Dalyvio derėtis Konkurso sąlygų 10 straipsnyje nustatyta tvarka.

straipsnis. Vokų su Pasiūlymais atplėšimas

* 1. Vokai su Pasiūlymais atplėšiami vokų su Pasiūlymais atplėšimo posėdyje, kuris vyks Lazdijų rajono savivaldybės administracijos patalpose, adresu Vilniaus g. 1, Lazdijai, Lietuvos Respublika, 208 kab., [nurodyti datą], [nurodyti laiką]. Vokų su Pasiūlymais atplėšimo posėdyje turi teisę dalyvauti tik Pasiūlymus pateikę Dalyviai.
  2. Vokų su Pasiūlymais atplėšimo posėdyje Komisija:
     1. patikrina asmenų, atvykusių į posėdį, įgaliojimus;
     2. paskelbia Konkurso pavadinimą ir posėdyje dalyvaujančius Komisijos narius;
     3. paskelbia, kiek iš viso buvo gauta vokų su Pasiūlymais;
     4. laikydamasi vokų gavimo Suteikiančiojoje institucijoje eilės, pradedant anksčiausiai gautu Pasiūlymu, paskelbia kiekvieno Dalyvio, pateikusio Pasiūlymą, voko gavimo datą ir laiką bei pavadinimą, įvertina pateikto voko būklės atitikimą Konkurso sąlygų 5.11 punkto reikalavimams, atplėšia voką su Pasiūlymu ir garsiai perskaito Pasiūlymą;
     5. patikrina ir paskelbia, ar yra pateikti visi dokumentai nurodyti Pasiūlyme, ir patikrina dokumentų atitikimą Konkurso sąlygų 5.10 ir 5.13 punktų reikalavimams.
  3. Kartu su Pasiūlymu pateiktų dokumentų turinys nėra skelbiamas.
  4. Vokų su Pasiūlymais atplėšimo posėdžio metu Dalyviams suteikiama galimybė viešai ištaisyti Komisijos pastebėtus Pasiūlymų susiuvimo ar įforminimo trūkumus, kuriuos įmanoma ištaisyti posėdžio metu.
  5. Visi Konkurso sąlygų 7.2 ir 7.4 punktuose nurodyti veiksmai ir duomenys yra įrašomi į vokų su Pasiūlymais atplėšimo posėdžio protokolą. Užpildytą protokolą pasirašo visi Komisijos nariai. Pasirašyto protokolo kopija, pateikiama Dalyviams, nedalyvavusiems vokų su Pasiūlymais atplėšimo posėdyje, tačiau pateikusiems Komisijai prašymą raštu pateikti tokią informaciją.
  6. Susipažinti su informacija, susijusia su Dalyvių Pasiūlymų nagrinėjimu, aiškinimu, vertinimu ir palyginimu, gali tiktai Komisijos nariai bei jos pakviesti ekspertai, atitinkamų tarnybų atstovai, Suteikiančioji institucija, jos įgalioti asmenys, kiti asmenys ir institucijos, pagal Lietuvos Respublikos įstatymus turintys teisę susipažinti su tokia informacija.

straipsnis. Pasiūlymų vertinimas

* 1. Konkursui pateiktus Pasiūlymus nagrinėja ir vertina Komisija Pasiūlymų vertinimo posėdyje. Pasiūlymai nagrinėjami ir vertinami konfidencialiai, nedalyvaujant Pasiūlymus pateikusiems Dalyviams.
  2. Iškilus klausimams dėl Pasiūlymų turinio ir Komisijai paprašius, Dalyviai privalo pateikti papildomus paaiškinimus nekeisdami savo Pasiūlymo. Esant reikalui, Dalyvių atstovai gali būti kviečiami į Komisijos posėdį, pranešant visiems Dalyviams raštu, į kokius klausimus turės atsakyti pakviesti Dalyviai.
  3. Konkurso sąlygų reikalavimų neatitinkančiais Pasiūlymai laikomi tokiais atvejais:
     1. Pasiūlymas neatitinka Konkurso sąlygų 1 priede pateiktos formos;
     2. Pasiūlyme nenurodyta Konkurso sąlygų 5.2 punkte nurodyta informacija, išskyrus, kai pateikta informacija neišsami ar netiksli;
     3. Pasiūlymas galioja trumpiau nei 90 dienų;
     4. Kartu su Pasiūlymu nepateikti Konkurso 5.9 punkte nurodyti dokumentai;
     5. Pasiūlymas ir kartu su Pasiūlymu pateikti dokumentai parengti ne lietuvių kalba ir nėra pateiktas Pasiūlymo vertimas į lietuvių kalbą, patvirtintas Teisės aktų nustatyta tvarka, arba dokumentai nelegalizuoti Konkurso sąlygose nustatyta tvarka;
     6. Kartu su Pasiūlymu pateikti dokumentai neatitinka Konkurso sąlygų 5.10 ir 5.13 punktų reikalavimų, arba vokas, kuriame pateiktas Pasiūlymas – Konkurso sąlygų 5.11 punkto reikalavimų;
     7. Dalyvis pateikė alternatyvų Pasiūlymą, kaip tai nurodyta Konkurso sąlygų 5.8 punkte;
     8. Pasiūlyme nurodytas Maksimalus atlyginimo dydis viršija 500000,00 (penkis šimtus tūkstančių) litų (144810,00 (vieną šimtą keturiasdešimt keturis tūkstančius aštuonis šimtus dešimt) eurų);
     9. Finansinis veiklos modelis neatitinka Konkurso sąlygų 5 priedo reikalavimų arba yra nepagrįstas ir Suteikiančiai institucijai nepriimtinas;
     10. Dalyvis Pasiūlyme pateikė netikslius ar neišsamius duomenis ir Komisijai pareikalavus jų nepatikslino per nurodytą terminą;
     11. Paaiškėja, kad Dalyvio pateikta informacija yra neteisinga arba pateikti dokumentai yra suklastoti;
     12. Konkurso dalyvis nepateikė Konkurso sąlygų 6 straipsnio reikalavimus atitinkantį Pasiūlymo užtikrinimą;
     13. Kitais Konkurso sąlygose ar Teisės aktuose nurodytais atvejais.
  4. Pasiūlymai, kurie pripažinti neatitinkančiais Konkurso sąlygų reikalavimų yra atmetami ir nevertinami. Apie Pasiūlymo atmetimą Dalyvis nedelsiant informuojamas raštu.
  5. Konkursas laikomas įvykusiu, jei buvo gautas, ir po nagrinėjimų ir vertinimų liko bent vienas Konkurso sąlygas atitinkantis Pasiūlymas.

straipsnis. Pasiūlymų vertinimo kriterijai

* 1. Neatmesti Pasiūlymai vertinami pagal šiuos vertinimo kriterijus:

|  |  |
| --- | --- |
| **Vertinimo kriterijai** | **Lyginamasis svoris** |
| Pirmas vertinimo kriterijus (D) | X=40 |
| Antras vertinimo kriterijus (V) | Y=60 |

* 1. Kiekvieno Pasiūlymo vertinimo balai apskaičiuojami pagal formules:
     1. Bendra vertinimo balų suma S apskaičiuojama sudedant pirmo vertinimo kriterijaus D ir antro vertinimo kriterijaus V balus pagal formulę:

Sp = Dbalas + Vbalas, kur

Sp – Dalyvio Pasiūlymo bendra vertinimo balų suma;

Dbalas – Dalyvio Pasiūlymui suteikiamas balas pagal pirmo vertinimo kriterijaus reikšmę;

Vbalas – Dalyvio Pasiūlymui suteikiamas balas pagal antro vertinimo kriterijaus reikšmę;

* + 1. Pirmo vertinimo kriterijaus reikšmė apskaičiuojama pagal formulę:

, kur

D – Dalyvio pirmo vertinimo kriterijaus reikšmė, apskaičiuota pagal formulę, paėmus Dalyvio Pasiūlymo duomenis;

C – didžiausia galima Maksimalaus atlyginimo suma, lygi 500000,00 litų (144810,00 eurų);

Kp – Dalyvio Pasiūlyme nurodyta Koncesijos mokesčio pastovioji dalis už kiekvienus Sutarties galiojimo metus pradedant nuo 6 Sutarties galiojimo metų iki Sutarties galiojimo pabaigos, įskaitant PVM, jei jis taikomas;

Mp – Dalyvio Pasiūlyme nurodytas Maksimalus atlyginimo dydis, kuris negali būti didesnis kaip 500000,00 (penki šimtai tūkstančių) litų (144810,00 eurų);

r – 5% diskonto norma išreikšta dešimtaine trupmena – 0,05;

t – Sutarties galiojimo metai, pradedant skaičiuoti nuo 6 Sutarties galiojimo metų iki 25.

* + 1. Dalyvio Pasiūlymui suteikiamas balas pagal pirmo vertinimo kriterijaus reikšmę apskaičiuojamas pagal formulę:

Dbalas = D / Dmax x X, kur

Dmax – iš visų vertinamų Pasiūlymų didžiausia pirmo vertinimo kriterijaus reikšmė, apskaičiuota pagal Konkurso sąlygų 9.2.2 punktą.

* + 1. Antro vertinimo kriterijaus reikšmė apskaičiuojamas pagal formulę:

Vp = Vįsipareigojimas + Vmaniežas, kur

Vp – Dalyvio antro vertinimo kriterijaus reikšmė apskaičiuota pagal Dalyvio Pasiūlymo duomenis;

Vįsipareigojimas, Vmaniežas – suteikiamas balų skaičius nurodytas žemiau pateiktose lentelėse, pagal Dalyvio pasiūlyme nurodytus įsipareigojamus.

|  |  |
| --- | --- |
| Dalyvio įsipareigojimas sudaryti Sąlygas ugdymo procesui, nurodytas Pasiūlyme | Vertinimo balas  (Vįsipareigojimas) |
| Dalyvis neįsipareigoja sudaryti Sąlygų ugdymo procesui | 0 |
| Dalyvis įsipareigoja sudaryti Sąlygas ugdymo procesui | 1 |
| Dalyvis, kuris įsipareigoja sudaryti Sąlygas ugdymo procesui | Vertinimo balas  (Vmaniežas) |
| Neįsipareigoja pastatyti maniežo Žemės sklype | 0 |
| Įsipareigoja pastatyti maniežą Žemės sklype | 1 |

* + 1. Dalyvio Pasiūlymui suteikiamas balas pagal antro vertinimo kriterijaus reikšmę apskaičiuojamas pagal formulę:

Vbalas = Vp / Vmax x Y, kur

Vmax – iš visų vertinamų Pasiūlymų didžiausia antro vertinimo kriterijaus reikšmė, apskaičiuota pagal Konkurso sąlygų 9.2.4 punktą.

* 1. Pagal Konkurso sąlygų 9.2 punkto formules skaičiavimai atliekami šimtųjų tikslumu.
  2. Geriausiu Pasiūlymu laikomas didžiausią bendra vertinimo balą S gavęs Pasiūlymas.
  3. Jei gautas daugiau negu vienas Pasiūlymas, Komisija sudaro Pasiūlymų eilę bendro vertinimo balų S mažėjimo tvarka. Jei keli Pasiūlymai surinko vienodą bendrą vertinimo balą S, pirmesniu Pasiūlymų eilėje įrašomas Pasiūlymas, kurį Suteikiančioji institucija gavo anksčiau. Sudaryta Pasiūlymų eilė skelbiama Konkurso sąlygų 2.5 punkte nurodytuose šaltiniuose.
  4. Jeigu yra gautas tik vienas Pasiūlymas, kuris atitinka Konkurso sąlygų reikalavimus, Pasiūlymų eilė nesudaroma. Apie tokį Pasiūlymą pateikusį Dalyvį skelbiama Konkurso sąlygų 2.5 punkte nurodytuose šaltiniuose.
  5. Jeigu negautas nė vienas Pasiūlymas, kuris atitinka Konkurso sąlygų reikalavimus, arba visi Pasiūlymai buvo atmesti, Konkursas laikomas neįvykusiu.

straipsnis. Derybos

* 1. Komisija kviečia Dalyvį, kurio Pasiūlymas Pasiūlymų eilėje, sudarytoje pagal Konkurso sąlygų 9.5 punktą, yra pirmas, arba kuris vienintelis pateikė Konkurso sąlygų reikalavimus atitinkantį Pasiūlymą, derėtis dėl Sutarties sudarymo. Kvietimas derėtis siunčiamas raštu.
  2. Laikoma, kad Dalyvis atsisako pradėti derybas dėl Sutarties sudarymo ir/ar atsisakė sudaryti Sutartį, jeigu Dalyvis, kuriam buvo pasiūlyta pradėti derybas dėl Sutarties sudarymo ar baigus derybas sudaryti Sutartį:
     1. raštu atsisako pradėti derybas dėl Sutarties sudarymo;
     2. iki nurodyto laiko neatvyksta pradėti derybas dėl Sutarties sudarymo;
     3. kviečiamas nepasirašo Sutarties per Suteikiančiosios institucijos nustatytą laiką;
     4. nepateikia Sutarties reikalavimus atitinkančio Sutarties įvykdymo užtikrinimo, įrodymų, patvirtinančių Draudimo sutarčių sudarymą;
     5. neįsteigia Koncesininko per Konkurso sąlygų 11.3 punkte nustatytą terminą ir/ar Koncesininkas neatitinka Specifikacijos 2.1 punkto reikalavimų.
  3. Įvykus Konkurso sąlygų 10.2. punkte nurodytai bent vienai aplinkybei, Suteikiančioji institucija turi teisę siūlyti pradėti derybas Dalyviui, kurio Pasiūlymas pagal patvirtintą Pasiūlymų eilę yra pirmas po Dalyvio, atsisakiusio pradėti derybas dėl Sutarties sudarymo ir/ar atsisakiusio sudaryti Sutartį.
  4. Neįvykus Konkurso sąlygų 10.2. punkte nurodytai nei vienai aplinkybei, Suteikiančioji institucija išlaiko teisę pakviesti dalyvauti derybose tą Dalyvį, kurio Pasiūlymas Pasiūlymų eilėje yra antras, jeigu minėto Dalyvio Pasiūlymo įvertinimas yra panašus į aukščiausią vertinimą gavusio Dalyvio Pasiūlymą. Suteikiančioji institucija dėl Pasiūlymų panašumo sprendžia vienašališkai.
  5. Derybos vykdomos lietuvių kalba. Jei Dalyvis ar Dalyvio atstovas nesupranta lietuvių kalbos ar ją supranta nepakankamai, jis turi pasirūpinti vertėjo dalyvavimu derybose savo sąskaita.
  6. Derybos nevykdomos dėl:
     1. Konkurso sąlygų 3.2 punkte nurodytų techninių, finansinių ir komercinių sąlygų, išskyrus Konkurso sąlygų 3.2.7.1 punkto;
     2. Sutartyje nurodytų esminių sąlygų;
     3. Žemės sklypo nuomos sutarties, pateiktos Sutarties 5 priede, įskaitant žemės nuomos mokestį;
     4. Pasiūlyme pateiktų Dalyvio įsipareigojimų;
     5. Alternatyvių pasiūlymų Konkurso sąlygų 5.8 punkto prasme.
  7. Derybos gali būti vykdomos dėl šių klausimų:
     1. Banko garantija užtikrinamos Sutarties įsipareigojimų vertės dydžio, kuri visu Sutarties galiojimo laikotarpiu negali būti mažesnė kaip 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų) eurų). Dalyviui suteikiama teisė siūlyti alternatyvias Sutarties vykdymo užtikrinimo priemones nurodytai minimaliai Banko garantijos sumai, priimtinas Suteikiančiai institucijai;
     2. Koncesijos mokesčio kintamosios dalies, skaičiuojamo nuo metinių Koncesininko pardavimo pajamų, dydžio, tačiau ne mažesnio kaip 0,5 procentai;
     3. Suteikiančiosios institucijos prisiimtos rizikos ir/ar jos dalies, tačiau tokį rizikos pasiskirstymą, kad pagal Sutartį Koncesininkui tektų didžioji dalis rizikos;
     4. Atsiskaitymų ir mokėjimo tvarkos, kuri pateikiama Sutarties 2 priede, sąlygų ir terminų, susijusių su Atlyginimu;
     5. Specifikacijos 6.8, 9.5.3, 11.2 punktuose nurodytų reikalavimų;
     6. Nuosavybės teisės išlaikymo į Naują turtą pasibaigus Sutarčiai;
     7. Sutarties 28 straipsnyje nurodytų teisinės gynybos priemonių;
     8. dėl kitų klausimų, kurie nėra Pasiūlymo dalis, neapima Konkurso sąlygų 3.2 punkte nurodytų sąlygų, išskyrus 3.2.7.1 punkto išimtį, ir nėra laikytini alternatyviais Konkurso sąlygų 5.8 punkto prasme.
  8. Suteikiančioji institucija su pakviestu Dalyviu ar Dalyviais sudaro derėjimosi grafiką. Jei derybos nebaigiamos grafike numatytu laiku ar toks grafikas nepakeičiamas, Komisija turi teisę nutraukti derybas ir kviesti derėtis kitus Dalyvius Konkurso sąlygose nustatyta tvarka.
  9. Vykdant derybas laikomasi šių sąlygų:
     1. derantis negali būti keičiama bendra Koncesininko pareigų ir teisų, numatytų Sutartyje, apimtis;
     2. derybų šalys, iki derybų pabaigos, niekam neturi teisės atskleisti jokios techninės, finansinės ar komercinės informacijos;
     3. visiems derybų Dalyviams taikomi vienodi reikalavimai ir suteikiamos vienodos galimybės.
  10. Kiekvienos šalių derybos yra protokoluojamos raštu. Derybų protokolą pasirašo visi Komisijos nariai ir Dalyvio įgaliotas atstovas.
  11. Bet kuriuo derybų metu Komisija turi teisę vienašališkai nuspręsti, kad derybų eiga yra nepalanki Suteikiančiajai institucijai, arba nuspęsti, kad tolesnė derybų eiga yra negalima, ir priimti sprendimą nutraukti derybas su Dalyviu.
  12. Derybų metu sulygtą galutinę Sutarties redakciją Suteikiančioji institucija, gavusi gavus Lazdijų rajono savivaldybės kontrolieriaus išvadą, teikia Lazdijų rajono savivaldybės tarybai patvirtinti. Lazdijų rajono savivaldybės tarybai patvirtinus galutinį Suteikiančiosios institucijos ir Dalyvio sulygtą Sutarties projektą, Komisija Suteikiančiosios institucijos vardu priima sprendimą pripažinti Dalyvį laimėjusiu konkursą ir sudaryti Sutartį su šiuo Dalyviu. Gavus neigiamą Lazdijų rajono savivaldybės kontrolieriaus išvadą arba Lazdijų rajono savivaldybės tarybai nepritarus Dalyvio ir Komisijos sulygtai galutinei Sutarties redakcijai, derybos arba atnaujinamos, arba Konkurso procedūros nutraukiamos.

straipsnis. Sutarties sudarymas

* 1. Dalyviui pripažintam laimėjusiu KonkursąKomisija išsiunčia kvietimą atvykti ir sudaryti Sutartį. Kvietime atvykti ir sudaryti sutartį nurodomas terminas ne trumpesnis kaip 15 dienų ir ne ilgesnis kaip 30 dienų, per kurį privalo būti sudaryta Sutartis.
  2. Projektui įgyvendinti ir specialiai Sutarčiai vykdyti Dalyvis privalo įsteigti Koncesininką. Koncesininkas privalo atitikti Specifikacijos 2.1 punkto reikalavimus visą sutarties galiojimo laikotarpį.
  3. Dalyvis Koncesininką privalo įsteigti ne vėliau kaip 3 Darbo dienos iki Suteikiančiosios institucijos kvietime sudaryti Sutartį nurodyto termino dienos ir pateikti Suteikiančiai institucijai dokumentus, įrodančius Koncesininko atitikimą Specifikacijos 2.1 punkto reikalavimams.
  4. Įvykus Konkurso sąlygų 10.2.3. ir 10.2.4. punktuose nustatytoms aplinkybėms, arba Dalyviui savalaikiai neįvykdžius Konkurso sąlygų 11.2 ir 11.3 punktuose nurodytų pareigų yra laikoma, kad Dalyvis atsisakė sudaryti Sutartį. Tokiu atveju, Komisija turi teisę nutraukti Koncesijos suteikimo procedūras arba pradėti derybas su kitais Dalyviais Konkurso sąlygose nustatyta tvarka.
  5. Komisija turi užtikrinti, kad pranešimas apie sprendimą dėl Sutarties sudarymo būtų paskelbtas Konkurso sąlygų 2.5. punkte nurodytuose šaltiniuose per 3 Darbo dienas.
  6. Sutartis įsigalioja tik tuomet, kai įvykdomos visos Sutarties 3.1 punkte nurodytos išankstinės Sutarties įsigaliojimo sąlygos.

straipsnis. Kontaktiniai duomenys

* 1. Konkurso sąlygų vykdymui ir klausimams, susijusiems su Konkurso sąlygomis, pateikiami šie Suteikiančiosios institucijos įgaliotų asmenų kontaktiniai duomenys:

|  |  |
| --- | --- |
|  | **Suteikiančiosios institucijos įgaliotas asmuo** |
| **Vardas ir pavardė** | Jolita Galvanauskienė |
| **Adresas** | Vilniaus g. 1, LT-67106 Lazdijai |
| **Elektroninio pašto adresas** | jolita.galvanauskienė@lazdijai.lt |
| **Telefonas** | (8-318) 66112, 8 656 07519 |
| **Faksas** | (8-318) 51351 |

straipsnis. Konkurso sąlygų priedai

* 1. Prie Konkurso sąlygų pridedami šie priedai, kurie yra neatskiriama Konkurso sąlygų dalis:
     1. Pasiūlymo forma;
     2. Sąžiningumo deklaracijos forma;
     3. Konfidencialumo pasižadėjimas;
     4. Sutartis;
     5. Reikalavimai Finansiniam veiklos modeliui.

**Konkurso sąlygų 1 priedas**

**Pasiūlymo forma**

Lazdijų rajono savivaldybės administracijos direktoriui

Vilniaus g. 1, Lazdijai

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | | **PASIŪLYMAS** | | |  | |  | | |
|  | | | (Data) (numeris) | | |  | | | |
|  | (Vieta)  Dėl Lazdijų hipodromo valdymo ir naudojimo koncesijos suteikimo | | | | | | |  | |
| (Projekto pavadinimas) | | | | | | | | | |
| **Dalyvio pavadinimas[[1]](#footnote-2)** | | | | |  | | | | |
| **Juridinio asmens kodas** | | | | |  | | | | |
| **Registruotos buveinės adresas** | | | | |  | | | | |
| **Adresas korespondencijai** | | | | |  | | | | |
| **Telefono ir fakso numeriai** | | | | |  | | | | |
| **Elektroninio pašto adresas** | | | | |  | | | | |
| **Įgalioto asmens vardas ir pavardė, jo telefono ir fakso numeris bei elektroninio pašto adresas** | | | | |  | | | | |

Pateikdami šį pasiūlymą patvirtiname, kad išsamiai išanalizavome, supratome ir yra susipažinome su visais dokumentais ir informacija, reikalinga tinkamam pasiūlymui pateikti, ir kad šie dokumentai ir informacija yra tinkama ir pakankama mūsų sprendimui pateikti Pasiūlymą. Jei mums nepavyko gauti, išanalizuoti arba suprasti bet kokių dokumentų, su kuriais susipažinti ar kuriuos gauti Suteikiančioji institucija suteikė galimybę, tai neatleidžia mūsų nuo įsipareigojimų, prisiimtų pateiktu pasiūlymu ir/ar pasiūlymo pagrindu sudarytos Sutarties.

Mūsų siūlomas Maksimalaus atlyginimo dydis ir Koncesijos mokesčio pastoviosios dalies dydis yra toks:

| **Eil. Nr.** |  | **Siūlomas dydis skaičiais ir žodžiais (litais ir eurais)** |
| --- | --- | --- |
|  | Maksimalus atlyginimo dydis, kuris negali būti didesnis kaip 500000,00 (penki šimtai tūkstančių) litų  (144810,00 (vieną šimtą keturiasdešimt keturis tūkstančius aštuonis šimtus dešimt) eurų) (Konkurso sąlygų 9.2.2 punktas – Mp) |  |
|  | Koncesijos mokesčio pastovioji dalis už kiekvienus Sutarties galiojimo metus pradedant nuo 6 Sutarties galiojimo metų iki Sutarties galiojimo pabaigos, įskaitant PVM, jei jis taikomas (Konkurso sąlygų 9.2.2 punktas – Kp) |  |

Mūsų siūlomi įsipareigojimai, susiję su Sąlygų ugdymo procesui sudarymu yra tokie:

|  |  |
| --- | --- |
| **Dalyvio įsipareigojimas** | **Pasirinkimas** |
| Sąlygos ugdymo procesui (Konkurso sąlygų 9.2.4 punktas –Vįsipareigojimas) | Įsipareigojame sudaryti/ Neįsipareigojame sudaryti |
| Pastatyti maniežą Žemės sklype (nurodoma, jei įsipareigojama sudaryti Sąlygas ugdymo procesui) (Konkurso sąlygų 9.2.4 punktas –Vmaniežas) | Įsipareigojame pastatyti/ Neįsipareigojame pastatyti |

|  |  |
| --- | --- |
| Pasiūlymas galioja iki | Pasiūlymo užtikrinime nurodytos datos |

| **Eil. Nr.** | **Pridedamų dokumentų pavadinimai** | **Dokumento puslapių skaičius** |
| --- | --- | --- |
|  |  |  |
|  |  |  |
|  |  |  |
|  |  |  |

|  |  |  |  |  |  |
| --- | --- | --- | --- | --- | --- |
|  |  |  |  |  |  |
| (Dalyvio arba jo įgalioto asmens pareigos) |  | (Parašas) |  | (Vardas ir pavardė) |  |

**Konkurso sąlygų 2 priedas**

|  |
| --- |
|  |

(Dalyvio pavadinimas, rekvizitai)

**SĄŽININGUMO DEKLARACIJA**

|  |
| --- |
|  |
| (Data, numeris) |
|  |
|  |
| (Vieta) |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| |  |  |  |  |  |  |  |  |  |  | | --- | --- | --- | --- | --- | --- | --- | --- | --- | --- | | Aš, |  | | | | | | | , | | | (Dalyvio vadovo ar jo įgalioto asmens vardas, pavardė) | | | | | | | | vadovaujantis (atstovaujantis) | |  | | | | | | |  | | | | (Dalyvio pavadinimas) | | | | | | | | (toliau – ūkio subjektas), kuris (-i) dalyvauja Suteikiančiosios institucijos atliekamame konkurse [*nurodyti pavadinimą*] koncesijai suteikti, tvirtinu, kad mano vadovaujamas (atstovaujamas) ūkio subjektas:  1. nedavė ir neketina duoti Suteikiančiosios institucijos Komisijos nariams, ekspertams, Suteikiančiosios institucijos (įgaliotosios organizacijos) vadovams, valstybės tarnautojams (darbuotojams) ar kitų tiekėjų atstovams pinigų, dovanų, nesuteikė ir neketina suteikti jokių paslaugų ar kitokio atlygio už sudarytas ar nesudarytas sąlygas, susijusias su palankiais veiksmais laimėti konkursą;  2. nedalyvauja Lietuvos Respublikos konkurencijos įstatymo (Žin., 1999, Nr. 30-856) 5 straipsnyje nurodytuose draudžiamuose susitarimuose ir susitarimuose, pažeidžiančiuose Lietuvos Respublikos viešųjų pirkimų įstatymo (Žin., 1996, Nr. 84-2000; 2006, Nr. 4-102) 3 straipsnyje ar Lietuvos Respublikos viešųjų pirkimų, atliekamų gynybos ir saugumo srityje, įstatymo (Žin., 2011, Nr. 84-4135) 6 straipsnyje nurodytus principus;  3. šiame konkurse veikia nepriklausomai ir jeigu vienas ar keli ūkio subjektai, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, dalyvauja tame pačiame konkurse ir pateikia savarankišką (-us) pasiūlymą (-us), jie laikytini mano vadovaujamo (atstovaujamo) ūkio subjekto konkurentais;  4. Suteikiančiosios institucijos prašymu per jos nustatytą terminą pateiks ūkio subjektų, su kuriais mano vadovaujamas (atstovaujamas) ūkio subjektas yra susijęs Lietuvos Respublikos konkurencijos įstatymo 3 straipsnio 12 dalyje nustatytais būdais, sąrašą.  Man žinoma, kad jeigu mano pateikta deklaracija yra melaginga, mano vadovaujamas (atstovaujamas) ūkio subjektas atsakys įstatymų nustatyta tvarka. | | | | | | | |  | | |  |  |  |  | | | | | | (Deklaraciją teikiančio asmens pareigos) | | |  | (Parašas) |  | (Vardas, pavardė) | | | | | |

**Konkurso sąlygų 3 priedas**

[*Suteikiančiosios institucijos pavadinimas*]

[*Suteikiančiosios institucijos kontaktiniai duomenys: adresas, el. paštas, telefono ir fakso numeriai*]

**KONFIDENCIALUMO PASIŽADĖJIMAS**

Siekdamas dalyvauti [*Suteikiančiosios institucijos pavadinimas*] (toliau – **Suteikiančioji institucija**) vykdomame konkurse dėl Lazdijų hipodromo valdymo ir naudojimo koncesijos suteikimo (toliau – **Projektas**) įgyvendinimo bei gauti su vykdomu Projektu bei konkurso procedūromis susijusią konfidencialią informaciją \_\_\_\_\_\_\_\_\_\_\_\_\_\_\_\_\_\_\_\_\_ (toliau – **Dalyvis**) prisiima žemiau nurodytus konfidencialumo įsipareigojimus:

* 1. Dalyvis įsipareigoja laikyti konkurso metu iš Suteikiančiosios institucijos gautą bet kokią informaciją slaptai, saugoti tokią informaciją kaip savo komercines paslaptis, tačiau bet kokiu atveju taikant ne mažesnę konfidencialumo apsaugą nei taikytų vidutiniškai apdairus verslininkas, bei neatskleisti konfidencialios informacijos tretiesiems asmenims, išskyrus atvejus, jeigu tokia konfidenciali informacija:
  2. yra visuotinai žinoma arba viešai prieinama;
  3. yra gauta iš trečiųjų asmenų, neprisiimant konfidencialumo įsipareigojimų informaciją atskleidusiam asmeniui;
  4. turi būti atskleista tretiesiems asmenims Dalyviui siekiant dalyvauti konkurse arba vykdant Koncesijos sutartį dėl Projekto įgyvendinimo, jeigu informaciją gaunantys tretieji asmenys prisiima konfidencialumo įsipareigojimus, kurie savo apimtimi yra ne mažiau griežti, nei konfidencialumo įsipareigojimai numatyti šiame Konfidencialumo pasižadėjime (jeigu tretieji asmenys atskleidžia Suteikiančiosios institucijos konfidencialią informaciją, už trečiųjų asmenų veiksmus atsako Dalyvis, kaip už savo);
  5. buvo savarankiškai sukurta Dalyvio, nesinaudojant Suteikiančiosios institucijos konfidencialia informacija, arba buvo anksčiau žinoma Dalyvio;
  6. pagal galiojančius teisės aktus turi būti atskleista valstybės institucijoms, jeigu Dalyvis atskleidė valstybės institucijoms mažiausią įmanomą konfidencialios informacijos kiekį, ėmėsi visų teisės aktuose numatytų priemonių, kad informaciją gavusi valstybės institucija laikytų gautą informaciją konfidencialiai ir apie tokį informacijos atskleidimą nedelsiant informavimo Suteikiančiąją instituciją.
  7. Šiame įsipareigojime numatyti konfidencialumo įsipareigojimai galioja tiek konkurso procedūrų vykdymo metu, tiek šioms procedūroms pasibaigus.
  8. Šis įsipareigojimas sukuria teisiškai įpareigojančias prievoles Dalyviui. Jų atžvilgiu taikoma Lietuvos Respublikos teisė. Su šio įsipareigojimo vykdymu susiję ginčai sprendžiami Lietuvos Respublikos teismuose pagal Suteikiančiosios institucijos registruotos buveinės vietą.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

[*Vardas, pavardė, pareigos*]

[*Dalyvio pavadinimas*]

[*Data*]

**Konkurso sąlygų 4 priedas**

**Koncesijos sutarties projektas**

**Dėl Lazdijų hipodromo valdymo ir naudojimo koncesijos suteikimo**

**[*metai*] m. [*mėnesio*] [*diena*] d. Nr. [numeris]**

**Lazdijai**

Turinys

[1 straipsnis. Sutarties sąvokos ir aiškinimas 4](#_Toc364690525)

[2 straipsnis. Sutarties dalykas ir tikslas 9](#_Toc364690526)

[3 straipsnis. Sutarties įsigaliojimas ir terminas 9](#_Toc364690527)

[4 straipsnis. Šalių pareiškimai ir garantijos 10](#_Toc364690528)

[5 straipsnis. Perduoto turto perdavimas ir grąžinimas 11](#_Toc364690529)

[6 straipsnis. Naujo turto sukūrimas 12](#_Toc364690530)

[7 straipsnis. Įsipareigojimai, susiję su Žemės sklypu 14](#_Toc364690531)

[8 straipsnis. Turto ir Žemės sklypo valdymas ir naudojimas 14](#_Toc364690532)

[9 straipsnis. Reikalavimai viešosioms paslaugoms 15](#_Toc364690533)

[10 straipsnis. Reikalavimai sąlygoms ugdymo procesui 16](#_Toc364690534)

[11 straipsnis. dokumentų perdavimas ir saugojimas 17](#_Toc364690535)

[12 straipsnis. Investicijos 17](#_Toc364690536)

[13 straipsnis. Kiti Koncesininko įsipareigojimai ir teisės 18](#_Toc364690537)

[14 straipsnis. Sutarties vykdymo užtikrinimas 18](#_Toc364690538)

[15 straipsnis. draudimas 19](#_Toc364690539)

[16 straipsnis. Leidimai ir licenzijos 19](#_Toc364690540)

[17 straipsnis. Mokėjimai 19](#_Toc364690541)

[18 straipsnis. Reorganizavimas, pertvarkymas ir kontrolė 20](#_Toc364690542)

[19 straipsnis. Įsipareigojimų ir teisių perleidimas 20](#_Toc364690543)

[20 straipsnis. Rizikos pasidalinimas 20](#_Toc364690544)

[21 straipsnis. Įsipareigojimų vykdymo kontrolė 20](#_Toc364690545)

[22 straipsnis. Laikinas įsipareigojimų perleidimas 21](#_Toc364690546)

[23 straipsnis. Sutarties keitimas 22](#_Toc364690547)

[24 straipsnis. Sutarties nutraukimas 22](#_Toc364690548)

[25 straipsnis. Nenugalimos jėgos aplinkybės 24](#_Toc364690549)

[26 straipsnis. Šalių atsakomybė ir laidavimas 24](#_Toc364690550)

[27 straipsnis. Atleidimas nuo atsakomybės 26](#_Toc364690551)

[28 straipsnis. Teisinės gynybos priemonės 26](#_Toc364690552)

[29 straipsnis. Konfidencialumo sąlygos 27](#_Toc364690553)

[30 straipsnis. Šalių bendradarbiavimo pareiga 27](#_Toc364690554)

[31 straipsnis. Ginčų sprendimas ir taikytina teisė 28](#_Toc364690555)

[32 straipsnis. Atskirų sutarties nuostatų negaliojimas 29](#_Toc364690556)

[33 straipsnis. Sutarties egzemplioriai ir kalba 29](#_Toc364690557)

[34 straipsnis. Baigiamosios nuostatos 29](#_Toc364690558)

**Lazdijų rajono savivaldybės administracijos direktorius Gintautas Salatka**,veikiantis Lazdijų rajono savivaldybės, kurios adresas Vilniaus g. 1, Lazdijai, Lietuvos Respublika, vardu pagal Lazdijų rajono savivaldybės tarybos 2010 m. gegužės 20 d. sprendimu Nr. 5TS-1166 „Dėl Lazdijų rajono savivaldybės administracijos nuostatų patvirtinimo“ patvirtintus Lazdijų rajono savivaldybės administracijos nuostatus (toliau – **Suteikiančioji institucija**);

ir

**[*Koncesininko pavadinimas*]**, pagal Lietuvos Respublikos įstatymus įsteigta ir veikianti [*nurodyti juridinę formą*], kurios adresas yra [*adresas*], juridinio asmens kodas [*juridinio asmens kodas*], atstovaujama [*atstovo pareigos, vardas, pavardė*], veikiančio pagal [*atstovavimo pagrindas*] (toliau – **Koncesininkas**)

**[*Dalyvio pavadinimas*]**, pagal [*šalis*] įstatymus įsteigta ir veikianti [*nurodyti juridinę formą*], kurios adresas yra [*adresas*], juridinio asmens kodas [*juridinio asmens kodas*], atstovaujama [*atstovo pareigos, vardas, pavardė*], veikiančio pagal [*atstovavimo pagrindas*] (toliau – **Dalyvis**)

toliau kiekvienas atskirai vadinami **Šalimi,** o kartu – **Šalimis;**

**Atsižvelgdami į tai, kad**:

1. Vadovaujantis Lietuvos Respublikos vietos savivaldos įstatymu Suteikiančioji institucija yra atsakinga už savarankiškų savivaldybės kūno kultūros ir sporto plėtojimo bei turizmo ir gyventojų poilsio organizavimo funkcijų įgyvendinimą;
2. Suteikiančioji institucija siekia pritraukti lankytojus ir vystyti žirginį sportą Lazdijų rajono savivaldybėje, todėl įgyvendina investicinį projektą „Lazdijų hipodromo modernizavimas ir pritaikymas, kompleksiniam turizmo paslaugų teikimui“;
3. Lazdijų rajono savivaldybės tarybos 2008 m. gruodžio mėn. 5 d. sprendimu Nr. 5TS- 660 buvo pritarta Lazdijų hipodromo valdymo ir naudojimo koncesijos suteikimui;
4. Suteikiančioji institucija, vadovaudamasi Koncesijų įstatymu, parengė, patvirtino ir [*data*] „Valstybės Žinios“ priede „Informaciniai pranešimai“ paskelbė apie Lazdijų hipodromo valdymo ir naudojimo koncesijos suteikimo konkursą Koncesijai suteikti (toliau – Konkursas);
5. Dalyvis išreiškė suinteresuotumą dalyvauti Konkurse ir pateikė Pasiūlymą, o Suteikiančioji institucija, nustatyta tvarka atlikusi Koncesijos suteikimo Konkurso procedūras ir įvertinusi visus gautus pasiūlymus, pripažino Dalyvį Konkurso laimėtoju;
6. Dalyvis, vadovaudamasis Konkurso sąlygomis, [nurodyti Koncesininko įkūrimo datą] įsteigė Koncesininką, specialiai skirtą įsipareigojimams pagal šią Sutartį vykdyti ir įgyvendinti;
7. Pagal Sutarties sąlygas Suteikiančioji institucija sutinka Koncesininkui suteikti Koncesiją, o Koncesininkas ir Dalyvis sutinka prisiimti visas šioje Sutartyje numatytas teises ir pareigas bei turi tam reikiamus finansinius išteklius, žinias, patirtį ir kvalifikuotą personalą.

Suteikiančioji institucija iš vienos pusės, bei Dalyvis ir Koncesininkas iš kitos pusės, siekdami prisiimti sutartinius įsipareigojimus, laisva valia [data] [vieta] susitarė ir sudarė šią Sutartį:

1. straipsnis. Sutarties sąvokos ir aiškinimas
   1. Sutartyje iš didžiosios raidės rašomos sąvokos turi tokias reikšmes, išskyrus 5 priedą, nebent atskiroje Sutarties dalyje būtų aiškiai nurodyta kitaip:

|  |  |
| --- | --- |
| Arklidės  Atleidimo atvejis | Reiškia Suteikiančiosios institucijos ir Koncesininko lėšomis pastatytas statinys Žemės sklype, Techniniame projekte numatytoje zonoje, kurio funkcinė paskirtis – arklių laikymas.  Reiškia tokius atvejus, kuriems esant Koncesininkui netaikomi 24 straipsnyje numatyti Sutarties nutraukimo pagrindai ir 26 straipsnyje nustatyta atsakomybė. |
| Atlyginimas | Suteikiančiosios institucijos Koncesininkui mokamas atlyginimas už neigiamas pasekmes dėl Įvykių, kurių riziką pagal Sutartį prisiėmė Suteikiančioji institucija. |
| Banko garantija | Lietuvoje, Europos ekonominės erdvės valstybėje narėje ar Šveicarijoje įregistruoto banko išduota garantija, kuria užtikrinamas Sutarties vykdymas. |
| Dalyvis | Reiškia Dalyvį, pripažintą laimėjusiu Konkursą, su kurio įsteigtu Koncesininku Suteikiančioji institucija sudaro Sutartį. |
| Darbo diena | Reiškia dienas, kuriomis bankai Lietuvos Respublikoje vykdo veiklą, išskyrus oficialias nedarbo dienas. |
| Detalusis planas | Žemės sklypo detalusis planas. |
| Draudimo sutartys | Reiškia 15.1 punkte nurodytas draudimo sutartis. |
| Esminis teisės aktų pasikeitimas | Reiškia Teisės aktų pasikeitimą, turintį esminį neigiamą poveikį Šalių teisėms ir pareigoms pagal Sutartį, jeigu protingas ir apdairus verslininkas Teisės aktų pasikeitimų negalėjo numatyti. |
| Finansinis veiklos modelis | Reiškia Dalyvio pateiktą Finansinį veiklos modelį, pateiktą 4 priede. |
| Gera verslo praktika | Reiškia veiklos vykdymą vadovaujantis Teisės aktams neprieštaraujančiais standartais, metodais, praktika ir procedūromis bei tokiu rūpestingumo ir apdairumo lygiu, kurio tokiomis pačiomis ar panašiomis sąlygomis yra įprastai tikimasi iš panašią veiklą vykdančių kvalifikuotų ir patyrusių asmenų. |
| Hipodromas | Reiškia Žemės sklype esančio Turto, įrenginių ir kitokio turto kompleksą. |
| Investicijos | Reiškia materialaus turto investicijas į Turtą Žemės sklype ir Sąlygas ugdymo procesui. |
| Įvykis | Reiškia Koncesininkui neigiamas pasekmes sukėlusį įvykį, kurio riziką pagal Sutartį prisiėmė Suteikiančioji institucija. |
| Koncesijos mokestis | Koncesininko Suteikiančiai institucijai pagal Sutartį mokamas mokestis už suteiktą Koncesiją, kurį sudaro pastovioji ir kintamoji dalys. |
| Koncesijų įstatymas | Reiškia Lietuvos Respublikos koncesijų įstatymą. |
| Koncesininkas | Reiškia Dalyvio specialiai Sutarties vykdymui įsteigtą juridinį asmenį, atitinkantį Specifikacijos 2.1 punkto reikalavimus. |
| Maksimalus atlyginimas  Maniežas | Dalyvio Pasiūlyme nurodyta maksimali pinigų suma, kurią Suteikiančioji institucija įsipareigoja išmokėti Koncesininkui kaip Atlyginimą už Įvykius per visą Sutarties galiojimo laikotarpį.  Stačiakampis be vidinių pertvarų pastatas žirgams treniruoti ir prižiūrėti, jojimo varžyboms rengti, mokytis joti. |
| Naujas turtas | Reiškia Prekybos vietas ir Statybos darbais sukurtus, Teisės aktų nustatyta tvarka įformintus ir Nekilnojamojo turto registre įregistruotus statinius:   * arklides; * konkūrų aikštelę; * žirgų apšilimo aikštelę; * išjodinėjimo aikštelę; * maniežą žirgams; * kitus statinius, kurie reikalingi Koncesininko prisiimtiems įsipareigojimams pagal Sutartį vykdyti ir dėl kurių buvo gautas išankstinis Suteikiančiosios institucijos sutikimas. |
| Nenumatytas esminis įvykis | Reiškia įvykį, kurio nei viena Šalis, veikdama kaip apdairus verslininkas, negalėjo pagrįstai numatyti iš anksto, prieš sudarant Sutartį, kurie daro esminį poveikį Šalių teisėms ir pareigoms pagal Sutartį, tačiau kurie nėra nenugalimos jėgos aplinkybės, ir kurių rizikos paveiktoji Šalis nebuvo prisiėmusi. |
| Pasiūlymas | Dalyvio Suteikiančiajai institucijai pateiktas išsamus įpareigojantis pasiūlymas, pridėtas 4 priede. |
| Perduotas turtas | Lazdijų rajono savivaldybei nuosavybės teise priklausantis Teisės aktų nustatyta tvarka įformintas ir Nekilnojamojo turto registre įregistruotas turtas, esantis Žemės sklype, išskyrus vandentiekio linija (unikalus Nr. 4400-2240-8686) ir nuotekų linija (unikalus Nr. 4400-2240-8757):   * tribūna (unikalus Nr. 4400-2038-2127); * geoterminis šildymas (unikalus Nr. 4400-2241-9261); * teisėjų bokštelis (unikalus Nr. 4400-2240-3249); * kiti statiniai (inžineriniai) – tvora (unikalus Nr. 4400-2240-3260); * kiti statiniai (inžineriniai) – stoginė žirgams (unikalus Nr. 4400-2038-2168); * kiti statiniai (inžineriniai) – aikštelės šaligatviai (unikalus Nr. 4400-2240-3281); * nuotekų linija – lietaus kanalizacijos tinklai (unikalus Nr. 4400-2240-8702); * nuotekų linija – buitinių nuotekų tinklai (unikalus Nr. 4400-2408-8713); * vandentiekio linija – vandentiekio tinklai (unikalus Nr. 4400-2240-8686); * nuotekų linija – buitinių nuotekų tinklai (unikalus Nr. 4400-2240-8757); * aukščiau išvardinto turto priklausiniai, bei kitas turtas, kuris pagal Sutartį perduodamas Koncesininkui. |
| Prekybos vietos | Reiškia Koncesininko lėšomis pastatytus statinius ir/ar įrangą Žemės sklype, Techniniame projekte numatytoje prekybos zonoje, kurių funkcinė paskirtis prekybos ir maitinimo paslaugų teikimas. |
| PVM | Pridėtinės vertės mokestis. |
| Sąlygos ugdymo procesui | Reiškia sąlygas žirginio sporto ugdymo procesui, kurios atitinka Specifikacijos reikalavimus. |
| Specifikacija | Reiškia 1 priedą, kuriame nustatyti privalomi reikalavimai Koncesininkui, Ūkinei veiklai ir Viešosioms paslaugoms. |
| Statybos darbai | Reiškia projektavimo ir/ar statybos darbus, reikalingus Naujam turtui sukurti Žemės sklype. |
| Subtiekėjai | Reiškia Koncesininko pasitelktus ūkio subjektus Sutarčiai vykdyti. |
| Sutartis | Reiškia šią sutartį, kurią įgyvendindama partnerystės projektą „Lazdijų hipodromo valdymo ir naudojimo koncesija“ Suteikiančioji institucija sudaro su Koncesininku ir Dalyviu. |
| Suteikiančioji institucija | Reiškia Lazdijų rajono savivaldybės vykdomąją instituciją – Lazdijų rajono savivaldybės administracijos direktorių. |
| Techninis projektas | Reiškia Suteikiančiosios institucijos parengtą techninį projektą „Lazdijų hipodromo modernizavimas ir pritaikymas kompleksiniam turizmo paslaugų teikimui“. |
| Teisės aktai | Reiškia Lietuvos Respublikos Konstituciją, įstatymus, tarptautines sutartis, kurių šalimi yra Lietuvos Respublika, Vyriausybės nutarimus, kitus poįstatyminius teisės aktus, Suteikiančiosios institucijos priimtus norminius teisės aktus, taip pat Lietuvos Respublikoje tiesiogiai taikomus ES reglamentus ir kitus teisės aktus, kurie yra privalomi Šalims (su visais vėlesniais teisės aktų pakeitimais ir papildymais). |
| Turtas | Reiškia Perduotą turtą ir Naują turtą. |
| Turto remontas ir priežiūra | Reiškia Perduoto turto kapitalinį remontą, paprastąjį (einamąjį) remontą ir nuolatinę techninę priežiūrą (eksploataciją). |
| Ūkinė veikla | Koncesininko vykdoma ūkinė-komercinė veikla, susijusi su Naujo turto projektavimu ir statyba, Turto plėtra, atnaujinimu, pakeitimu, remontu, valdymu, naudojimu ir priežiūra bei Viešųjų paslaugų teikimu. |
| Viešosios paslaugos | Reiškia Koncesininko Hipodrome teikiamas viešąsias paslaugas kultūros, sporto, laisvalaikio leidimo srityse, įskaitant Žirginio sporto renginių organizavimo paslaugas, o Dalyviui Pasiūlyme įsipareigojus sudaryti Sąlygas ugdymo procesui vykti, kartu reiškia ir paslaugas žirginio sporto ugdymą vykdantiems subjektams. |
| Žemės sklypas | Valstybei nuosavybės teise priklausantis, Lazdijų rajono savivaldybės patikėjimo teise valdomas kitos paskirties (naudojimo būdas – visuomeninės paskirties teritorijos, naudojimo pobūdis – mokslo ir mokymo, kultūros ir sporto, sveikatos apsaugos pastatų bei statinių statybos) 134000 kv. metrų žemės sklypas (unikalus numeris – 4400-0825-4728), esantis Lazdijų rajono savivaldybėje, Lazdijų seniūnijoje, Buktos kaime 2. |
| Žirginio sporto renginys | Reiškia žirginio sporto varžybas Hipodrome, kuriose sudaromas piniginis prizinis fondas. |

* 1. Jeigu sąvokos vartojimo kontekstas nenurodo kitaip, Sutartyje:
     1. vyriškąja gimine vartojami žodžiai apima ir žodžius, vartojamus moteriškąją gimine ir atvirkščiai;
     2. vienaskaitos forma vartojami žodžiai apima žodžius, vartojamus daugiskaitos forma ir atvirkščiai;
     3. nuorodos į straipsnius, punktus ar priedus reiškia nuorodas į Sutarties straipsnius, punktus ar priedus, nebent aiškiai nurodoma kitaip;
     4. nuorodos į Sutartį taip pat reiškia nuorodas ir į jos priedus;
     5. bet kokia nuoroda į teisės aktus suprantama kaip nuoroda į Sutarties įgyvendinimo metu aktualią teisės aktų redakciją, išskyrus atvejus, kai aiškiai numatyta kitaip;
     6. straipsnių ir kitų nuostatų pavadinimai rašomi tik patogumo sumetimais ir neturi įtakos Sutarties aiškinimui.
  2. Šalių įsipareigojimai pagal Sutartį, arba nesutarimai dėl Sutarties dokumentuose esančių prieštaravimų ar neatitikimų aiškinami vadovaujantis tokia dokumentų pirmumo eile:
     1. Sutartis;
     2. Sutarties priedai:

a) Specifikacija;

b) Atsiskaitymų ir mokėjimų tvarka;

c) Rizikos paskirstymo tarp šalių matrica;

d) Pasiūlymas ir Finansinis veiklos modelis;

e) Valstybinės žemės nuomos sutartis;

g) Perdavimo-priėmimo akto forma.

1. straipsnis. Sutarties dalykas ir tikslas
   1. Vadovaujantis Sutartimi ir joje nustatytomis sąlygomis Suteikiančioji institucija pagal Koncesijų įstatymą Koncesininkui suteikia Koncesiją, t. y. leidimą vykdyti Ūkinę veiklą, teikti Viešąsias paslaugas, valdyti ir naudoti Perduotą turtą, o Koncesininkas prisiima didžiąją dalį su Ūkine veikla susijusios rizikos, bei Sutartyje nustatytas teises ir pareigas. Koncesininko atlyginimą už tokią veiklą sudaro teisės užsiimti Ūkine veikla suteikimas, pajamos iš Ūkinės veiklos kartu su Atlyginimu, Suteikiančiosios institucijos mokamu Koncesininkui, atsižvelgiant į jos prisiimtą riziką.
   2. Pagrindinis Sutarties tikslas – užtikrinti kokybišką ir nepertraukiamą Viešųjų paslaugų tiekimą ir Ūkinės veiklos vykdymą Hipodrome bei efektyvų ir racionalų Perduoto turto valdymą ir naudojimą visą Sutarties galiojimo laikotarpį.
2. straipsnis. Sutarties įsigaliojimas ir terminas
   1. Sutartis įsigalioja, kai Šalys pasirašo Sutartį ir įvykdo visas išankstines Sutarties įsigaliojimo sąlygas:
      1. Koncesininkas Suteikiančiajai institucijai pateikia Banko garantiją, atitinkančią 14.1 punkto nuostatas. Banko garantiją Koncesininkas privalo pateikti per 10 Darbo dienų nuo Sutarties pasirašymo;
      2. Koncesininkas Suteikiančiajai institucijai pateikia Draudimo sutartis. Draudimo sutartis Koncesininkas privalo pateikti per 10 Darbo dienų nuo Sutarties pasirašymo;
      3. Koncesininkui įvykdžius 3.1.1 ir 3.1.2 punktuose nustatytus įsipareigojimus, Suteikiančioji institucija perduoda, o Koncesininkas priima Perduotą turtą ir sudaro Žemės sklypo nuomos sutartį. Šalys perduoda Perduotą turtą ir sudaro Žemės sklypo nuomos sutartį ne vėliau kaip per 10 Darbo dienų, išskyrus 5.4 punkte nurodytą atvejį.
   2. Šalims įvykdžius Sutarties 3.1 punkto sąlygas, Šalys per 3 Darbo dienas sudaro Sutarties įsigaliojimo aktą, kuriuo patvirtinamas Sutarties 3.1 punkto sąlygų įvykdymas ir nurodoma tiksli data, kada šios sąlygos buvo įvykdytos ir kada įsigalioja Sutartis.
   3. Jeigu dėl objektyvių ir nuo Šalių nepriklausančių priežasčių per nustatytus terminus yra neįvykdomos 3.1 punkto sąlygos, Šalys abipusiu raštišku susitarimu privalo šiuos terminus pratęsti, bet ne ilgiau kaip 30 dienų.
   4. Sutarties terminas yra 25 metai. Sutarties terminas pradedamas skaičiuoti, nuo Sutarties įsigaliojimo akte, sudarytame pagal 3.2 punktą, nurodytos datos.
3. straipsnis. Šalių pareiškimai ir garantijos
   1. Suteikiančioji institucija atitinkamai pareiškia ir garantuoja:
      1. Suteikiančioji institucija atliko reikiamus veiksmus ir gavo oficialius leidimus ir/ar pritarimus Sutarties sudarymui ir ja prisiimtų įsipareigojimų vykdymui. Sutartis Suteikiančiajai institucijai sukuria teisėtas bei galiojančias prievoles, kurios gali būti įgyvendinamos jos atžvilgiu priverstine tvarka;
      2. Suteikiančioji institucija turi teisę Koncesininkui perduoti valdyti ir naudoti Perduotą turtą pagal Sutartį. Perduotas turtas yra neperleistas, neareštuotas, neįkeistas ar kitaip nesuvaržytas;
      3. Suteikiančiosios institucijos atstovai turi visus įgaliojimus sudaryti Sutartį;
      4. Suteikiančioji institucija Dalyviui ir Koncesininkui suteikė visą esminę ir, jos žiniomis, teisingą informaciją, kurios pareikalavo Dalyvis ir Koncesininkas, susijusią su Suteikiančiosios institucijos įsipareigojimais pagal Sutartį. Suteikta informacija yra teisinga Sutarties sudarymo dieną, išskyrus galimus Perduoto turto būklės pokyčius dėl įprastinės ūkinės veiklos, atsiradusius laikotarpiu nuo informacijos pateikimo dienos iki Sutarties pasirašymo dienos. Nėra jokių esminių nutylėtų faktų, galinčių turėti esminės reikšmės Sutarties sudarymui bei numatytų įsipareigojimų vykdymui.
   2. Suteikiančiosios institucijos pareiškimai ir garantijos galioja visa apimtimi Sutarties sudarymo ir įsigaliojimo momentais.
   3. Dalyvis ir Koncesininkas atitinkamai pareiškia ir garantuoja:
      1. Dalyvis ir Koncesininkas yra tinkamai įsteigti ir teisėtai pagal [*nurodyti valstybę ar valstybės*] teisės aktus veikiantys juridiniai asmenys, turintys visas teises ir įgaliojimus ir atlikę visus veiksmus, reikalingus Sutarčiai sudaryti ir įgyvendinti;
      2. Koncesininko 100 % akcijų (dalių) priklauso Dalyviui. Koncesininkas neužsiima jokia kita veikla, nesusijusia su įsipareigojimų pagal Sutartį vykdymu ir be išankstinio raštiško Suteikiančiosios institucijos sutikimo ja neužsiims visu Sutarties galiojimo laikotarpiu;
      3. Koncesininkas turi ar gali per protingą laiką po Sutarties sudarymo įgyti teisę verstis Ūkine veikla, reikalinga Sutarčiai vykdyti;
      4. Dalyvis ir Koncesininkas bei jų įgalioti atstovai ir akcininkai (dalių savininkai) atliko visus veiksmus ir gavo visus reikalingus leidimus Sutarties sudarymui ir ja prisiimtų įsipareigojimų vykdymui. Sutartis Dalyviui ir Koncesininkui sukuria teisėtas bei galiojančias prievoles, kurios gali būti įgyvendinamos jos atžvilgiu priverstine tvarka pagal Sutarties nuostatas;
      5. Sudarydami bei vykdydami Sutartį Dalyvis ir Koncesininkas nepažeidžia jokių esminių susitarimų ar įsipareigojimų, kurių šalimi jie yra, jiems taikomo teismo sprendimo arba nutarties, taip pat jokių Teisės aktų reikalavimų;
      6. Dalyviui ir Koncesininkui nėra įteikta jokių pranešimų ar šaukimų į teismą ar arbitražą ir nėra jokių prieš jį ar jo pradėtų prieš kitą asmenį ar ketinamų pradėti teisminių bylų nagrinėjimų, arbitražo ar kitų teisinių procesų, kurie galėtų padaryti esminę neigiamą įtaką Koncesininko finansinei padėčiai ir/ar verslui ir/ar galimybei vykdyti įsipareigojimus pagal Sutartį;
      7. Dalyvis ir Koncesininkas Pasiūlymo pateikimo metu visiškai ir besąlygiškai atitiko, Sutarties sudarymo metu atitinka ir visą jos galiojimo laikotarpį atitiks visus Konkurso sąlygų reikalavimus, reikalingus Sutarčiai vykdyti;
      8. Dalyvis ir Koncesininkas sudaro Sutartį, turėdamas ilgalaikį (ne mažiau kaip Sutarties galiojimo laikotarpiu) tikrą verslo interesą užtikrinti Ūkinės veiklos vykdymą bei gauti iš to naudą;
   4. Dalyvio ir Koncesininko pareiškimai ir garantijos galioja visa apimtimi nuo Sutarties sudarymo momento iki visiško įsipareigojimų pagal Sutartį įvykdymo.
   5. Šalys pareiškia ir garantuoja, kad joms nėra žinomos aplinkybes, kurios galėtų sutrukdyti tinkamą kiekvienos Šalies Sutartimi prisiimtų įsipareigojimų vykdymą.
   6. Šalys įsipareigoja viena kitą nedelsiant informuoti apie bet kokius įvykius ar aplinkybes, dėl kurių bet kuris iš Šalių pareiškimų ar garantijų taps neteisingas arba galėtų tokiu tapti ateityje, taip pat apie aplinkybes, kurios galėtų neigiamai paveikti Sutarties vykdymą.
   7. Šalys Sutartį sudaro išimtinai pasitikėdamos viena kitos pareiškimais ir garantijomis bei jų viena kitai pateikta informacija, t. y. netikrindamos pareiškimų ir garantijų teisingumo ir tikslumo.
4. straipsnis. Perduoto turto perdavimas ir grąžinimas
   1. Sutarties pagrindu Suteikiančioji institucija Koncesininkui suteikia teisę Perduotą turtą valdyti ir naudoti visą Sutarties galiojimo laikotarpį. Šalių teises ir pareigas, susijusias su Perduoto turto valdymu ir naudojimu nustato Sutartis.
   2. Perduotas turtas perduodamas ir grąžinamas Šalims sudarant perdavimo-priėmimo aktą pagal 6 priede pateiktą formą.
   3. Šalims pasirašius Sutartį, Suteikiančioji institucija privalo perduoti, o Koncesininkas – priimti Perduotą turtą per 3.1.3 punkte nustatytą terminą. Koncesininkas įsipareigoja ne vėliau kaip per 10 Darbo dienų nuo Perduoto turto perdavimo momento Nekilnojamo turto registre įregistruoti Perduoto turto valdymo ir naudojimo pagrindą ir perdavimo faktą.
   4. Koncesininkas turi teisę nepriimti Perduoto turto, jei nustatomi Perduotą turtą sudarančių statinių esminiai trūkumai ir juos Koncesininkas nurodo perdavimo-priėmimo akte. Suteikiančioji institucija įsipareigoja nurodytus esminius trūkumus pašalinti per protingą terminą. Pašalinus esminius trūkumus, Suteikiančioji institucija įsipareigoja perduoti, o Koncesininkas – priimti Perduotą turtą per 5 Darbo dienas nuo šių trūkumų pašalimo dienos. Šalys susitaria, kad esminiu trūkumu laikoma būklė, kuria netenkinami Teisės aktuose nustatyti esminiai statinių reikalavimai.
   5. Koncesininkas turi teise perdavimo-priėmimo akte nurodyti Perduotą turtą sudarančių statinių neesminius trūkumus. Šiuo atveju Suteikiančioji institucija privalo arba pašalinti neesminius trūkumus per protingą terminą, arba perdavimo-priėmimo akte nurodyti, kad Perduotas turtas perduodamas su nurodytais neesminiais trūkumais.
   6. Sutarčiai pasibaigus Koncesininkas privalo grąžinti, o Suteikiančioji institucija – priimti Perduotą turtą 5.7 punkte nustatyta tvarka su visais pagerinimais, kurie negali būti atskiriami Perduotam turtui nepadarius žalos, ne vėliau kaip Sutarties pabaigos dieną. Šalys aiškiai susitaria, kad už atliktus Perduoto turto pagerinimus Koncesininkui nėra atlyginama.
   7. Likus ne mažiau kaip 6 mėnesiams iki Sutarties termino pabaigos, o Sutarties nutraukimo atveju – nuo rašytinio įspėjimo apie Sutarties nutraukimą pateikimo, Suteikiančioji institucija paskiria komisiją, kuri vertina grąžinamo Perduoto turto atitiktį 5.8 punkto reikalavimams. Ši komisija ne vėliau kaip 1 mėnesiui iki Sutarties termino pabaigos arba, Sutarties nutraukimo atveju – ne vėliau kaip likus 10 dienų iki Sutarties nutraukimo dienos Suteikiančiai institucijai ir Koncesininkui pateikia išvadą apie grąžinamo Perduoto turto atitiktį 5.8 punkto reikalavimams. Jeigu išvadoje nustatoma, kad grąžinamas Perduotas turtas neatitinka 5.8 punkto reikalavimų, Koncesininkas privalo per Suteikiančiosios institucijos nurodytą protingą terminą Suteikiančiosios institucijos pasirinktu būdu arba suremontuoti tokį turtą, pakeičiant lygiaverčiu kitu turtu, arba atlyginti Suteikiančiajai institucijai tokio turto suremontavimo ar pakeitimo lygiaverčiu turtu kitu turtu pagrįstas išlaidas, arba kompensuoti skirtumą tarp reikalaujamos grąžinamo Perduoto turto vertės ir nustatytos faktinės Perduoto turto vertės.
   8. Koncesininkas įsipareigoja, kad grąžinamas Perduotas turtas atitiktų šiuos reikalavimus:
      1. būtų funkcionuojantis, tinkamas naudoti ir eksploatuoti pagal paskirtį ne mažiau kaip 3 metus nuo sugrąžinimo momento;
      2. grąžinamo Perduoto turto kiekis atitiktų Perduoto turto kiekį, kurį Suteikiančioji institucija perdavė Koncesininkui;
      3. grąžinamo Perduoto turto būklė būtų ne blogesnė, nei ta, kurios jis buvo perduotas Koncesininkui, atsižvelgiant į normalų nusidėvėjimą;
      4. gražinamą Perduotą turtą sudarančių statinių būklė atitiktų esminius statinių reikalavimus, nustatytus Teisės aktuose sugrąžinimo momentu.
   9. Grąžindamas Perduotą turtą Koncesininkas privalo būti pilnai atsiskaitęs su komunalinių paslaugų tiekėjais.
5. straipsnis. Naujo turto sukūrimas
   1. Suteikiančioji institucija Koncesininkui duoda sutikimą atlikti Naujo turto Statybos darbus Žemės sklype. Koncesininkas Suteikiančiosios institucijos duotu sutikimu atlikti Naujo turto Statybos darbus naudojasi savo nuožiūra, išskyrus 6.3 ir 6.4 punktuose prisiimtus įsipareigojimus.
   2. Statybos darbus Koncesininkas atlieka savo rizika, lėšomis, jėgomis, priemonėmis ir medžiagomis.
   3. Koncesininkas įsipareigoja Statybos darbais, įskaitant Koncesininko pasirinktos įrangos Prekybos vietoms įrengimą, sukurti ne mažiau kaip 10 Prekybos vietų per 4 mėnesius nuo Sutarties įsigaliojimo dienos ir atlikti kitus Naujo turto Statybos darbus, būtinus prisiimtiems įsipareigojimams Pasiūlyme įvykdyti. Ši sąlyga yra esminė Sutarties sąlyga.
   4. Koncesininkas, gavęs Suteikiančiosios institucijos įgaliojimą, įsipareigoja organizuoti arklidžių projekto korektūros arba naujo techninio projekto parengimo ir statybos darbų konkursus pagal Suteikiančiosios institucijos viešųjų pirkimų taisykles, organizuoti statybos darbus ir prisidėti trūkstama lėšų dalimi prie arklidžių statybos darbų. Arklidžių statybos darbai teisės aktų nustatyta tvarka turi būti užbaigti iki 2015 m. gegužės 1 d. Ši sąlyga yra esminė Sutarties sąlyga.
   5. Suteikiančioji institucija įsipareigoja arklidžių projektavimui ir statybai skirti ne daugiau kaip 232125,59 litų be PVM (67228,21 eurų be PVM) ES ir Suteikiančiosios institucijos lėšų. Ši sąlyga yra esminė Sutarties sąlyga.
   6. Nuosavybės teise arklidės priklauso Suteikiančiajai institucijai ir Koncesininkui proporcingai arklidžių statybai skirtai lėšų daliai. Nekilnojamojo turto registre įregistruotą Suteikiančiajai institucijai nuosavybės teise priklausančią arklidžių pastato dalį Sutarties pagrindu Suteikiančioji institucija Koncesininkui suteikia teisę valdyti ir naudoti visą Sutarties galiojimo laikotarpį. Šalių teises ir pareigas, susijusias su arklidžių naudojimu nustato Sutartis. Ši sąlyga yra esminė Sutarties sąlyga.
   7. Statybos darbams atlikti Suteikiančioji institucija Koncesininkui neatlygintinai suteikia teisę naudotis parengtu Techniniu projektu. Techninio projekto klaidų rizika tenka Koncesininkui.
   8. Naujo turto sukūrimo tikslais Koncesininkas turi teisę Teisės aktų nustatyta tvarka inicijuoti Detaliojo plano koregavimą. Detaliojo plano koregavimas atliekamas Koncesininko rizika ir lėšomis.
   9. Koncesininkas parengtus Naujo turto projektavimo dokumentus, planus ir kitus dokumentus, privalomus pagal Teisės aktus, ne vėliau kaip prieš 30 dienų iki Statybos darbų pradžios privalo pateikti Suteikiančiajai institucijai. Suteikiančioji institucija įvertina pateiktų dokumentų atitikimą 6.7 punktui ir ne vėliau kaip per 15 Darbo dienų nuo medžiagos gavimo Koncesininkui pateikia įvertinimo išvadas. Suteikiančiosios institucijos įvertinimas Koncesininkui yra neįpareigojantis ir tiesioginių pasekmių nesukelia.
   10. Statybos darbai privalo būti vykdomi vadovaujantis Sutarties nuostatomis, Teisės aktų reikalavimais, aplinkos apsaugos normomis ir Gera verslo praktika.
   11. Statybos darbų atlikimo metu Suteikiančios institucijos įgalioti asmenys turi teisę tikrinti Statybos darbų atlikimą ir teikti Koncesininkui neįpareigojančias pastabas. Neatsižvelgiant į tai, ar Koncesininkas atsižvelgia į pastabas, ar ne, Koncesininkas yra atsakingas visais atvejais už Statybos darbų atitikimą 6.10 punkto reikalavimams.
   12. Koncesininkas privalo savo sąskaita ir rizika gauti visus sutikimus ir leidimus, kurie pagal teisės aktų reikalavimus yra būtini tam, kad, užbaigus Statybos darbus, Naują turtą būtų galima teisėtai naudoti pagal paskirtį ir įregistruoti Nekilnojamo turto registre, išskyrus Įvykius, kurių riziką yra prisiėmusi Suteikiančioji institucija.
   13. Sukurtą Naują turtą Koncesininkas privalo priduoti Teisės aktų nustatyta tvarka ir įregistruoti Nekilnojamojo turto registre bei informuoti Suteikiančią instituciją apie Statybos darbų užbaigimą. Koncesininkas per 10 Darbo dienų nuo šiame punkte nurodytų įsipareigojimų įvykdymo privalo pateikti įsipareigojimų įvykdymą patvirtinančius dokumentus.
   14. Šalys aiškiai susitaria, kad Naujas turtas, nuosavybės teise priklauso Koncesininkui ir pasibaigus Sutarčiai Koncesininkas išlaiko į šį turtą nuosavybės teisę, išskyrus Prekybos vietas ir arklidžių pastatą/pastato dalį, kuris/kuri nuosavybės teise priklauso Suteikiančiajai institucijai. Prekybos vietų ir arklidžių pastato/pastato dalies nuosavybė Suteikiančiai institucijai perleidžiama (grąžinama) Sutarties pagrindu 5 straipsnyje nustatyta tvarka sudarant perdavimo-priėmimo aktą. Suteikiančiai institucijai Perduodamos Prekybos vietos ir arklidžių pastatas/pastato dalis turi atitikti Teisės aktuose nustatytus esminius statinio reikalavimus ir/ar saugumo reikalavimus įrangai.
6. straipsnis. Įsipareigojimai, susiję su Žemės sklypu
   1. Suteikiančioji institucija įsipareigoja Koncesininkui išnuomoti Žemės sklypą įsipareigojimų pagal šią Sutartį vykdymui iki Sutarties pabaigos Koncesijų įstatyme nustatyta tvarka – be aukciono (be atskiro konkurso). Žemės sklypas Koncesininkui išnuomojamas sudarant Žemės sklypo nuomos sutartį, pateiktą Sutarties 5 priede, per 3.1.3 punkte nurodytą terminą.
   2. Koncesininko teisės ir pareigos susijusios su Žemės sklypu, įskaitant nuomos mokestį, nustatomos Žemės sklypo nuomos sutartyje.
   3. Sutarčiai pasibaigus kartu pasibaigia pagal 7.1 punktą sudaryta Žemės sklypo nuomos sutartis. Sutarčiai pasibaigus Koncesininko teisės į Žemės sklypą ryšium su Koncesininko išlaikoma Naujo turto nuosavybe nustatomos Teisės aktais.
7. straipsnis. Turto valdymas ir naudojimas
   1. Koncesininkas įsipareigoja Perduotą turtą naudoti Viešųjų paslaugų teikimui. Suteikiančioji institucija suteikia teisę Perduotą turtą naudoti ir kitoms paslaugoms, kurių neapima Viešosios paslaugos, teikti, tačiau nepažeidžiant 9.5 punkte įtvirtintų sąlygų. Koncesininkas įsipareigoja visais atžvilgiais valdyti, naudoti ir eksploatuoti Hipodromą nepertraukiamai kaip visiškai funkcionuojantį ir veikiantį objektą.
   2. Koncesininkas savo rizika, lėšomis, priemonėmis, medžiagomis ir jėgomis įsipareigoja užtikrinti, kad visu Sutarties galiojimo laikotarpiu Turtas būtų valdomas ir naudojamas pagal savo paskirtį, pobūdį, struktūrą. Koncesininkas atsako už Turto naudojimą ir valdymą laikantis Teisės aktų reikalavimų, aplinkos apsaugos normų, Geros verslo praktikos, Sutarties sąlygų ir neprieštarauti Sutarties tikslams. Suteikiančiosios institucijos pareikalavimu, Perduoto turto naudojimas, pažeidžiantis šio punkto reikalavimus, nedelsiant privalo būti nutrauktas. Ši sąlyga yra esminė Sutarties sąlyga.
   3. Suteikiančioji institucija Koncesininkui suteikia teisę gauti pajamas iš Ūkinės veiklos, susijusios su Turto valdymu ir naudojamu.
   4. Koncesininkas prisiima bet kokią Perduoto turto sugadinimo ir žuvimo riziką per visą Sutarties galiojimo laikotarpį, išskyrus riziką perduotą pagal Draudimo sutartis. Sugedus ar žuvus Perduotam turtui, Koncesininkas įsipareigoja Perduotą turtą atstatyti per protingą terminą savo lėšomis, jėgomis, priemonėmis ir medžiagomis, išskyrus atvejį kai Suteikiančiai institucijai kaip naudos gavėjui pagal Draudimo sutartį, nurodytą 15.1.2 punkte, yra išmokama draudimo išmoka dėl Perduoto turto sugedimo ir žuvimo. Šiuo atveju Suteikiančioji institucija atstato Perduotą turtą išmokėtos draudimo išmokos ribose. Likusioje dalyje Perduotą turtą atstato Koncesininkas.
   5. Jeigu Perduotas turtas nusidėvi ir nebegali būti toliau naudojamas pagal savo funkcinę paskirtį, Koncesininkas privalo tokį turtą suremontuoti arba pakeisti analogišku turtu, o netinkamą naudoti Perduotą turtą savo sąskaita utilizuoti arba atiduoti perdirbimui.
   6. Suteikiančioji institucija įsipareigoja neperleisti, neįkeisti, nesuvaržyti ir kitaip neapriboti Perduoto turto nuosavybės teisės visu Sutarties galiojimo laikotarpiu.
   7. Koncesininkas įsipareigoja atlikti Turto remontą ir priežiūrą. Turto remontas ir priežiūra turi užtikrinti nepertraukiamą Turto funkcionalumą, Teisės aktų reikalavimų, aplinkos apsaugos ir saugos normų laikymąsi. Šalys susitaria, jog Koncesininkas Turto remontą ir priežiūrą atliks savo rizika, lėšomis, medžiagomis, priemonėmis ir jėgomis.
   8. Koncesininkas visiškai atsako už tai, kad Perduoto turto kapitalinis ir/ar paprastasis (einamasis) remontas būtų atliktas iš karto, kai iškyla poreikis tokiam remontui atlikti. Jeigu poreikis atlikti kapitalinį Perduoto turto remontą neiškyla anksčiau, kapitalinis Perduoto turto remontas privalo būti atliktas praėjus 20 metų nuo Sutarties įsigaliojimo dienos.
   9. Nusprendus atlikti kapitalinį Perduoto turto remontą, Koncesininkas privalo parengti ir Suteikiančiai institucijai pateikti kapitalinio remonto planą, kuriame turi būti numatytos darbų apimtys, grafikas, atlikimo terminai, taip pat parengti ir/ar gauti visus kitus remonto darbams atlikti Teisės aktų nustatytus dokumentus. Suteikiančioji institucija turi teisę reikalauti pateikti papildomos informacijos, taip pat siūlyti papildyti ar pakeisti remonto planą. Suteikiančiosios institucijos siūlymai Koncesininkui yra neįpareigojantys ir tiesioginių pasekmių nesukelia.
   10. Koncesininkas įsipareigoja dėti visas pastangas, kad Hipodrome būtų kuo greičiau pradėtos teikti Viešosios paslaugos, jeigu jų teikimas buvo nutrauktas dėl Turto remonto ir priežiūros.
   11. Suteikiančioji institucija suteikia Koncesininkui įgaliojimus reikalauti iš Perduoto turto statybos darbus atlikusio rangovo UAB „Veiksmės statyba“ pašalinti Perduoto turto defektus pagal 2011 m. sausio 14 d. rangos sutarties Nr. 2011-01-14/15-2 sąlygas.
8. straipsnis. Reikalavimai Viešosioms paslaugoms
   1. Suteikiančioji institucija suteikia leidimą, o Koncesininkas įsipareigoja nepertraukiamai ir nuolatos teikti Viešąsias paslaugas Hipodrome per visą Sutarties galiojimo laikotarpį. Suteikiančioji institucija suteikia teisę Koncesininkui gauti atlyginimą už Viešąsias paslaugas, tačiau Koncesininkas įsipareigoja užtikrinti, kad Viešųjų paslaugų kainos būtų nediskriminacinės, sąžiningos ir neviršytų tapačias ar panašias paslaugas teikiančių tiekėjų kainų Lietuvos Respublikoje. Ši sąlyga yra esminė Sutarties sąlyga.
   2. Koncesininkas Viešąsias paslaugas pradeda teikti iš karto po Sutarties įsigaliojimo, išskyrus Viešąsias paslaugas, susijusias su Sąlygomis ugdymo procesui, kurias Koncesininkas įsipareigoja pradėti teikti per Sutarties 10.2 punkte nustatytą terminą.
   3. Koncesininkas Viešąsias paslaugas teikia savo lėšomis ir rizika, išskyrus Sutartyje numatytus atvejus, kai Suteikiančioji institucija prisiima dalį rizikos.
   4. Koncesininkas įsipareigoja teikti Viešąsias paslaugas laikydamasis Sutarties nuostatų, Teisės aktų reikalavimų, Geros verslo praktikos ir Finansinio veiklos modelio. Koncesininkas privalo užtikrinti, kad Viešosios paslaugos atitiktų Specifikacijoje nurodytus reikalavimus.
   5. Koncesininkas turi teise teikti ir kitas paslaugas Hipodrome, kurių neapima Viešosios paslaugos. Tokiu atveju Koncesininkas privalo užtikrinti, kad kitos paslaugos netrukdytų teikti Viešųjų paslaugų ir atitiktų 9.4 punkto reikalavimus.
   6. Koncesininkas laikomas iš esmės pažeidusiu įsipareigojimą teikti Viešąsias paslaugas, jei:
      1. nepasiekia Specifikacijos reikalavimų Viešosioms paslaugoms ir/ar Suteikiančiai institucijai savalaikiai nepateikia duomenų apie reikalavimų pasiekimą ir/ar pateikti duomenys nepagrindžia reikalavimų pasiekimo;
      2. Viešosios paslaugos neteikiamos daugiau kaip 30 dienų iš eilės arba 60 dienų per 1 metų laikotarpį, išskyrus atvejus, kai Viešosios paslaugos neteikiamos dėl nuo Koncesininko ir/ar Dalyvio nepriklausančių priežasčių ir nesusijusių su nesavalaikiu kitų Koncesininko ir/ar Dalyvio įsipareigojimų pagal Sutartį vykdymu;
      3. teikdamas Viešąsias paslaugas pažeidžia Teisės aktų reikalavimus, Gerą verslo praktiką, Sutarties įsipareigojimus ir Finansinį veiklos modelį;
      4. pažeidžia šio Sutarties 8.2 ir 9.5 punktuose nustatytus įsipareigojimus;
      5. kitaip nevykdo arba netinkamai teikia Viešąsias paslaugas.

# straipsnis. Reikalavimai Sąlygoms ugdymo procesui

* 1. Šio straipsnio nuostatos taikomos, jei Dalyvis Pasiūlyme nurodo, kad įsipareigoja sudaryti Sąlygas ugdymo procesui.
  2. Koncesininkas įsipareigoja užtikrinti, kad Sąlygos ugdymo procesui būtų sudarytos per 1 metų laikotarpį nuo Sutarties įsigaliojimo ir visą Sutarties galiojimo laikotarpį atitiktų Specifikacijos reikalavimus ir Pasiūlymo duomenis. Koncesininkas Sąlygas ugdymo procesui sudaro ir išlaiko savo rizika, lėšomis, priemonėmis medžiagomis ir jėgomis. Ši sąlyga yra esminė Sutarties sąlyga.
  3. Sudaręs Sąlygas ugdymo procesui, Koncesininkas Suteikiančiai institucijai pateikia įvykdymą pagrindžiančius dokumentus. Šalys susitaria, kad Sąlygos ugdymo procesui laikomos sudarytomis Suteikiančiai institucijai patvirtinus jų atlikimą raštu.
  4. Koncesininkas įsipareigoja, kad esant paklausai, būtų užtikrintas Viešųjų paslaugų, susijusių su Sąlygomis ugdymo procesui, teikimas žirginio sporto ugdymą vykdantiems subjektams ne mažesnėmis nei Specifikacijos 10.3 punkte nurodytomis apimtimis. Paklausos riziką prisiima Koncesininkas.
  5. Koncesininkas laikomas iš esmės pažeidusiu įsipareigojimą teikti Viešąsias paslaugas, jei:
     1. per 10.2 punkte nustatytą terminą nesudaro ar visu Sutarties galiojimo laikotarpiu neišlaiko Specifikacijoje nurodytus reikalavimus ir Pasiūlymo duomenis atitinkančių Sąlygų ugdymo procesui ir/ar Suteikiančiai institucijai savalaikiai nepateikia duomenų apie reikalavimų pasiekimą ir/ar pateikti duomenys nepagrindžia reikalavimų įvykdymo;
     2. esant paklausai naudotis sudarytomis Sąlygomis ugdymo procesui, neužtikrina Specifikacijos 10.3 punkto reikalavimų laikymosi;
     3. sudarytos Sąlygos ugdymo procesą neatitinka Teisės aktų reikalavimų, įskaitant, bet neapsiribojant, aplinkos apsaugos, higienos, saugumo, statybos techninių reglamentų reikalavimais;
     4. kitaip neužtikrina Sąlygų ugdymo procesui sudarymo ir išlaikymo bei su jomis susijusių Viešųjų paslaugų teikimo.

1. straipsnis. dokumentų perdavimas ir saugojimas
   1. Šalys perduoda viena kitai visus Sutarties vykdymui būtinus dokumentus, kuriais jos disponuoja, per 10 dienų nuo Sutarties pasirašymo.
   2. Dalyvis ir Koncesininkas privalo saugoti visus dokumentus, susijusius su įsipareigojimų pagal Sutartį vykdymu, įskaitant finansinės atskaitomybės dokumentus, sutartis ir susitarimus, ne trumpiau kaip iki Sutarties pabaigos ir 2 metai po to.
   3. Pasibaigus Sutarčiai, Koncesininkas įsipareigoja Suteikiančiai institucijai perduoti visą dokumentaciją, įskaitant Koncesininko sudarytas sutartis ir susitarimus, būtinas Ūkinės veiklos tęstinumui užtikrinti, per 10 dienų nuo Sutarties pabaigos.

# straipsnis. Investicijos

* 1. Koncesininkas savo rizika ir lėšomis įsipareigoja atlikti:
     1. ne mažesnes kaip 40000,00 (keturiasdešimt tūkstančių) litų (11584,80 (vienuolika tūkstančių penkis šimtus aštuoniasdešimt keturių eurų 80 centų) eurų) dydžio Investicijas ne mažiau kaip 10 Prekybos vietų sukūrimui per 4 mėnesius nuo Sutarties įsigaliojimo. Investicijos prekybos vietų sukūrimui privalo atitikti Specifikacijos 7.2 punkto reikalavimus. Ši sąlyga yra esminė Sutarties sąlyga.
     2. arklidžių statybos darbus ir prisidėti trūkstama lėšų dalimi prie arklidžių statybos darbų. Arklidžių statybos darbai teisės aktų nustatyta tvarka turi būti užbaigti iki 2015 m. gegužės 1 d. Ši sąlyga yra esminė Sutarties sąlyga.
  2. Be 12.1 punkte nurodytų Investicijų, Koncesininkas taip įsipareigoja atlikti reikiamo dydžio Investicijas į Turtą Žemės sklype ir Sąlygas ugdymo procesui, jei jas sudaryti įsipareigojama Pasiūlyme. Suteikiančioji institucija neatlygina Koncesininko atliktų Investicijų į Turtą ir Sąlygas ugdymo procesui Žemės sklype.
  3. Koncesininkas, įvykdęs 12.1. punkto įsipareigojimus, Suteikiančiai institucijai pateikia Investicijų dydį ir apimtį pagrindžiančius dokumentus. Šalys susitaria, kad 12.1 punkte nustatytos Investicijos yra laikomos atliktomis, Suteikiančiai institucijai patvirtinus jų atlikimą raštu.
  4. Suteikiančiai institucijai patvirtinus Investicijų atlikimą 12.3 punkte nustatyta tvarka, Koncesininkas įgyja teisę vykdyti prekybą Prekybos vietose ir/ar gauti pajamas už leidimą naudotis Prekybos vietomis iš trečiųjų asmenų.
  5. Koncesininkas savo sąskaita bei rizika Sutarties galiojimo laikotarpiu turi teisę atlikti kitas Investicijas, tai yra Investicijas neapimančias 12.1 ir 12.2 punktų.

1. straipsnis. Kiti Koncesininko įsipareigojimai ir teisės
   1. Koncesininkas įsipareigoja:
      1. savo sąskaita mokėti visus mokesčius ir rinkliavas susijusias su Ūkine veikla;
      2. savo vardu sudaryti sutartis su komunalinių paslaugų tiekėjais ir savalaikiai atsiskaityti už jų teikiamas paslaugas;
      3. kiekvienais metais sudaryti ir Suteikiančiai institucijai iki gegužės 1 dienos pateikti detalią finansinę atskaitomybę;
      4. vykdyti veiklos finansinę ir apskaitos kontrolę;
      5. laikytis darbų saugos, aplinkos apsaugos reikalavimų;
      6. užtikrinti, kad visa Hipodrome talpinama reklama ir reklaminiai įrenginiai atitiktų Teisės aktų reikalavimus;
      7. užtikrinti tvarką ir saugumą bei Hipodrome esančio Turto bei asmenų apsauga;
      8. bendradarbiauti su policija ir atsakingomis tarnybomis, užtikrinančiomis viešąją tvarką, bei jas iš anksto informuoti apie numatomus renginius Hipodrome ir kitas reikšmingas aplinkybes;
      9. apsirūpinti Ūkinei veiklai ir Viešosioms paslaugoms teikti reikalingu turtu;
      10. laiku ir tinkamai vykdyti kitus Sutartimi prisiimtus įsipareigojimus.
   2. Koncesininkas turi teisę:
      1. savo lėšomis ir rizika reklamuoti Hipodromą, Viešąsias paslaugas ir kitas paslaugas, rinkti lėšas iš rėmėjų Žirginio sporto renginių priziniam fondui sudaryti;
      2. tvarkai užtikrinti savo nuožiūra pasirinkti apsaugos tarnybas;
      3. įrengti reklamines vietas Hipodrome ir jose talpinti reklamą;
      4. pasirinkti Hipodromo ir Viešųjų paslaugų viešinimo strategiją ir ją įgyvendinti;
      5. suteikti Hipodromui pavadinimą, jį keisti, gauti atlygį už pavadinimo suteikimą iš trečiųjų asmenų;
      6. Sutartyje numatytų įsipareigojimų įvykdymui ir Statybos darbams savo rizika ir lėšomis pasitelkti Subtiekėjus;
      7. kitas Sutartyje nustatytas teises.
2. straipsnis. Sutarties vykdymo užtikrinimas
   1. Koncesininkas Suteikiančiai institucijai įsipareigoja pateikti ne mažesnę kaip 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų eurų ) eurų) Banko garantiją visų įsipareigojimų pagal Sutartį įvykdymo užtikrinimui. Banko garantiją privalo galioti iki visų įsipareigojimų pagal Sutartį įvykdymo nepertraukiamai, tačiau ne trumpiau kaip 1 metus nuo Sutarties galiojimo termino pabaigos. Banko garantija Suteikiančiai institucijai iš karto gali būti pateikiama ir ne visam aukščiau nurodytam terminui, tačiau ne trumpesniam kaip 1 metų terminui. Tokiu atveju Koncesininkas privalo ne vėliau kaip prieš 30 dienų iki pateiktos Banko garantijos galiojimo termino pabaigos Suteikiančiajai institucijai pateikti naują Banko garantiją. Jeigu Banko garantija nepateikiama prieš 30 dienų terminą, Suteikiančioji institucija turi teisę pateikti turimą Banko garantiją įvykdymui.
   2. Jeigu Koncesininkui pažeidus Sutartį, Suteikiančioji institucija pasinaudoja Banko garantija, bet Sutartis nenutraukiama, Koncesininkas per 10 Darbo dienų privalo pateikti naują Banko garantiją, atitinkančia 14.1 punkto reikalavimus.
   3. Šiame straipsnyje numatytų pareigų vykdymas ar jų nevykdymas neatleidžia Koncesininko ir/ar Dalyvio nuo jo prisiimtų įsipareigojimų pagal Sutartį vykdymo ir atsakomybės.
3. straipsnis. draudimas
   1. Koncesininkas įsipareigoja savo rizika ir lėšomis sudaryti ir iki Sutarties galiojimo pabaigos nepertraukiamai išlaikyti šias Draudimo sutartis:
      1. Koncesininko vykdomos Ūkinės veiklos civilinės atsakomybės draudimo visoms tokios veiklos rūšims, kurios gali būti draudžiamos pagal teisės aktų reikalavimus, ne mažesnei kaip 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų eurų ) eurų) draudimo sumai;
      2. viso Perduoto turto maksimalaus turto atkuriamosios vertės draudimo nuo visų galimų rizikos atvejų, draudimo sutartyje naudos gavėju nurodant Suteikiančią instituciją.
   2. Koncesininkas Suteikiančiai institucijai ne vėliau kaip per 10 Darbo dienų nuo Sutarties pasirašymo privalo pateikti 15.1.1 punkte nurodytos draudimo sutarties kopiją, patvirtintą Teisės aktų nustatyta tvarka, o 15.1.2 punkte nurodytos draudimo sutarties originalą.
   3. Sudarytos Draudimo sutartys gali galioti ir trumpiau nei iki Sutarties galiojimo pabaigos, tačiau ne trumpiau kaip 1 metus. Tokiu atveju Koncesininkas privalo ne vėliau kaip prieš 30 dienų iki Draudimo sutarčių galiojimo termino pabaigos pateikti naujas Draudimo sutartis. Jeigu Draudimo sutartys nepateikiamos anksčiau kaip prieš 30 dienų terminą, Suteikiančioji institucija turi teisę Koncesininko sąskaita sudaryti Draudimo sutartis ir kartu pateikti Banko garantiją vykdymui.
4. straipsnis. Leidimai ir licenzijos

## Koncesininkas įsipareigoja visą Sutarties galiojimo terminą turėti ir išlaikyti galiojančiomis visas licencijas, leidimus, sutikimus, patvirtinimus ir/ar kitokius dokumentus, kurie yra reikalingi Ūkinei veiklai vykdyti ir paslaugoms teikti.

## Koncesininko prašymu, Suteikiančioji institucija pagal savo kompetenciją deda visas pastangas, kad leidimai ir licencijos, reikalingos Ūkinei veiklai, Koncesininkui būtų išduoti.

1. straipsnis. Mokėjimai
   1. Suteikiančioji institucija suteikia teisę Koncesininkui gauti pajamas iš Ūkinės veiklos, įskaitant atlygį už Viešųjų paslaugų teikimą.
   2. Koncesininkas Suteikiančiai institucijai įsipareigoja mokėti Koncesijos mokestį, kurį sudaro pastovioji ir kintamoji dalis. Koncesijos mokesčio pastoviąją dalį sudaro Dalyvio Pasiūlyme nurodyta suma, į kurią yra įskaičiuotas PVM – [suma skaičiais] ([suma žodžiais]) litų. Koncesijos mokesčio pastovioji dalis Suteikiančiai institucijai mokama kiekvienais Sutarties galiojimo metais pradedant nuo 6 Sutarties galiojimo metų ir yra mokama iki Sutarties galiojimo pabaigos. Koncesijos mokesčio kintamąją dalį sudaro 0,5 procentai Koncesininko metinių pardavimo pajamų plius taikytinas PVM dydis. Koncesijos mokesčio kintamoji dalis mokama už kiekvienus Sutarties galiojimo metus iki Sutarties galiojimo pabaigos. Koncesijos mokesčio pastovioji ir kintamoji dalis mokama 2 priede nustatytomis sąlygomis, tvarka ir terminais.
   3. Suteikiančioji institucija įsipareigoja Koncesininkui mokėti Atlyginimą už Įvykius, tačiau Suteikiančiosios institucijos išmokėto Atlyginimo suma per visą Sutarties galiojimo laikotarpį ribojama Maksimaliu atlyginimo dydžiu – [suma skaičiais] ([suma žodžiais]) litais, o per vienerių Sutarties vykdymo metų laikotarpį – 1/5 Maksimalaus atlyginimo dydžiu. Atlyginimas apskaičiuojamas ir mokamas vadovaujantis 2 priede nustatytomis sąlygomis, tvarka ir terminais.
2. straipsnis. Reorganizavimas, pertvarkymas ir kontrolė
   1. Visu Sutarties galiojimo laikotarpiu Koncesininkas privalo atitiki Specifikacijos 2.1 punkto reikalavimus. Dalyviui draudžiama įkeisti, perleisti ir/ar kitaip suvaržyti Koncesininko akcijas/dalis ir/ar jų suteikiamas teises. Ši sąlyga yra esminė sutarties sąlyga.
   2. Dalyvis įsipareigoja nedelsiant informuoti Suteikiančiąją instituciją apie bet kokius ketinimus reorganizuoti, pertvarkyti ar likviduoti Koncesininką ir/ar Dalyvį, taip pat apie visus priimtus sprendimus dėl Koncesininko reorganizavimo, pertvarkymo, likvidavimo, bankroto ar restruktūrizavimo procedūrų jam inicijavimo, bei pateikti visą su tuo susijusią ir/ar Suteikiančiosios institucijos pareikalautą informaciją.
3. straipsnis. Įsipareigojimų ir teisių perleidimas
   1. Koncesininkas savo prievolių įvykdymo užtikrinimui ar kitokiu tikslu gali perleisti, įkeisti ir/ar kitais būdais suvaržyti savo iš Sutarties kylančias reikalavimo teises į Suteikiančiosios institucijos mokėtinas sumas. Kitų Sutarties teisių ir pareigų Koncesininkas ir/ar Dalyvis perleisti neturi teisės, išskyrus aiškiai Sutartyje numatytas išimtis.
   2. Suteikiančioji institucija be išankstinio kitos Šalies sutikimo neturi teisės perleisti Sutartyje numatytų savo teisių ar pareigų, išskyrus atvejus, kai to imperatyviai reikalauja Teisės aktai.
4. straipsnis. Rizikos pasidalinimas
   1. Šalys riziką, susijusią su Sutarties vykdymu, pasidalina Sutartyje nustatyta tvarka ir sąlygomis.
   2. Visa Suteikiančiosios institucijos prisiimta rizika ribojama Maksimaliu atlyginimo dydžiu.
5. straipsnis. Įsipareigojimų vykdymo kontrolė
   1. Suteikiančioji institucija turi teisę tikrinti kaip Koncesininkas vykdo įsipareigojimus pagal Sutartį. Koncesininkas ir Dalyvis įsipareigoja Suteikiančiai institucijai sudaryti sąlygas atlikti patikrinimus, įskaitant, bet neapsiribojant, patikrinimui būtinų dokumentų pateikimu (finansinės apskaitos dokumentų, sutarčių, susitarimų, planų, projektų ir kitokių dokumentų). Atsižvelgiant į tikrinimo rezultatus, Suteikiančioji institucija turi teisę teikti Koncesininkui privalomas pastabas, susijusias su įsipareigojimų nevykdymu.
   2. Koncesininkas kasmet iki gegužės 1 dienos Suteikiančiai institucijai turi pateikti ataskaitas apie Specifikacijos 9.5 punkto ir, jei nurodyta Pasiūlyme, Specifikacijos 10.2 ir 10.3 punktuose nurodytų reikalavimų įvykdymą už praėjusius metus, o taip pat nuolatos teikti Specifikacijos 11.2 punkte nurodytas ataskaitas ir dokumentus nustatytais terminais.
   3. Koncesininkas Suteikiančiai institucijai įsipareigoja iki kiekvienų Sutarties vykdymo metų gegužės 1 d. pateikti detalų metinį Koncesininko finansinių ataskaitų rinkinį už praėjusius kalendorinius metus.
   4. Koncesininkas savo rizika ir lėšomis privalo užtikrinti duomenų surinkimą, kuris reikalingas Suteikiančiai institucijai teikiamoms ataskaitoms ir informacijai paruošti, įskaitant, bet neapsiribojant, informacija apie Specifikacijos 9.5.6 punkte nustatyto reikalavimo įgyvendinimą.
   5. Šiame skyriuje numatytos Suteikiančiosios institucijos teisės kontroliuoti Koncesininko veiklą nedaro jokios įtakos kitoms Sutarties nuostatoms, kurios suteikia Suteikiančiajai institucijai naudotis Koncesininko įsipareigojimų vykdymo kontrolės teisėmis.
6. straipsnis. Laikinas įsipareigojimų perleidimas
   1. Jeigu susiklosto ypatingos aplinkybės, dėl kurių Koncesininkas negali užtikrinti nenutrūkstamos Ūkinės veiklos, kadangi negali įvykdyti kurio nors iš savo įsipareigojimų pagal Sutartį, Suteikiančioji institucija turi teisę laikinai, ne ilgiau kaip 3 mėnesiams, perimti ir/arba perduoti tokio įsipareigojimo arba, jei kitaip tokio įsipareigojimo įgyvendinti negalima – visų įsipareigojimų įgyvendinimą tretiesiems asmenims. Šiame punkte nustatyta Suteikiančiosios institucijos teisė nedaro jokios įtakos kitoms Koncesininko teisėms pagal Sutartį.
   2. Gavęs Sutarties 22.1 punkto pagrindu pateiktą Suteikiančiosios institucijos raštišką nurodymą, Koncesininkas nedelsiant privalo perduoti įsipareigojimų vykdymą nurodytam subjektui. Tokiu atveju Suteikiančiosios institucijos nurodytam subjektui perleidžiamos visos tinkamam perduodamų įsipareigojimų vykdymui reikalingos Koncesininko teisės ir pareigos, įskaitant ir teises, kylančias iš Koncesininko sutarčių su trečiaisiais asmenimis.
   3. Ypatingomis aplinkybėmis šio straipsnio prasme laikoma:
      1. Koncesininko padaryti esminiai Sutarties pažeidimai;
      2. iškilusi reali grėsmė kilti didelei žalai aplinkai, visuomenės sveikatai, žmonių ar turto saugumui;
      3. nenugalimos jėgos aplinkybės;
   4. Už Sutarties 22.1 punkto pagrindu perduoto įsipareigojimo vykdymą pagal Sutartį atsako subjektas, kuriam perduotas atitinkamo įsipareigojimo įgyvendinimas. Šiam subjektui suteikiama visa perduoto įsipareigojimo pagal Sutartį vykdymui būtina informacija ir tai nėra laikoma kurios nors Šalies konfidencialios informacijos apsaugos pažeidimu.
   5. Koncesininkui už laikotarpį, kuriuo įsipareigojimas pagal Sutartį perduotas vykdyti kitam subjektui:
      1. mokami tokio dydžio mokėjimai, kokius Koncesininkas būtų gavęs, jeigu ypatingos aplinkybės nebūtų atsiradę – jeigu ypatingos aplinkybės atsirado dėl Suteikiančiosios institucijos kaltės;
      2. nemokami jokie mokėjimai – jeigu ypatingos aplinkybės atsirado dėl Koncesininko kaltės, o Koncesininkas privalo padengti Suteikiančiosios institucijos išlaidas trečiajam asmeniui, kurios viršija mokėjimus, kokius Koncesininkas būtų gavęs, jeigu ypatingos aplinkybės nebūtų atsiradę;
      3. nemokami jokie mokėjimai – jeigu ypatingos aplinkybės atsirado nesant nei vienos Šalies kaltės arba esant vienodai kaltei.
   6. Pasibaigus aplinkybėms, dėl kurių buvo perimtas ar perduotas atitinkamas Koncesininko įsipareigojimas, jam nedelsiant grąžinamos laikinai perleistos teisės ir Sutartis vykdoma įprasta tvarka.
   7. Laikinas Koncesininko įsipareigojimų vykdymo perleidimas neužkerta kelio Sutarties nutraukimui nustatyta tvarka.
7. straipsnis. Sutarties keitimas

## Bet kokie Sutarties pakeitimai, papildymai ar priedai prie jos galioja tik tuo atveju, jeigu jie yra įforminami vienu arba keliais rašytiniais dokumentais, kuriuos pasirašo visos Sutarties Šalys.

## Šalys gali susitarti dėl Sutarties pakeitimų tik tuo atveju, jeigu tokie pakeitimai neprieštarauja viešiesiems interesams, nekeičia esminių Sutartimi prisiimamų įsipareigojimų (išskyrus atvejus, tiesiogiai leidžiamus Sutarties), bei rizikos pasiskirstymo tarp Šalių.

* 1. Sutarties nuostatas keisti galima šiais atvejais:
     1. Įvyksta Esminis teisės aktų pasikeitimas;
     2. Įvyksta Nenumatytas esminis įvykis.
  2. Sutarties 23.3. punkte nurodyti įvykiai neatleidžia Koncesininko nuo pareigos vykdyti įsipareigojimus pagal Sutartį, išskyrus atvejus, kai juos vykdant būtų pažeisti imperatyvūs Teisės aktų reikalavimai.
  3. Įvykus Sutarties 23.3. punkte nurodytiems įvykiams, kiekviena Šalis turi teisę reikalauti pakeisti galiojančios Sutarties nuostatas, tačiau visi pakeitimai privalo išlaikyti iki šių įvykių buvusią teisių ir pareigų ir/ar ekonominę pusiausvyrą.
  4. Įvykus Esminiam teisės aktų pasikeitimui arba Nenumatytam esminiam įvykiui:
     1. bet kuri iš Šalių gali įteikti kitai Šaliai pranešimą apie Esminį teisės aktų pasikeitimą arba Nenumatytą esminį įvykį, pagrįsdama kodėl tokio pasikeitimo pasekmės negali būti pašalintos ar sušvelnintos kitaip, kaip tik pakeitus Sutarties nuostatas;
     2. per 30 Darbo dienų nuo 23.6.1 punkte nurodyto pranešimo įteikimo Šalys susitinka, siekdamos susitarti dėl Esminio teisės aktų pasikeitimo arba Nenumatyto esminio įvykio pripažinimo, jo poveikio iš Sutarties kylančioms šalių teisėms ir pareigoms bei reikiamų Sutarties nuostatų pakeitimo.
  5. Neesminiai Sutarties pakeitimai gali būti atliekami visais atvejais, tačiau jie negali prieštarauti lygiateisiškumo, nediskriminavimo, abipusio pripažinimo, proporcingumo ir skaidrumo principams ir racionalaus lėšų naudojimo tikslui.

1. straipsnis. Sutarties nutraukimas
   1. Suteikiančioji institucija turi teisę vienašališkai, nesikreipiant į teismą, nutraukti Sutartį, kai Koncesininkas nevykdo ar netinkamai vykdo įsipareigojimus pagal Sutartį ir tai yra esminis Sutarties pažeidimas, o Suteikiančioji institucija yra prieš tai pranešusi Koncesininkui apie Sutarties nevykdymą ar netinkamą vykdymą, tačiau Koncesininkas nepašalina esminių Sutarties pažeidimų tokiu būdu ir per tokį protingą laikotarpį, kurie buvo numatyti tokiame pranešime. Terminas pažeidimams pašalinti negali būti nustatomas trumpesnis nei 30 dienų.
   2. Šalys susitaria, kad Sutarties esminiais pažeidimais Sutarties 24.1 punkto atžvilgiu bus laikomi šie pažeidimai:
      1. Koncesininkas neįvykdo arba netinkamai vykdo Sutarties 5.2, 6.2, 6.4, 6.9, 6.13, 7.1, 8.1, 8.2, 8.4, 8.5, 8.8, 9.1, 9.4, 10.2, 12.1, 17.2, 18.2 ir 21.2 punktuose nurodytas pareigas;
      2. Koncesininkas padaro Sutarties 9.6. ar 10.5. punktuose nurodytą pažeidimą;
      3. Koncesininkas neatitinka Specifikacijos 2.1 punkto reikalavimų, Dalyvis įkeičia, perleidžia ar kitaip suvaržo Koncesininko akcijas/dalis ir/ar jų suteikiamas teises Koncesininkas pažeidžia įsipareigojimus pagal Sutartį;
      4. Sutarties galiojimo metu pasibaigė ir/ar nutrūko Suteikiančiai institucijai pateiktos Banko garantijos pagal 14.1 punktą ir/ar Draudimo sutarčių galiojimas;
      5. Dalyvis ir/ ar Koncesininkas pažeidė savo pareiškimus ar garantijas, kurias galima ištaisyti;
      6. Koncesininkas nesilaiko Finansinio veiklos modelio;
      7. Sutartyje nustatytais terminais nesumoka netesybų;
      8. Dalyvis nevykdo arba netinkamai vykdo įsipareigojimų pagal Sutartį;
      9. kitaip esminiai pažeidžia Sutartį.
   3. Be Sutarties 24.2. punkte numatytų atvejų, Suteikiančioji institucija turi teisę vienašališkai, nesikreipiant į teismą, nutraukti Sutartį, jei:
      1. Koncesininkui inicijuojamos likvidavimo, bankroto, nemokumo procedūros;
      2. Dalyvis ir/ar Koncesininkas pažeidžia savo pareiškimus ar garantijas, kurių neįmanoma ištaisyti;
      3. Dalyvis ir/ar Koncesininkas neatlygina Suteikiančiosios institucijos nuostolių, atsiradusių dėl Koncesininko įsipareigojimų nevykdymo pagal Sutartį, ir/ar savalaikiai nesumoka netesybų;
      4. Dalyvis ir/ar Koncesininkas vėl padaro pažeidimą, kai jis jau buvo padaręs 2 ar daugiau Sutarties pažeidimus dėl tapataus ar panašaus įsipareigojimo pagal Sutartį nevykdymo, per vienerių metų laikotarpį, dėl kurių jam buvo išsiųsti pranešimai.
   4. Apie Sutarties nutraukimą Sutarties 24.2. punkte numatytais atvejais Suteikiančioji institucija privalo pranešti kitai Šaliai ne vėliau kaip prieš 30 dienų po pranešimo apie pažeidimą termino pasibaigimo, o Sutarties 24.3. punkte numatytais atvejais arba atvejais, kai pažeidimo pašalinti negalima ar pašalinimas nebetenka prasmės, ne vėliau kaip prieš 10 dienų.
   5. Koncesininkas turi teisę vienašališkai, nesikreipiant į teismą, nutraukti Sutartį, kai Suteikiančioji institucija nevykdo ar netinkamai vykdo įsipareigojimus pagal Sutartį ir tai yra esminis Sutarties pažeidimas, o Koncesininkas yra prieš tai pranešęs Suteikiančiajai institucijai apie Sutarties nevykdymą ar netinkamą vykdymą, tačiau Suteikiančioji institucija nepašalino esminių Sutarties pažeidimų tokiu būdu ir per tokį protingą laikotarpį, kurie buvo numatyti tokiame pranešime, arba tokio pažeidimo pašalinti negalima ar pašalinimas nebetenka prasmės. Suteikiančiosios institucijos pažeidimams pašalinti nustatomas laikotarpis negali būti trumpesnis nei 30 dienų.
   6. Šalys susitaria, kad Sutarties esminiais pažeidimais Sutarties 24.5 punkto atžvilgiu bus laikomi šie pažeidimai:
      1. Suteikiančioji institucija daugiau kaip 120 dienų vėluoja mokėti Koncesininkui bet kokius pagal Sutartį privalomus mokėjimus, nesant Koncesininko neteisėtų veiksmų;
      2. Suteikiančioji institucija neįvykdo arba netinkamai vykdo Sutarties 5.2, 5.3, 7.1, 8.4, 8.6 punktuose nustatytas pareigas;
      3. Suteikiančioji institucija pažeidžia įsipareigojimus dėl savo teisių ir pareigų perleidimo pagal šią Sutartį;
      4. Suteikiančioji institucija pažeidžia pareiškimus ir garantijas;
      5. kitaip esminiai pažeidžia Sutartį.
   7. Šalys turi teisę nutraukti Sutartį abipusiu susitarimu.
2. straipsnis. Nenugalimos jėgos aplinkybės
   1. Nė viena Sutarties Šalis nėra laikoma pažeidusi Sutartį arba nevykdanti savo Sutartinių įsipareigojimų, jei šiuos įsipareigojimus vykdyti jai trukdo nenugalimos jėgos (force majeure) aplinkybės, atsiradusios po Sutarties įsigaliojimo dienos.
   2. Nenugalimos jėgos aplinkybių sąvoka apibrėžiama ir Sutarties Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei Atleidimo nuo atsakomybės esant nenugalimos jėgos (force majeure) aplinkybėms taisyklėse, patvirtintose 1996 m. liepos 15 d. Lietuvos Respublikos Vyriausybės nutarimu Nr. 840.
   3. Atsiradus nenugalimos jėgos (force majeure) aplinkybėms, dėl kurių Sutarties Šalis negali vykdyti savo sutartinių įsipareigojimų, ši Sutarties Šalis per 3 Darbo dienas nuo tokių aplinkybių atsiradimo privalo informuoti kitą Sutarties Šalį.
   4. Jei nenugalimos jėgos (force majeure) aplinkybės trunka ilgiau kaip 180 dienų, tuomet bet kuri Sutarties Šalis turi teisę nutraukti Sutartį įspėdama apie tai kitą Sutarties Šalį prieš 30 dienų. Jei pasibaigus šiam 30 dienų laikotarpiui nenugalimos jėgos (force majeure) aplinkybės vis dar tęsiasi, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.
3. straipsnis. Šalių atsakomybė ir laidavimas
   1. Sutarties Šalis, pažeidusi Sutartį, kitai Šaliai atlygina visus jos turėtus nuostolius.
   2. Dalyvis Suteikiančiai institucijai neatlygintinai (Suteikiančiosios institucijos atžvilgiu) laiduoja už visų Koncesininko prievolių pagal Sutartį tinkamą vykdymą visą Sutarties galiojimo laikotarpį. Dalyvio kaip laiduotojo atsakomybė Suteikiančiai institucijai pasibaigia tik tada, kai Koncesininkas tinkamai įvykdo Sutartį ir negali baigtis anksčiau dėl to, kad Suteikiančioji institucija nepareikalavo Dalyvio kaip laiduotojo atsakomybės. Dalyvis kaip laiduotojas Suteikiančiai institucijai atsako ir Sutarties keitimo atveju. Dalyvio atsakomybė už Koncesininko prievoles pagal Sutartį neribojama, t.y. apima atsakomybę už Sutarties vykdymą, netinkamą vykdymą, netesybas. Dalyvis atsako tiek pat, kiek ir Koncesininkas.
   3. Dalyvis yra atsakingas solidariai už bet kokią žalą padarytą Koncesininko Suteikiančiai institucijai, Hipodromui, Koncesininko, Subtiekėjų darbuotojams, Hipodromo naudotojams, įskaitant renginių dalyvius ir lankytojus, kitiems asmenims ir jų turtui, taip pat už kitą žalą, išskyrus atvejus, kai žala yra padaroma dėl Suteikiančiosios institucijos kaltės, taip pat Koncesininko įsipareigojimų pagal Sutartį nevykdymą.
   4. Šalys susitaria, kad Koncesininkas ir Dalyvis solidariai atsako už žalą aplinkai dėl Koncesininko vykdomos Ūkinės veiklos ir/ar kitokios veiklos pagal Sutartį.
   5. Dalyvis atsako asmeniškai už Dalyvio prisiimtų įsipareigojimų pagal Sutartį nevykdymą.
   6. Jeigu Koncesininkas ir Dalyvis nevykdo ar netinkamai vykdo įsipareigojimus pagal Sutartį, ir nepašalina šių pažeidimų per Suteikiančiosios institucijos nurodytą terminą Suteikiančioji institucija turi teisę:
      1. pati ar pasitelkusi trečiuosius asmenis Koncesininko ar Dalyvio sąskaita pašalinti padarytus pažeidimus bei pareikalauti turėtų nuostolių atlyginimo;
      2. vienašališkai atsisakyti Sutarties bei pareikalauti Sutarties įvykdymo užtikrinimo garantiją išdavusio asmens sumokėti visą ar dalį garantijoje nurodytos sumos, priklausomai nuo neįvykdytų Sutartinių įsipareigojimų dalies;
      3. esant neesminiam pažeidimui, atsižvelgdama į pažeidimo dydį, mastą ir pobūdį skirti iki 5000,00 (penkių tūkstančių) litų (1448,10 (vieno tūkstančio keturių šimtų keturiasdešimt aštuonių eurų 10 centų) eurų) baudą, kurią tokiu atveju Šalys susitaria laikyti minimaliais atlygintinais Suteikiančiosios institucijos nuostoliais;
      4. esant esminiam pažeidimui, atsižvelgdama į pažeidimo dydį, mastą ir pobūdį skirti iki 40000,00 (keturiasdešimt tūkstančių) litų (11584,80 (vienuolika tūkstančių penkis šimtus aštuoniasdešimt eurų 80 centų) eurų) baudą, kuria tokiu atveju Šalys susitaria laikyti minimaliais atlygintinais Suteikiančiosios institucijos nuostoliais;
      5. skirti 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų eurų) eurų) baudą, jei Suteikiančioji instituciją nutraukia Sutartį dėl Koncesininko ir/ar Dalyvio kaltės, kurią tokiu atveju Šalys susitaria laikyti minimaliais atlygintinais Suteikiančiosios institucijos nuostoliais.
   7. Jeigu Suteikiančioji institucija pažeidžia Atlyginimo, nustatyto Sutartyje, mokėjimo terminus, Koncesininkas turi teisę pareikalauti iš Suteikiančiosios institucijos 5 procentų dydžio metinių sutartinių palūkanų nuo laiku nesumokėtos sumos už laikotarpį nuo pareikalavimo pateikimo iki visiško atsiskaitymo dienos.
   8. Šioje Sutartyje numatyta galimybė reikalauti ir kitos Šalies pareiga mokėti netesybas (baudas, delspinigius) ir/ar kitas sumas neatleidžia kaltosios Šalies nuo pareigos vykdyti Sutartinius įsipareigojimus.
   9. Suteikiančioji institucija turi teise vienašališkai išskaičiuoti privalomus Koncesininko mokėjimus dėl Sutarties pažeidimų (baudos, delspinigiai, netesybos, nuostoliai, išlaidos ir kt.) iš mokėtino Atlyginimo ir/ar pasinaudoti Sutarties vykdymo užtikrinimu ir/ar Dalyvio laidavimu.
4. straipsnis. Atleidimas nuo atsakomybės
   1. Atleidimo atvejais laikomi ir Koncesininkas turi teisę laikinai sustabdyti Viešųjų paslaugų teikimą ir Ūkinę veiklą, jeigu:
      1. Ūkinės veiklos vykdyti ar Viešųjų paslaugų teikti objektyviai neįmanoma dėl to, kad Suteikiančioji institucija nevykdo savo įsipareigojimų pagal Sutartį;
      2. Ūkinės veiklos vykdyti ar Viešųjų paslaugų teikti objektyviai neįmanoma dėl Esminio teisės aktų pasikeitimo.
   2. Tuo atveju, jeigu 27.1 punkte nustatytais pagrindais sustabdoma Ūkinė veikla ir Viešųjų paslaugų teikimas, Koncesininkas privalo:
      1. iš anksto, ne vėliau kaip prieš 5 dienas, arba jeigu tai neįmanoma – iš karto atsiradus galimybei, pranešti apie tai Suteikiančiajai institucijai ir pagrįsti sustabdymo priežastis;
      2. imtis visų protingai prieinamų priemonių, kad Viešosios paslaugos būtų teikiamos maksimalia įmanoma dalimi ir būtų kuo greičiau atnaujintas Viešųjų paslaugų teikimas visa numatyta jų apimtimi;
      3. imtis protingų priemonių Turto saugumui užtikrinti.
   3. Jeigu Atleidimo atvejis kyla iki išankstinių Sutarties įsigaliojimo sąlygų įvykdymo, Atleidimo atvejo trukmės laikotarpiui pratęsiami atitinkamai Sutarties 3.1. punkte nustatyti Sutarties įsigaliojimo terminai.
   4. Atleidimo atveju Koncesininkui netaikoma Sutarties 24 ir 26 straipsnių nuostatos.
5. straipsnis. Teisinės gynybos priemonės

## Šalys pažeistiems interesams apginti turi teise naudoti visomis pažeistų teisių gynybos priemonėmis, kurios yra leidžiamos Teisės aktų, įskaitant nustatytas 22-27 ir 31 straipsniuose, o taip pat nurodytas žemiau:

## Suteikiančioji institucija turi teisę sustabdyti Atlyginimo mokėjimą, jei Koncesininkas nevykdo arba netinkamai vykdo Sutartį;

## Suteikiančioji institucija turi teisę reikalauti įkeisti Naują turtą Suteikiančiosios institucijos naudai, jei Koncesininkas nevykdo arba netinkamai vykdo Sutartį;

## Koncesininkas turi teisę sulaikyti Perduotą turtą, jei Suteikiančioji institucija nevykdo sutartimi prisiimtų pareigų.

## Kilus ginčui dėl įsipareigojimų pagal 5.4, 5.5, 5.8, 6.9, 6.11, 6.14, 8.8 ir 8.9 punktus tinkamo vykdymo ir/ar kitais atvejais, susijusiais su Turtu, Šalis teigianti, kad kita Šalies veiksmai neatitinka Sutarties sąlygų, turi teisę užsakyti ekspertizę. Tokiu atveju Šalims ekspertizės išvados yra privalomos, kol nenuginčijamos teisme. Ekspertizės išlaidos tenka Šaliai, kuriai ekspertizės išvados buvo nepalankios.

* 1. Kilus ginčui dėl įsipareigojimų pagal 17.2 ir 17.3 punktus tinkamo vykdymo ir/ar kitais atvejais, susijusiai su atsiskaitymu tarp Šalių, Šalis, teigianti, kad pateikta finansinė atskaitomybė turi trūkumų ar pateikta Įvykio atskaita neturi trūkumų, turi teisę užsakyti ekspertizę ir/ar auditą. Tokiu atveju Šalims ekspertizės ir/ar audito išvados yra privalomos, kol nenuginčijamos teisme. Ekspertizės ir/ar audito išlaidos tenka Šaliai, kuriai ekspertizės išvados buvo nepalankios.

1. straipsnis. Konfidencialumo sąlygos

## Šalys susitaria, kad visa informacija, susijusi su Sutarties sudarymu ir vykdymu, yra komercinė paslaptis, todėl laikytina konfidencialia ir negali būti atskleista jokiems tretiesiems asmenims be išankstinio raštiško kitos Šalies sutikimo Sutarties galiojimo laikotarpiu ir 2 metus po Sutarties pabaigos, išskyrus kai tokios informacijos atskleidimas yra privalomas pagal Teisės aktus arba toks informacijos atskleidimas reikalingas tinkamam Šalių pagal šią Sutartį prisiimtų įsipareigojimų įvykdymui.

## Sutarties Šalys, vykdydamos Sutarties 29.1. punktą, įsipareigoja:

## naudotis informacija, kuri laikoma komercine paslaptimi, tik sutartinių įsipareigojimų vykdymo tikslais;

## neskleisti, negarsinti ir neperduoti tretiesiems asmenis bei nenaudoti trečiųjų fizinių ar juridinių asmenų interesams komercinės paslapties be išankstinio rašytinio kitos Šalies sutikimo;

## užtikrinti informacijos, kuri laikoma komercine paslaptimi, apsaugą;

## informuoti kitą Sutarties Šalį apie reikalavimą įstatymų nustatyta tvarka atskleisti informaciją, kuri laikoma komercine paslaptimi.

## Koncesininkas privalo užtikrinti, kad jo pasitelkti Subtiekėjai tinkamai įsipareigotų užtikrinti tokios informacijos slaptumą ir saugumą bei neatskleistų jos tretiesiems asmenims, o taip pat nepasinaudotų ja kitiems nei Sutarties tikslams.

## Komercinės paslapties saugojimo reikalavimas netaikomas viešai prieinamai informacijai, įskaitant ir pačią Sutartį, o taip pat ir informacijai, kurią kita Šalis yra teisėtai gavusi ne iš kitos Sutarties Šalies.

1. straipsnis. Šalių bendradarbiavimo pareiga

## Šalys įsipareigoja geranoriškai bendradarbiauti, keistis visa informacija, reikalinga tinkamam Ūkinės veiklos bei šios Sutarties vykdymui, savalaikiai bei operatyviai teikti viena kitai pranešimus, prašymus ir kitą informaciją visais Sutarties vykdymo klausimais.

## Suteikiančioji institucija savo kompetencijos ribose priimdama planavimo sprendimus dėl teritorijų, supančių Žemės sklypą, atsižvelgs į Koncesininko teikiamas Viešąsias paslaugas.

## Šalys įsipareigoja visus su Sutartimi susijusius pranešimus, prašymus bei visą susirašinėjimą tarp Šalių vykdyti lietuvių kalba. Jeigu yra pateikiami dokumentai, kurių originali kalba yra ne lietuvių kalba, tokie dokumentai turi būti išversti į lietuvių kalbą ir tinkamai patvirtintas jų vertimas.

## Tam, kad būtų laikomi tinkamai įteiktais ir sukeltų numatytas pasekmes, su Sutartimi susiję pranešimai turi būti sudaromi raštu ir:

## įteikiami pasirašytinai, arba

## siunčiami iš anksto apmokėtu registruotu paštu, arba

## siunčiami kurjeriu, arba

## siunčiami faksu arba elektroninio pašto adresu, tačiau vėliau privalomai pateikiant šį pranešimą 30.4.1., 30.4.2. ar 30.4.3. nurodytu būdu.

## Visi su Sutartimi susiję pranešimai turi būti siunčiami Šalims šiais adresais:

|  |  |
| --- | --- |
| **Šalis** | **Kontaktiniai duomenys** |
| Suteikiančioji institucija: | Atsakingas asmuo: |
|  | Adresas: |
|  | Faksas: |
|  | Elektroninio pašto adresas: |
| Koncesininkas: | Atsakingas asmuo: |
|  | Adresas: |
|  | Faksas: |
|  | Elektroninio pašto adresas: |
| Dalyvis: | Atsakingas asmuo: |
|  | Adresas: |
|  | Faksas: |
|  | Elektroninio pašto adresas: |

## Šalys apie savo kontaktinių duomenų ar asmenų pasikeitimą nedelsdamos, bet ne vėliau kaip per 5 Darbo dienas, informuoja viena kitą ir kitus suinteresuotus asmenis. Šalims nepranešus apie kontaktinių duomenų ar asmenų pasikeitimus šiame punkte nustatytais terminais, pranešimai laikomi įteiktais tinkamai, jei buvo įteikti šioje Sutartyje numatytais ar atitinkamai anksčiau praneštais adresais.

1. straipsnis. Ginčų sprendimas ir taikytina teisė

## Bet kurį iš Sutarties kylantį ginčą Šalys bandys spręsti tarpusavio derybomis ir visapusiškai bendradarbiaudamos. Jei per 30 dienų nuo pranešimo kitai Šaliai apie iškilusį ginčą Šalys nepasiekia bendro susitarimo arba nepradedamos tarpusavio derybos, ginčas yra sprendžiamas Lietuvos Respublikos įstatymų nustatyta tvarka.

## Šalys susitaria, jog tol, kol yra sprendžiamas ginčas derybose arba teisme, Šalys toliau vykdo Sutartį tiek, kiek tai yra įmanoma pagal esančias aplinkybes. Jei dėl teisme nagrinėjamo ginčo nevykdoma dalis ar visi įsipareigojimai pagal Sutartį, rizika dėl nuostolių ryšium su įsipareigojimų nevykdymu tenka Šaliai, kuriai teismo sprendimas nepalankus, išskyrus Dalyvio, Koncesininko ir Subtiekėjų tarpusavio ginčus, kur rizika tenka Dalyviui ir Koncesininkui.

## Sutarčiai aiškinti, ginčams spręsti yra taikoma Lietuvos Respublikos teisė. Šalių susitarimu yra nustatomas sutartinis ginčių nagrinėjimo teisme teismingumas pagal Suteikiančiosios institucijos registracijos vietą.

1. straipsnis. Atskirų sutarties nuostatų negaliojimas

## Jeigu kuri nors Sutarties nuostata prieštarauja Lietuvos Respublikos teisės aktams arba dėl kurios nors priežasties tampa iš dalies arba visiškai negaliojančia, ji jokiomis sąlygomis nedaro negaliojančiomis likusių Sutarties nuostatų. Tokiu atveju Šalys susitaria pakeisti negaliojančią nuostatą teisiškai veiksminga kita nuostata, kuri turėtų kiek įmanoma artimesnį teisinį ir/ar ekonominį rezultatą pakeičiamai nuostatai.

1. straipsnis. Sutarties egzemplioriai ir kalba
   1. Sutartis sudaryta 3 originaliais egzemplioriais lietuvių kalba po vieną kiekvienai Sutarties Šaliai – Suteikiančiai institucijai, Koncesininkui ir Dalyviui.
2. straipsnis. Baigiamosios nuostatos
   1. Sutartis sudaryta Šalims sutarus ir sutinkant dėl visų Sutarties nuostatų ir teksto. Kiekviena Šalis savo parašais patvirtina, kad ji derybų dėl šios Sutarties laikotarpiu veikė sąžiningai.

|  |  |  |
| --- | --- | --- |
| **Suteikiančioji institucija:** | **Dalyvis:** | **Koncesininkas:** |
| Lazdijų rajono savivaldybės administracijos direktorius | [Pavadinimas] | [Pavadinimas] |
| [Juridinio asmens kodas] | [Juridinio asmens kodas] |
| [Buveinės adresas] | [Buveinės adresas] | [Buveinės adresas] |
| [Adresas korespondencijai] | [Adresas korespondencijai] | [Adresas korespondencijai] |
| [telefono ir fakso Nr.] | [telefono ir fakso Nr.] | [telefono ir fakso Nr.] |
| [el. pašto adresas] | [el. pašto adresas] | [el. pašto adresas] |
|  | [PVM kodas] | [PVM kodas] |
| [A/s Nr.] | [A/s Nr.] | [A/s Nr.] |
| [Bankas ir banko kodas] | [Bankas ir banko kodas] | [Bankas ir banko kodas] |
| veikiantis Lazdijų rajono savivaldybės vardu,  Gintautas Salatka | atstovaujamas [pareigų pavadinimas, vardas, pavardė] | atstovaujamas [pareigų pavadinimas, vardas, pavardė] |
|  |  |  |
| (parašas) | (parašas) | (parašas) |
| A.V. | A.V. | A.V. |

**Sutarties 1 priedas**

**Specifikacija**

1. **straipsnis. Veikla**
   1. Vadovaujantis Sutartimi ir joje nustatytomis sąlygomis Suteikiančioji institucija pagal Koncesijų įstatymą Koncesininkui suteikia Koncesiją, t. y. leidimą vykdyti Ūkinę veiklą, teikti Viešąsias paslaugas, valdyti ir naudoti Perduotą turtą, o Koncesininkas prisiima didžiąją dalį su Ūkine veikla susijusios rizikos, bei Sutartyje nustatytas teises ir pareigas. Koncesininko atlyginimą už tokią veiklą sudaro teisės užsiimti Ūkine veikla suteikimas, pajamos iš Ūkinės veiklos kartu su Atlyginimu, Suteikiančiosios institucijos mokamu Koncesininkui, atsižvelgiant į jos prisiimtą riziką.
   2. Pagrindinis Sutarties tikslas – užtikrinti kokybišką ir nepertraukiamą Viešųjų paslaugų teikimą bei efektyvų ir racionalų Perduoto turto valdymą ir naudojimą visą Sutarties galiojimo laikotarpį.
2. **straipsnis. Reikalavimai Koncesininkui**
   1. Koncesininkas Sutarties sudarymo metu ir visą Sutarties galiojimo laikotarpį privalo atitikti šiuos reikalavimus:
      1. Koncesininkas privalo būti įsteigtas pagal Lietuvos Respublikos teisę;
      2. Koncesininko buveinė privalo būti Lazdijų rajono savivaldybėje;
      3. 100 procentų Koncesininko akcijų (dalių) privalo priklausyti tik Dalyviui;
      4. steigimo dokumentuose privalo būti nurodyta, kad Koncesininkas įsteigiamas specialiai Sutarčiai vykdyti;
      5. neturėti jokių į įsipareigojimų ar prievolių, nesusijusių su Sutarties vykdymu;
      6. būti registruotas PVM mokėtoju.
3. **Straipsnis. Sutarties terminas ir įsigaliojimas**
   1. Sutartis įsigalioja, kai Šalys pasirašo Sutartį ir įvykdo visas išankstines Sutarties įsigaliojimo sąlygas:
      1. Koncesininkas Suteikiančiajai institucijai pateikia Banko garantiją, atitinkančią Sutarties 14.1 punkto nuostatas;
      2. Koncesininkas Suteikiančiajai institucijai pateikia Draudimo sutartis;
      3. Suteikiančioji institucija perduoda, o Koncesininkas priima Perduotą turtą ir sudaro Žemės sklypo nuomos sutartį.
   2. Sutarties terminas yra 25 metai. Terminas pradedamas skaičiuoti nuo Sutarties įsigaliojimo.
4. **straipsnis. Sutarties įvykdymo užtikrinimas**
   1. Koncesininkas Suteikiančiai institucijai įsipareigoja pateikti ne mažesnę kaip 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų eurų ) eurų) Banko garantiją visų įsipareigojimų pagal Sutartį įvykdymo užtikrinimui. Banko garantiją privalo galioti iki visų įsipareigojimų pagal Sutartį įvykdymo, tačiau ne ilgiau kaip 1 metus nuo Sutarties pabaigos.
5. **straipsnis. Draudimo sutartys**
   1. Koncesininkas įsipareigoja savo rizika ir lėšomis sudaryti ir iki Sutarties galiojimo pabaigos nepertraukiamai išlaikyti šias Draudimo sutartis:
      1. Koncesininko vykdomos Ūkinės veiklos civilinės atsakomybės draudimo visoms tokios veiklos rūšims, kurios gali būti draudžiamos pagal teisės aktų reikalavimus, ne mažesnei kaip 100000,00 (vieno šimto tūkstančių) litų (28962,00 (dvidešimt aštuonių tūkstančių devynių šimtų šešiasdešimt dviejų eurų ) eurų) draudimo sumai;
      2. Viso Perduoto turto maksimalaus turto atkuriamosios vertės draudimo nuo visų galimų rizikos atvejų, draudimo sutartyje naudos gavėju nurodant Suteikiančią instituciją.
6. **straipsnis. Perduotas turtas**
   1. Sutarties pagrindu Suteikiančioji institucija Koncesininkui suteikia teisę Perduotą turtą valdyti ir naudoti visą Sutarties galiojimo laikotarpį. Šalių teises ir pareigas, susijusias su Perduoto turto valdymu ir naudojimu nustato Sutartis.
   2. Šalims pasirašius Sutartį, Suteikiančioji institucija privalo perduoti, o Koncesininkas – priimti Perduotą turtą per Sutarties 3.1.3 punkte nustatytą terminą.
   3. Koncesininkas įsipareigoja Perduotą turtą naudoti Viešųjų paslaugų teikimui. Suteikiančioji institucija suteikia teisę Perduotą turtą naudoti ir kitoms paslaugoms, kurių neapima Viešosios paslaugos, teikti, tačiau nepažeidžiant Sutarties 9.5 punkte įtvirtintų sąlygų.
   4. Koncesininkas savo rizika, lėšomis, priemonėmis, medžiagomis ir jėgomis įsipareigoja užtikrinti, kad visu Sutarties galiojimo laikotarpiu Turtas būtų valdomas ir naudojamas pagal savo paskirtį, pobūdį, struktūrą. Koncesininkas atsako už Turto naudojimą ir valdymą laikantis Teisės aktų reikalavimų, aplinkos apsaugos normų, Geros verslo praktikos, Sutarties sąlygų ir tikslų. Suteikiančiosios institucijos pareikalavimu, Perduoto turto naudojimas, pažeidžiantis šio punkto reikalavimus, nedelsiant privalo būti nutrauktas.
   5. Jeigu Perduotas turtas nusidėvi ir nebegali būti toliau naudojamas pagal savo funkcinę paskirtį, Koncesininkas privalo tokį turtą suremontuoti arba pakeisti analogišku turtu, o netinkamą naudoti Perduotą turtą savo sąskaita utilizuoti arba atiduoti perdirbimui.
   6. Koncesininkas įsipareigoja atlikti Turto priežiūrą ir remontą bei organizuoti Perduoto turto apsaugą.
   7. Suteikiančioji institucija suteikia Koncesininkui įgaliojimus reikalauti iš Perduoto turto statybos darbus atlikusio rangovo UAB „Veiksmės statyba“ pašalinti Perduoto turto defektus pagal 2011 m. sausio 14 d. rangos sutarties Nr. 2011-01-14/15-2 sąlygas.
   8. Koncesininkas įsipareigoja, kad grąžinamas Perduotas turtas atitiktų šiuos reikalavimus:
      1. būtų funkcionuojantis, tinkamas naudoti ir eksploatuoti pagal paskirtį ne mažiau kaip 3 metus nuo sugrąžinimo momento;
      2. grąžinamo Perduoto turto kiekis atitiktų Perduoto turto kiekį, kurį Suteikiančioji institucija perdavė Koncesininkui;
      3. grąžinamo Perduoto turto būklė būtų ne blogesnė, nei ta, kurios jis buvo perduotas Koncesininkui, atsižvelgiant į normalų nusidėvėjimą;
      4. gražinamą Perduotą turtą sudarančių statinių būklė atitiktų esminius statinių reikalavimus, nustatytus Teisės aktuose sugrąžinimo momentu.
7. **straipsnis. Investicijos**
   1. Koncesininkas savo rizika ir lėšomis įsipareigoja atlikti:
      1. ne mažesnes kaip 40000,00 (keturiasdešimt tūkstančių) litų (11584,80 (vienuolika tūkstančių penki šimtai aštuoniasdešimt keturi eurai 80 centų) eurų) dydžio Investicijas ne mažiau kaip 10 Prekybos vietų sukūrimui per 4 mėnesius nuo Sutarties įsigaliojimo.
      2. Arklidžių statybos darbus ir prisidėti trūkstama lėšų dalimi prie arklidžių statybos darbų. Arklidžių statybos darbai teisės aktų nustatyta tvarka turi būti užbaigti iki 2015 m. gegužės 1 d.
   2. Specifikacijos 7.1 punkte nurodytomis Investicijomis privalo būti sukurta ne mažiau kaip 10 Prekybos vietų infrastruktūra.
   3. Be Specifikacijos 7.1 punkte nurodytų Investicijų, Koncesininkas taip įsipareigoja atlikti reikiamo dydžio Investicijas į Turtą Žemės sklype ir Sąlygas ugdymo procesui, kad būtų užtikrintas įsipareigojimų pagal Sutartį vykdymas.
   4. Pasibaigus Sutarčiai Prekybos vietų nuosavybės teisė neatlygintinai perleidžiamas Suteikiančiai institucijai Teisės aktų nustatyta tvarka. Perduodamos Prekybos vietos turi atitikti Teisės aktuose nustatytus esminius statinio reikalavimus statiniams ir/ar saugumo reikalavimus įrangai.
8. **straipsnis. Statybos darbai**
   1. Suteikiančioji institucija Koncesininkui duoda sutikimą atlikti Naujo turto Statybos darbus Žemės sklype. Koncesininkas Suteikiančiosios institucijos duotu sutikimu atlikti Naujo turto Statybos darbus naudojasi savo nuožiūra, išskyrus Specifikacijos 8.3 punkte nurodytus įsipareigojimus.
   2. Koncesininkas Statybos darbus atlieka savo rizika, lėšomis, jėgomis, priemonėmis ir medžiagomis.
   3. Koncesininkas įsipareigoja Statybos darbais, įskaitant Koncesininko pasirinktos įrangos Prekybos vietoms įrengimą, sukurti ne mažiau kaip 10 Prekybos vietų per 4 mėnesius nuo Sutarties įsigaliojimo dienos ir atlikti kitus Naujo turto Statybos darbus, būtinus prisiimtiems įsipareigojimams Pasiūlyme įvykdyti.
   4. Statybos darbams atlikti, Suteikiančioji institucija Koncesininkui neatlygintinai suteikia teisę naudotis parengtu Techniniu projektu.
   5. Arklidžių statybos darbai:
      1. Koncesininkas, gavęs Suteikiančiosios institucijos įgaliojimą, privalo organizuoti arklidžių projekto korektūros arba naujo techninio projekto parengimo ir statybos rangos darbų konkursus pagal Suteikiančiosios institucijos viešųjų pirkimų taisykles, organizuoti statybos darbus ir prisidėti trūkstama lėšų dalimi prie arklidžių statybos darbų. Rengdamas arklidžių projektavimo ir statybos rangos darbų viešųjų pirkimų dokumentus Koncesininkas privalo atsižvelgti į Suteikiančiosios institucijos pateiktas pastabas ir siūlymus. Arklidžių statybos darbai teisės aktų nustatyta tvarka turi būti užbaigti iki 2015 m. gegužės 1 d.
      2. Suteikiančioji institucija arklidžių projektavimui ir statybai skiria ne daugiau kaip 232125,59 litų be PVM (67228,21 eurų be PVM) ES ir Suteikiančiosios institucijos lėšų.
      3. Suteikiančioji institucija savo lėšomis perka ir skiria arklidžių statybos techninio prižiūrėtojo paslaugą.
      4. Nuosavybės teise arklidės priklauso Suteikiančiajai institucijai ir Koncesininkui proporcingai arklidžių statybai skirtai lėšų daliai. Nekilnojamojo turto registre įregistruotą Suteikiančiajai institucijai nuosavybės teise priklausančią arklidžių pastato dalį Sutarties pagrindu Suteikiančioji institucija Koncesininkui suteikia teisę valdyti ir naudoti visą Sutarties galiojimo laikotarpį. Šalių teises ir pareigas, susijusias su arklidžių naudojimu nustato Sutartis.
   6. Naujo turto sukūrimo tikslais Koncesininkas turi teisę Teisės aktų nustatyta tvarka inicijuoti Detaliojo plano koregavimą. Detaliojo plano koregavimas atliekamas Koncesininko rizika ir lėšomis.
   7. Koncesininkas įsipareigoja:
      1. sudaryti visas galimybes ir nekliudyti Suteikiančiosios institucijos įgaliotiems asmenims tikrinti bet kurio etapo Statybos darbų atlikimą;
      2. savo sąskaita ir rizika gauti visus sutikimus ir leidimus, kurie pagal teisės aktų reikalavimus yra būtini tam, kad, užbaigus atitinkamus Statybos darbus, Naują turtą būtų galima teisėtai naudoti pagal paskirtį ir įregistruoti Nekilnojamo turto registre;
      3. Naują turtą priduoti Teisės aktų nustatyta tvarka ir įregistruoti Nekilnojamo turto registre bei informuoti Suteikiančią instituciją apie Statybos darbų užbaigimą;
      4. vykdyti Statybos darbus vadovaujantis Sutarties nuostatomis, Teisės aktų reikalavimais, aplinkos apsaugos normomis ir Gera verslo praktika.
   8. Naujas turtas, nuosavybės teise priklauso Koncesininkui ir pasibaigus Sutarčiai Koncesininkas išlaiko į šį turtą nuosavybės teisę, išskyrus Prekybos vietas ir arklidžių pastatą/pastato dalį, kuris/kuri nuosavybės teise priklauso Suteikiančiajai institucijai. Prekybos vietų nuosavybė Suteikiančiai institucijai perleidžiama ir arklidės Suteikiančiajai institucijai grąžinamos Sutarties 5 straipsnyje nustatyta tvarka.
9. **straipsnis. Viešosios paslaugos**
   1. Suteikiančioji institucija suteikia leidimą, o Koncesininkas įsipareigoja nepertraukiamai ir nuolatos teikti Viešąsias paslaugas Hipodrome per visą Sutarties galiojimo laikotarpį.
   2. Koncesininkas Viešąsias paslaugas teikia savo lėšomis ir rizika, išskyrus Sutartyje numatytus atvejus, kai Suteikiančioji institucija prisiima dalį rizikos.
   3. Suteikiančioji institucija suteikia teisę Koncesininkui gauti atlyginimą už Viešąsias paslaugas, tačiau Koncesininkas įsipareigoja užtikrinti, kad Viešųjų paslaugų kainos būtų nediskriminacinės, sąžiningos ir neviršytų tapačias ar panašias paslaugas teikiančių tiekėjų kainų Lietuvos Respublikoje.
   4. Koncesininkas įsipareigoja teikti Viešąsias paslaugas laikydamasis Sutarties nuostatų, Teisės aktų reikalavimų, Geros verslo praktikos ir Finansinio veiklos modelio.
   5. Koncesininko teikiamos Viešosios paslaugos privalo atitikti šiuos reikalavimus:
      1. turi tenkinti ne vienos socialinės grupės ar atskirų asmenų interesus ir poreikius;
      2. turi būti teikiamos nuolat ir nediskriminacinėmis sąlygomis;
      3. per kiekvienus pirmus 5 Sutarties galiojimo metus privalo būti surengta ne mažiau kaip 17 Žirginio sporto renginių, iš kurių mažiausiai 1 Žirginio sporto renginys būtų tarptautinis, o vidutinis kiekvieno Žirginio sporto renginio dalyvių (sportininkų) skaičius – 40;
      4. nuo 6 iki 25 Sutarties galiojimo metų kiekvienais metais privalo būti surengta ne mažiau kaip 6 Žirginio sporto renginiai, iš kurių mažiausiai 1 Žirginio sporto renginys būtų tarptautinis, o vidutinis kiekvieno Žirginio sporto renginio dalyvių (sportininkų) skaičius – 20;
      5. kiekvieno renginio, įskaitant Žirginio sporto renginius, metu Koncesininkas privalo parengti naudotis mažiausiai 10 Prekybos vietų;
      6. per pirmus trejus Sutarties galiojimo metus privalo būti pritraukta ne mažiau kaip 20000 lankytojų į Žirginio sporto renginius ir kitus renginius Hipodrome;
      7. Koncesininkas savo sąskaita privalo apsirūpinti turtu, reikalingu Viešosioms paslaugoms teikti.
10. **straipsnis. Sąlygos ugdymo veiklai vykdyti**
    1. Šio straipsnio nuostatas taikomos, jei Dalyvis Pasiūlyme įsipareigoja sudaryti Sąlygas ugdymo procesui.
    2. Koncesininkas įsipareigoja sudaryti Sąlygas ugdymo procesui, kurios atitiktų šiuos reikalavimus:
       1. turėti 7 žirgus, tinkamus konkūro treniruotėms vykdyti;
       2. turėti pakankamą kiekį inventoriaus, skirto jodinėjimui žirgais, kad vienu metu inventoriaus užtektų mažiausiai vienai mokinių grupei, nurodytai Specifikacijos 10.3.3 punkte;
       3. sudaryti sąlygas konkūro treniruotėms vykti ištisus metus Hipodrome ar 5 kilometrų nuo Hipodromo atstumu, įskaitant, bet neapsiribojant maniežo žirgams pastatymu;
       4. pastatyti arklides, atitinkančias Pasiūlymo duomenis;
    3. Koncesininko teikiamoms Viešosioms paslaugoms, susijusiomis su Sąlygų ugdymo procesui teikimu žirginio sporto ugdymą vykdantiems subjektams, nustatomi šie reikalavimai:
       1. sudarytomis Sąlygomis ugdymo procesui žirginio sporto ugdymą vykdantys subjektai gali naudotis ištisus metus;
       2. sudarytos Sąlygos ugdymo procesui žirginio sporto ugdymą vykdantiems subjektams teikiamos Hipodrome ar 5 kilometrų atstumu nuo Hipodromo.
       3. Sąlygos ugdymo procesui yra sudarytos mažiausiai 3 mokinių grupėms, iš kurių kiekvieną sudaro iki 15 mokinių. Sąlygomis ugdymo procesui mokinių grupės gali naudotis ne mažiau kaip 120 valandų per mėnesį, 30 valandų per savaitę, po 5-6 kartus per savaitę;
       4. esant paklausai Viešosioms paslaugoms, susijusiomis su Sąlygų ugdymo procesui teikimu žirginio sporto ugdymą vykdantiems subjektams, turi būti teikiamos Specifikacijos 10.3.1, 10.3.2 ir 10.3.3 punktuose nustatytoje apimtyje, laike ir vietoje;
11. **Straipsnis. Atsiskaitymo tvarka**
    1. Koncesininkas savo rizika ir lėšomis privalo užtikrinti duomenų surinkimą, kuris reikalingas Suteikiančiai institucijai teikiamoms ataskaitoms ir informacijai paruošti, įskaitant, bet neapsiribojant, informacija apie Specifikacijos 9.5.6 punkte nustatyto reikalavimo įgyvendinimą.
    2. Koncesininkas Suteikiančiai institucijai privalo pateikti:
       1. iki kiekvieno Sutarties vykdymo mėnesio 20 dienos – informaciją raštu apie Žirginio sporto renginius ir kitus renginius, kuriuos Koncesininkas planuoja vykdyti sekantį mėnesį, nurodant planuojamų renginių datą, laiką ir pateikiant trumpą aprašymą;
       2. po kiekvieno Sutarties vykdymo mėnesio pabaigos ne vėliau kaip per 10 dienų – ataskaitą apie Hipodrome įvykusius Žirginio sporto renginius ir kitus renginius, nurodant renginių datą ir laiką, renginio lankytojų skaičių, Žirginio sporto renginio prizinio fondo dydį ir dalyvių (sportininkų) sąrašą bei pateikti, tai įrodančius dokumentus;
       3. po kiekvieno Sutarties vykdymo mėnesio pabaigos ne vėliau kaip per 10 dienų – ataskaitą apie Viešąsias paslaugas, susijusias su Sąlygomis ugdymo procesui, nurodant, kiek valandų Sąlygos ugdymo procesui buvo teikiamos žirginio sporto ugdymą vykdantiems subjektams, kiek grupių ir kiek mokinių naudojosi Sąlygomis ugdymo procesui;
       4. per 10 Darbo dienų – kitą informaciją ir dokumentus, susijusius su Viešųjų paslaugų teikimu, kurios raštu paprašo Suteikiančioji instituciją.
12. **straipsnis. Kita informacija**
    1. Šalia Koncesininkui perduodamo Žemės sklypo Nekilnojamojo turto registre įregistruoti šie valstybei nuosavybės teise priklausantys žemės sklypai:
       1. žemės sklypas (1,4716 ha), esantis Buktos k., Lazdijų sen., Lazdijų r. sav. , šalia Hipodromo, kurio pagrindinė tikslinė žemės naudojimo paskirtis – kita, naudojimo būdas – inžinerinės infrastruktūros teritorijos, naudojimo pobūdis – susisiekimo ir inžinerinių komunikacijų aptarnavimo objektų statybos.
       2. žemės sklypas (2,3249 ha), esantis Buktos k., Lazdijų sen., Lazdijų r. sav., šalia Hipodromo, kurio pagrindinė tikslinė žemės naudojimo paskirtis – kita, naudojimo būdas – inžinerinės infrastruktūros teritorijos, naudojimo pobūdis – susisiekimo ir inžinerinių komunikacijų aptarnavimo objektų statybos.

**Sutarties 2 priedas**

**Atsikaitymų ir mokėjimų tvarka**

1. Koncesininkas privalo ne vėliau kaip per 30 dienų nuo sužinojimo apie Įvykį dienos Suteikiančiajai institucijai pateikti ataskaitą apie Įvykį. Šalys gali susitarti, kad Įvykių ataskaita teikiama vieną kartą metuose.
2. Ataskaitoje Koncesininkas privalo pateikti:
   1. informaciją apie atitinkamu laikotarpiu suteiktas Viešąsias paslaugas ir jų atitikimą Specifikacijos reikalavimams;
   2. informaciją apie Įvykį, kuri apimtų Įvykio datą, laiką, priežastį ir sukeltas neigiamas pasekmes;
   3. Šios tvarkos 4 punkte nurodytų atlyginamų neigiamų pasekmių apskaičiavimą, nurodant Atlyginimo dydį, atsižvelgiant į Suteikiančiosios institucijos prisiimtą riziką;
   4. Dokumentų kopijas, pagrindžiančias šios tvarkos 2.1 ir 2.2 punktų duomenis.
3. Suteikiančioji institucija per 14 Darbo dienų nuo Įvykio ataskaitos pateikimo Suteikiančiajai institucijai dienos turi priimti motyvuotą sprendimą dėl Įvykio patvirtinimo. Jei Suteikiančioji institucija patvirtina Įvykį, Šalys sudaro Įvykio patvirtinimo aktą, kuriame nurodoma Koncesininkui išmokėtino Atlyginimo suma. Jei Suteikiančioji institucija nepatvirtina įvykio ar neigiamų pasekmių dydžio, Koncesininkas įgyja teisę Sutarties 28.3 punkte nustatyta tvarka atlikti ekspertizę ir/ar auditą. Ekspertizės ir/ar audito išvados Šalims yra privalomos, jei nenuginčijamos teismine tvarka. Suteikiančiai institucijai arba ekspertui ir/ar auditui patvirtinus Įvykio ataskaitą, Koncesininkas įgyja teisę Suteikiančiai institucijai išrašyti sąskaitą-faktūrą.
4. Koncesininkui atlyginamos šios Įvykio sukeltos neigiamos pasekmės:
   1. jeigu dėl Įvykio padidėja Investicijos į Turtą – Investicijų padidėjimo dalis proporcinga Suteikiančiosios institucijos prisiimtai Įvykio rizikai;
   2. jeigu dėl Įvykio padidėja Koncesininko sąnaudos – sąnaudų padidėjimo dalis proporcinga Suteikiančiosios institucijos prisiimtai Įvykio rizikai;
   3. jeigu dėl Įvykio sumažėja Koncesininko pajamos – pajamų sumažėjimo dalis proporcinga Suteikiančiosios institucijos prisiimtai Įvykio rizikai.
5. Šalims patvirtinus Įvykį patvirtinimo aktu, Suteikiančioji institucija įsipareigoja Atlyginimą sumokėti per 30 dienų nuo sąskaitos-faktūros, kurią privalo išrašyti Koncesininkas, pateikimo dienos.
6. Koncesininkas Suteikiančiai institucijai įsipareigoja iki kiekvienų Sutarties vykdymo metų gegužės 1 d. pateikti detalų metinį Koncesininko finansinių ataskaitų rinkinį už praėjusius kalendorinius metus, kurį sudarytų balansas, pelno (nuostolių) ataskaita, pinigų srautų ataskaita, nuosavo kapitalo pokyčių ataskaita ir aiškinamasis raštas.
7. Suteikiančioji institucija per 14 Darbo dienų nuo metinių finansinių ataskaitų rinkinio Suteikiančiai institucijai pateikimo dienos privalo priimti motyvuotą sprendimą dėl finansinių ataskaitų rinkinio suderinimo. Jei Suteikiančioji institucija suderina finansinių ataskaitų rinkinį, Šalys sudaro finansinių ataskaitų suderinimo aktą, kuriame nurodo pagal šios tvarkos 8 punktą apskaičiuotą Koncesininko mokėtiną Koncesijos mokesčio kintamąją mokesčio dalis ir Dalyvio Pasiūlyme nurodytą Koncesijos mokesčio pastoviąją dalį. Jei Suteikiančioji institucija nesuderina finansinių ataskaitų rinkinio, Suteikiančioji institucija įgyja teisę Sutarties 28.3 straipsnyje nustatyta tvarka atlikti finansinio ataskaitų rinkinio nepriklausomą auditą. Finansinės atskaitomybės rinkinio duomenys, dėl kurių auditas pareiškia besąlyginę nuomonę, Šalims yra privalomos. Suteikiančiai institucijai suderinus arba auditui pareiškus besąlyginę nuomonę dėl finansinių ataskaitų rinkinio, Suteikiančioji institucija įgyja teisę išrašyti Koncesininkui sąskaitą-faktūrą.
8. Koncesijos mokesčio kintamoji dalis yra lygi 0,5 procentams metinių Koncesininko pardavimo pajamų, nurodytų Koncesininko metinėje pelno (nuostolio) ataskaitoje, plius taikytinas PVM mokestis, jei jis taikomas.
9. Šalys susitaria, kad Koncesijos mokesčio pastovioji dalis, taip pat baudų dydžiai nustatyti Sutarties 26 straipsnyje yra perskaičiuojami proporcingai vidutinei metinei infliacijai (defliacijai), paskelbtai Lietuvos statistikos departamento pagal suderintą vartotojų kainų indeksą, kiekvienais Sutarties galiojimo metais kas 12 mėnesių, pradedant skaičiuoti nuo Sutarties įsigaliojimo mėnesio, kai:
   1. Sutarties įsigaliojimo mėnesio paskelbta vidutine metine infliacija (defliacija) lyginant su vertinamų metų atitinkamo mėnesio vidutine metine infliacija (defliacija) viršija 5 procentus, jei perskaičiavimai dėl infliacijos (defliacijos) Sutarties galiojimo laikotarpiu dar nebuvo atlikti;
   2. mėnesio, kurį paskutinį kartą buvo atlikti perskaičiavimai dėl infliacijos (defliacijos), vidutine metine infliacija (defliacija) lyginant su vertinamų metų atitinkamo mėnesio vidutine metine infliacija (defliacija) viršija 5 procentus, jei perskaičiavimai dėl infliacijos (defliacijos) Sutarties galiojimo laikotarpiu buvo atlikti.
10. Šalims suderinus finansinių ataskaitų rinkinį aktu, Koncesininkas įsipareigoja apmokėti Suteikiančiosios institucijos pateiktą sąskaitą-faktūrą, kurią privalo išrašyti Suteikiančioji institucija, per 30 dienų nuo sąskaitos-faktūros gavimo dienos. Suteikiančiosios institucijos išrašytoje sąskaitoje-faktūroje Koncesijos mokesčio pastovioji dalis ir kintamoji dalis nurodoma atskirai.
11. Šalys susitaria, kad į Koncesijos mokesčio pastoviąją dalį, Atlyginimą ir Maksimalaus atlyginimo dydį yra įskaičiuoti visi mokesčiai ir mokėjimai, įskaitant ir PVM, jei jis taikomas. Jeigu Sutarties vykdymo metu Šalims atsiranda pareiga mokėti papildomus ar didesnius mokesčius, Šalys, kurioms Teisės aktai nustato pareigą sumokėti mokesčius, juos moka savo sąskaita, išskyrus atvejį kai keičiasi PVM. Šalys susitaria, kad Koncesijos mokesčio pastovioji dalis atitinkamai didinama ar mažinama pasikeitus PVM, jei PVM yra taikomas.
12. Visi kiti mokėjimai pagal Sutartį, įskaitant, bet neapsiribojant netesybomis (baudomis ir delspinigiais), nuostolių atlyginimu, grąžinamo Perduoto turto vertės kompensavimu, pagal Sutartį turi būti atliekami per 30 dienų nuo prievolės juos atlikti atsiradimo dienos. Šalys susitaria, kad prievolė atlikti mokėjimus pagal atsiranda nuo sąskaitos-faktūros pateikimo dienos.
13. Mokėjimai pagal šią Sutartį yra apskaičiuojami ir atliekami litais, atsižvelgiant į oficialiai nustatytą lito ir bazinės valiutos euro santykį, kuris šios Sutarties sudarymo dieną yra lygus 3,4528 lito už 1 eurą. Jeigu po šios Sutarties sudarymo litas būtų devalvuotas euro atžvilgiu, Koncesijos mokesčio pastovioji dalis, Maksimalus atlyginimas ir kiti mokėjimai pagal Sutartį turi būti perskaičiuojami taip, kad suma litais, perskaičiuota pagal atitinkamos sumos mokėjimo dieną galiojantį oficialų lito ir euro santykį, atitiktų tą pačią sumą eurais, kuri būtų gauta prieš pasikeičiant oficialiam lito ir euro santykiui.
14. Jeigu po šios Sutarties sudarymo Lietuvos Respublikoje būtų įvestas euras kaip oficiali Lietuvos Respublikos valiuta, tai visi mokėjimai pagal šią Sutartį, atliekami po euro įvedimo, turės būti perskaičiuojami į eurus taip, kad eurais mokėtina suma būtų ne mažesnė nei ta eurų suma, kuri būtų gauta šios Sutarties sudarymo dieną, esant 3,4528 lito už 1 eurą santykiui.
15. Kiekviena Šalis turi teisę inicijuoti mokėjimų pagal šios tvarkos nuostatas perskaičiavimą. Perskaičiavimai įforminami atskiru Šalių pasirašomu protokolu, kuris yra neatskiriama šios Sutarties dalis.

**Sutarties 3 priedas**

**Rizikos pasiskirstymo tarp šalių matrica**

|  |  |  |  |  |  |
| --- | --- | --- | --- | --- | --- |
| Rizikos rūšis | | Rizikos aprašymas | Rizikos paskirstymas | | |
| Suteikiančioji institucija (SI) | Koncesininkas (K) | Bendrai |
| 1. | Statybos: |  |  |  |  |
| 1.1. | projektavimo klaidų | Dėl projektavimo klaidų užsitęsia Naujo turto Statybos darbai |  | x |  |
| 1.2. | vėlavimo atlikti statybos darbus | Dėl objektyvių priežasčių (sezoniškumo, klimatinių sąlygų, kvalifikuotų specialistų trūkumo, technologinių sprendimų sudėtingumo) vėluojama Sutartyje nustatytais terminais atlikti Naujo Turto Statybos darbus |  | x |  |
| 1.3. | statybos darbų neatitikties normatyviniams reikalavimams ir standartams | Ši rizika pasireiškia atliekant Naujo turto Statybos darbus pažeidžiami normatyviniai reikalavimai ir standartai. Pasireiškus šiai rizikai gali tapti būtina atlikti papildomus ir/ar pakartotinius statybos darbus, kurie ištęstų statybos darbų trukmę ir (arba) padidintų statybų darbų sąnaudas. |  | x |  |
| 1.4. | statybos darbų sąnaudų padidėjimo | Rizika, kad dėl statybos priemonių, įrangos, medžiagų ir darbo pabrangimo Statybos darbų metu išaugs Koncesininko sąnaudos |  | x |  |
| 1.5. | techninės dokumentacijos neatitikties Sutarties projekto tikslams | Ši rizika pasireiškia Koncesininkui pasirinkus atliekant Naujo turto Statybos darbus pagal Techninį projektą, paaiškės Techninio projekto neatitikimas Sutarties tikslams. |  | x |  |
| 1.6. | Perduoto turto nuosavybės teisės apribojimų | Ši rizika pasireiškia tik Naujo turto Statybos darbų laikotarpiu, kai:  1) Naujo turto Statybos darbų procesas užtrunka dėl Suteikiančiosios institucijos nuosavybės teisės į Perduotą turtą ar patikėjimo teise valdomo Žemės sklypo apribojimų;  2) Naujo turto ir (arba) Prekybos vietų kūrimas tampa sudėtingesnis ar stabdomas dėl Koncesininko nuosavybės teisės į Naują turtą apribojimų. |  |  | x  SI prisiima 1 punkto riziką, K – 2 punkto riziką. |
| 1.7. | archeologinių ir kultūros paveldo apribojimų | Šios rizikos atveju:  1) Naujo turto Statybos darbams reikalingų leidimų gavimas užsitęsia ilgiau nei nustatyta Teisės aktuose dėl derinimų su institucijomis, atsakingomis už kultūros paveldo apsaugą ne dėl Koncesininko kaltės;  2) Pagal gautus leidimus, suderintus su institucijomis, atsakingomis už kultūros paveldo apsaugą, vykdomi Statybos darbai sustabdomi ar apribojami institucijų, atsakingų už kultūros paveldo apsaugą;  3) Naujo turto Statybos darbai užsitęsia dėl atrastų archeologinių radinių ar kultūros paveldo vertybių;  4) Išauga Naujo turto Statybos darbų sąnaudos dėl atrastų archeologinių radinių ar kultūros paveldo vertybių apsaugai nustatytų reikalavimų. |  |  | x  SI prisiima 1, 3 ir 4 punktuose nurodytą riziką, K – 2 punkte nurodytą riziką. |
| 1.8. | specialiųjų turto reikalavimų | Dėl parengtos Naujo turto projektinės dokumentacijos, atliktų Naujo turto Statybos darbų rizika, kad nebus atitikti specialieji reikalavimai, taikomi Ūkinei veiklai. Specialiųjų reikalavimų pasikeitimo rizika priskiriama Teisinės aplinkos rizikai. |  | x |  |
| 1.9. | naujų technologijų atsiradimo ar naujų technologijų panaudojimo Projektui įgyvendinti | Rizika, kad atsirasiančios naujos technologijos iš esmės pakeistų Investavimo į Naujo turto kūrimą būdus, dėl ko ženkliai pasikeistų Naujo turto kūrimo bei eksploatavimo sąnaudos. |  | x |  |
| 1.10. | neigiamų fizinių ir techninių sąlygų, darančių įtaką turto vertės ar jo naudingumo sumažėjimui | Neigiamos fizinės ir techninės sąlygos, į kurias neatsižvelgiama Turto remonto ir priežiūros metu, Naujo turto Statybos darbų vykdymo metu, gali turėti neigiamos įtakos Turto kokybei ir ilgaamžiškumui |  | x |  |
| 1.11. | vėlavimo išduoti statinio projektavimo sąlygas | Rizika atsiranda laiku negavus iš atskirų institucijų (savivaldybės, elektros, dujų, vandens tiekimo įmonių, telekomunikacinių tinklų įmonių ir pan.) sąlygų dėl Naujo turto ir (ar) Prekybos vietų projektavimo. |  |  | x  SI prisiima riziką Lazdijų rajono savivaldybės admi-nistracijos kompetencijos ribose, kai Lazdijų rajono savivaldybės administracija išduoda statinio projektavimo sąlygas vėliau nei yra įpareigota pagal galiojančius teisės aktus. K prisiima visą likusią riziką |
| 1.12. | vėlavimo išduoti statybos leidimus | Ši rizika pasireiškia visų reikalingų statybos leidimų ir sutikimų kurti Naują turtą užtrukus ilgiau nei planuota. |  |  | x  SI prisiima riziką Lazdijų rajono savivaldybės administracijos kompetencijos ribose, kai Laizdijų rajono savivaldybės administracija išduoda statybos leidimus vėliau nei yra įpareigota pagal galiojančius teisės aktus.  K prisiima visą likusią riziką |
| 2. | Tinkamumo |  |  |  |  |
| 2.1. | nesugebėjimo teikti Specifikacijoje nustatytos apimties Viešųjų paslaugų ir Ūkinės veiklos | Ši rizika apima atvejus, kai nesugebama užtikrinti Viešųjų paslaugų teikimo, Ūkinės veiklos vykdymo, Žirginio sporto renginių organizavimo Specifikacijoje numatyta apimtimi. |  | x |  |
| 2.2. | nesugebėjimo teikti Specifikacijose nustatytos kokybės Viešųjų paslaugų ir Ūkinės veiklos | Ši rizika apima atvejus, kai nesugebama užtikrinti Specifikacijoje nustatytos kokybės Viešųjų paslaugų, Ūkinės veiklos vykdymo, Žirginio sporto renginių. |  | x |  |
| 2.3. | teikiamų Viešųjų paslaugų neatitikties saugumo ar kitiems privalomiems reikalavimams (higienos, sanitarijos ir kt.) | Apima riziką, neatsiejamą nuo Koncesininko teikiamų Viešųjų paslaugų, vykdomos Ūkinės veiklos, Žirginio sporto renginių atitikimo privalomiems reikalavimams, nustatytiems Teisės aktuose. |  | x |  |
| 2.4. | Viešųjų paslaugų ir Ūkinės veiklos teikimo sąnaudų padidėjimo | Rizika pasireiškia galimybe, kad faktinės Viešųjų paslaugų tiekimo Ūkinės veiklos vykdymo bei Žirginio sporto renginių organizavimo sąnaudos viršys planuotas ir Finansiniame veiklos modelyje nurodytas sąnaudas dėl nuo Koncesininko nepriklausančių priežasčių. |  |  | x  SI prisiima vandens ir komunalinių atliekų surinkimo ir išvežimo tarifų bei rinkliavų dydžio padidėjimo riziką, SI -50 proc., K-50 proc. padidėjimo dalimi. Likusią sąnaudų padidėjimo riziką prisiima K. |
| 2.5. | netinkamos kokybės Viešąsias paslaugas teikiančio ir Ūkinę veiklą vykdančio Koncesininko darbuotojų kvalifikacijos stoka | Rizika pasireiškia galima netinkama Viešąsias paslaugas teikiančio ir Ūkinę veiklą vykdančio, Žirginio sporto renginius organizuojančio Koncesininko darbuotojų kvalifikacija, dėl kurios Viešosios paslaugos ir Ūkinė veikla, Žirginio sporto renginiai neatitiks Teisės aktų ir Sutarties reikalavimų. |  | x |  |
| 2.6. | lėšų, turto ar darbuotojų, reikalingų paslaugoms teikti, trūkumo ar netinkamumo | Ši rizika pasireiškia dėl bet kokių priežasčių savalaikiai neužtikrinant lėšų (pavyzdžiui, atsargų, žaliavų), turto ar darbuotojų (jų skaičiaus, pareigybių, kompetencijos, kvalifikacijos), reikalingų Viešųjų paslaugų teikimui, Ūkinės veiklos ir Žirginio sporto renginių vykdymui. Pasireiškiant šiai rizikai nukenčia teikiamų paslaugų kokybė |  | x |  |
| 2.7. | technologinių pasikeitimų ir klaidų | Ši rizika apima atvejus kai Viešųjų paslaugų teikimo ir Ūkinės veiklos vykdymo metu įvyksta reikšmingi technologiniai pokyčiai, dėl kurių Koncesininkas patiria papildomų išlaidų siekdamas išlinkti konkurentišku. Taip pat ši rizika apima atvejus, kai dėl techninių žinių, patirties ar kompetencijos stokos, daromos klaidos, kurių ištaisymas pareikalauja papildomų sąnaudų. |  | x |  |
| 2.8. | teikiamoms paslaugoms keliamų specialiųjų reikalavimų | Ši rizika apima atvejus, kai dėl galimų specialių reikalavimų Viešosioms paslaugoms ir Ūkinei veiklai, Koncesininkas patirs papildomų sąnaudų. |  | x |  |
| 3. | Paklausos |  |  | x |  |
| 3.1. | Konkurencijos | Rizika pasireiškia dėl konkurencijos, kai Koncesininkas Specifikacijos reikalavimuose nustatyto Žirginio sporto renginių dalyvių (sportininkų) ir lankytojų skaičiaus pritraukimui reikiamo prizinio fondo nesurenka iš renginio dalyvių (sportininkų) mokesčių ir rėmėjų, dėl to Žirginio sporto renginius įvykdyti tampa sudėtinga arba nuostolinga. |  |  | x  K prisiima 60 procentų, o SI – 40 procentų trūkstamų renginio įplaukų, reikalingų priziniam fondui sudaryti, riziką, kai reikiamo prizinio fondo, renginio organizavimo kaštai nepadengiami iš renginio įplaukų – renginio dalyvių mokesčių ir rėmėjų suriktų lėšų. |
| 3.2. | Verslo cikliškumo | Ši rizika apima atvejus, kai dėl natūralaus verslo cikliškumo įtakos sumažėja paklausa Viešosioms paslaugoms ir Ūkinei veiklai |  | x |  |
| 3.3. | Paslaugų kainų pokyčių | Ši rizika apima atvejus, kai paklausai valdyti būtina keisti Viešųjų paslaugų bei Ūkinės veiklos rezultatų kainas, taikyti lanksčią nuolaidų sistemą ir pan. |  | x |  |
| 3.4. | Rinkos pokyčių, darančių įtaką Viešųjų paslaugų vartotojų skaičiui, jos kainai, kokybei ir kiekybei | Dėl pokyčių rinkoje, sumažėja paklausa Viešosioms paslaugoms ir Ūkinės veiklos rezultatams |  | x |  |
| 4. | Politinių įvykių ir sprendimų rizika | Dėl politinių įvykių ar sprendimų Lazdijų rajono savivaldybėje pasikeičia pagal Sutartį Koncesininko vykdomos veiklos ekonominė ir finansinė aplinka | x |  |  |
| 5. | Teisinės aplinkos |  |  |  |  |
| 5.1 | Teisės aktų pasikeitimo | Riziką sudaro:   1. Vietos valdžios subjektų Teisės aktų pakeitimo ir/ar naujų Teisės aktų priėmimo, išskyrus Teisės aktus apimančius 5.2 nurodytą riziką, jeigu protingas ir apdairus verslininkas Teisės aktų pasikeitimų negalėjo numatyti; 2. Kitų teisės aktų, kurių neapima 1 punktas, išskyrus Teisės aktus apimančius 5.2 nurodytą riziką, jeigu protingas ir apdairus verslininkas Teisės aktų pasikeitimų negalėjo numatyti; |  |  | x  SI prisiima 1 punkte nurodytą riziką, o K – 2 punkte nurodytą riziką. |
| 5.2 | Mokesčių teisės aktų pasikeitimo | Rizika, kad Sutarties vykdymo metu Šalims gali pareiga atsirasti mokėti papildomus ar didesnius mokesčius. |  |  | x  K ir SI dalinasi rizika Sutarties 2 priedo 11 punkte nustatytomis sąlygomis. |
| 6. | Makroekonominė |  |  | x |  |
| 6.1. | Infliacijos augimo | Faktinė infliacija viršija Lietuvos banko prognozes |  | x |  |
| 6.2. | Palūkanų normų pasikeitimų | Sutarties įgyvendinimo metu išauga palūkanų normos virš lygio, kuris buvo prognozuojamas Sutarties sudarymo metu |  | x |  |
| 6.3. | Valiutų kursų svyravimų | Rizika apima įvykius, kai Lietuvoje pasikeičia nacionalinė valiuta ir/arba lito ir euro santykis tampa nefiksuotas. |  |  | x  K ir SI dalinasi rizika Sutarties 2 priedo 13 punkte nustatytomis sąlygomis. |
| 6.4. | Ūkio augimo tempų sulėtėjimo | Bendrasis vidaus produktas auga lėčiau nei prognozuota |  | x |  |
| 6.5. | Demografinių pokyčių | Ši rizika apima demografinius pokyčius, kurie gali turėti įtakos Viešųjų paslaugų teikimo paklausai. |  | x |  |
| 7. | Nenugalimos jėgos (*force majeure*) | Rizika apima nenugalimos jėgos riziką, kurios nepadengia Koncesininko sudarytos Draudimo sutartys. |  | x |  |
| 8. | Ginčų sprendimo | Rizika apima ginčų poveikį įsipareigojimų pagal Sutartį vykdymui dėl:   1. Suteikiančiosios Institucijos ir Koncesininko ginčų; 2. Dalyvio ir Suteikiančiosios institucijos ginčų; 3. Koncesininko ir Dalyvio ginčų, nepriklausomai nuo to, ar ginče dalyvauja Suteikiančioji institucija; 4. Koncesininko ir Subtiekėjų bei Koncesininko ir Dalyvio kreditorių/finansuotojų ginčų. |  |  | x  Ginčų neigiamų pasekmių riziką prisiima:  nurodytų 1 ir 2 punktuose – neteisioji šalis, o  K prisiima 3 ir 4 punktuose įvardytą riziką. |
| 9. | Aplinkos apsaugos |  |  |  |  |
| 9.1. | aplinkos apsaugos ar gamtos išteklių naudojimo reikalavimų nesilaikymo | Ši rizika apima atvejus, kai aplinkos apsaugos ar gamtos išteklių naudojimo reikalavimų nesilaikymas padaro žalą aplinkai. |  | x |  |
| 9.2. | žalos aplinkai, padarytos įgyvendinant Sutartį | Rizika pasireiškia dėl Ūkinės veiklos ir/ ar Viešųjų paslaugų galimos žalos aplinkai atlyginimo |  | x |  |
| 10. | Turto perdavimo |  |  |  |  |
| 10.1. | Informacijos pakankamumo ir tikslumo apie Perduoto turto būklę prieš perduodant jį valdyti ir naudoti | Dėl paslėptų Perduoto turto defektų, netikslios ir nepakankamos informacijos apie Perduotą turtą Koncesininkas patiria papildomų, neplanuotų sąnaudų. |  |  | x  SI prisiima visą riziką dėl galimų paslėptų perduoto turto defektų. K prisiima visą riziką dėl informacijos tikslumo ir pakankamumo. |
| 10.2. | Turto nuosavybės teisių apribojimo | Ši rizika Sutarties vykdymo laikotarpiu gali pasireikšti šiais įvykiais:   1. dėl Suteikiančiosios institucijos nuosavybės teisių į Perduotą turtą ir patikėjimo teisės į Žemės sklypą apribojimų, Koncesininkas patiria papildomų sąnaudų; 2. dėl nuosavybės teisės į Naują turtą apribojimų, Koncesininkas negali teikti Viešųjų paslaugų. |  |  | x  SI prisiima 1 punkte  nurodytą riziką, o K – 2 punkte nurodytą riziką. |
| 10.3. | Grąžinamo Perduoto turto būklės atitikimo Sutarties reikalavimams | Rizika apima įvykius, kai grąžinant Perduotą turtą jo būklė neatitinka Sutartyje nustatytų reikalavimų. |  | x |  |

**Sutarties 4 priedas**

**Dalyvio Pasiūlymas ir Finansinis veiklos modelis**

**Sutarties 5 priedas**

**Valstybinės žemės nuomos sutartis**

[data] Nr. [numeris]

Lazdijai

Mes, Lietuvos Respublika, atstovaujama Lazdijų rajono savivaldybės administracijos direktoriaus Gintauto Salatkos (toliau vadinamas – Nuomotojas), ir [Koncesininko pavadinimas], [Koncesininko kodas] [Koncesininko adresas] (toliau vadinamas – Nuomininkas), atstovaujamas [pareigos, vardas, pavardė] pagal [atstovavimo pagrindas], sudarėme šią valstybinės žemės nuomos sutartį (toliau vadinama – Nuomos sutartis):

1. Nuomotojas išnuomoja, o Nuomininkas išsinuomoja 134000 kv. metrų žemės sklypą (unikalus numeris – 4400-0825-4728), esantis Lazdijų rajono savivaldybėje, Lazdijų seniūnijoje, Buktos kaime 2., priklausantį Lietuvos Respublikai nuosavybės teise, valdomą Lazdijų rajono savivaldybės patikėjimo teise (toliau – Žemės sklypas).

2. Žemės sklypas išnuomojamas iki Koncesijos sutarties, sudarytos [data] [sutarties numeris] (toliau – Koncesijos sutartis), pabaigos. Nuomos sutarties terminas pradedamas skaičiuoti nuo Koncesijos sutarties įsigaliojimo dienos.

3. Žemės sklypo pagrindinė naudojimo paskirtis yra kita, naudojimo būdas yra visuomeninė paskirties teritorija ir pobūdis yra mokslo, kultūros, sporto ir gydymo paskirties pastatų bei statinių statybos.

Galimybė keisti Žemės sklypo pagrindinę žemės naudojimo paskirtį, naudojimo būdą ir (ar) pobūdį nurodant paskirtį, būdą ir (ar) pobūdį, numatytus pagal savivaldybės ar jos teritorijos (miesto, miestelio) bendrąjį ar specialųjį planą nėra numatyta.

4. Žemės sklype esančių žemės savininkui ar kitiems asmenims nuosavybės teise priklausančių statinių ir įrenginių naudojimo sąlygos, naujų statinių ir įrenginių statybos, kelių tiesimo, vandens telkinių įrengimo ir kitos sąlygos, taip pat statinių ir įrenginių tolesnė naudojimo paskirtis pasibaigus žemės nuomos terminui negali būti keičiama, išskyrus Koncesijos sutartyje numatytus atvejus.

5. Žemės sklype esančių požeminio ir paviršinio vandens, naudingųjų iškasenų (išskyrus gintarą, naftą, dujas ir kvarcinį smėlį) naudojimo sąlygos: nėra.

6. Specialiosios Žemės naudojimo sąlygos: 13,40 ha paviršinio vandens telkinių apsaugos zonos ir pakrantės apsaugos juostos (sąlygų XXIX skyrius), 0,2348 ha ryšių linijų apsaugos zonos (sąlygų I skyrius), 0,4591 ha elektros linijų apsaugos zonos (sąlygų VI skyrius), 0,5946 ha vandentiekio, lietaus, ir fekalinės kanalizacijos tinklų ir įrenginių apsaugos zonos (sąlygų XLIX skyrius), 10,12 ha žemės sklypai, kuriuose įrengtos valstybei priklausančios melioracijos sistemos bei įrenginiai (sąlygų XXI skyrius) žemės naudojimo apribojimų, numatytų Lietuvos Respublikos teisės aktuose.

7. Kiti teisės aktuose nustatyti Žemės sklypo naudojimo apribojimai: Žemės sklypas naudojamas ir tvarkomas pagal Lazdijų rajono savivaldybės tarybos 2006 m. balandžio 26 d. sprendimu Nr. 5TS-1196 patvirtintą Hipodromo, esančio Lazdijų r. sav. Lazdijų sen. Buktos k. žemės sklypo detalųjį planą.

8. Žemės sklypas servitutai ir kitos daiktinės teisės: servitutas – teisė aptarnauti požemines, antžemines komunikacijas (tarnaujantis daiktas).

9. Žemės sklypo vidutinė rinkos vertė yra 446000 (keturi šimtai keturiasdešimt šeši tūkstančiai litų) Lt (129170,53 (vienas šimtas dvidešimt devyni tūkstančiai vienas šimtas septyniasdešimt eurų 53 centai) eurų). Nuomotojas turi teisę kas 3 metus Nuomos sutarties vykdymo perskaičiuoti Žemės sklypo vertę, nuo kurios skaičiuojamas žemės nuomos mokestis. Žemės sklypo vertė perskaičiuojama pagal Lietuvos Respublikos Vyriausybės 1999 m. vasario 24 d. nutarime Nr. 205 nustatytas išnuomojamų valstybinės žemės sklypų vertės apskaičiavimo taisykles.

10. Nuomininkas įsipareigoja mokėti Žemės sklypo nuomos mokestį pagal Lazdijų rajono savivaldybės tarybos patvirtintą tarifą nuo Nuomos sutartyje nurodytos vertės.

11. Žemės nuomos mokesčio mokėjimo terminai: žemės nuomos mokestis turi būti sumokėtas iki einamųjų metų lapkričio 15 d.

12. Kiti su nuomojamo žemės sklypo naudojimu ir grąžinimu, pasibaigus nuomos sutarčiai, susiję nuomotojo ir nuomininko įsipareigojimai:

12.1. Nuomos sutartis sudaroma per 10 Darbo dienų Nuomininkui įvykdžius Koncesijos sutarties 3.1.1 ir 3.1.2 punktuose nurodytas išankstines įsigaliojimo sąlygas.

12.2. Žemės sklypas perduodamas ir grąžinamas Nuomininkui ir Nuomotojui pasirašant perdavimo-priėmimo aktą. Perdavimo-priėmimo akte privalomai nurodoma perduoto žemės sklypo būklė. Žemės sklypas Nuomotojui grąžinamas ne prastesnės būklės, nei perdavimo Nuomininkui metu.

12.3. Nuomininkas ir Nuomotojas įsipareigoja kartu su Žemės sklypu perduoti visą Žemės sklypo valdymui ir naudojimui būtiną dokumentaciją per 10 dienų nuo žemės sklypo perdavimo ar grąžinimo.

12.4. Nuomininkas neturi teisės Žemės sklypą subnuomuoti, o taip pat įkeisti, suvaržyti, perleisti ar kitaip apriboti nuomos teisę.

12.5. Nuomos sutarties tikslais Nuomininkui duodamas sutikimas savo rizika ir lėšomis atlikti Žemės sklypo detaliojo plano koregavimą, taip pat atlikti Koncesijos sutartyje nurodytų statinių statybos darbus Žemės sklype.

12.4. Pasibaigus Koncesijos sutarčiai, kartu pasibaigia ir Nuomos sutartis.

13. Atsakomybė už Nuomos sutarties pažeidimus: Nuomos sutarties šalys už Nuomos sutarties pažeidimus atsako Lietuvos Respublikos civilinio kodekso, kitų teisės aktų ir Koncesijos sutartyje nustatyta tvarka. Už Nuomininko prievolių įvykdymą pagal Nuomos sutartį neatlygintinai laiduoja Nuomininko steigėjas (akcininkas, dalininkas). Nuomininko steigėjo atsakomybė pagal šios Nuomos sutarties prievolių vykdymą neribojama.

14. Nuomininkas valdydamas ir naudodamas Žemės sklypą įsipareigoja laikytis Koncesijos sutarties, Nuomos sutarties ir teisės aktų salygų.

15. Įstatymų ir Lietuvos Respublikos Vyriausybės nustatyta tvarka pasikeitus valstybinės žemės nuomos mokesčio apskaičiavimo tvarkai ir kitiems reikalavimams, Nuomos sutarties šalys privalo vadovautis priimtais pakeitimais. Savivaldybės tarybai pakeitus Žemės sklypo nuomos mokesčio tarifą, sumažinus nuomos mokestį arba nuo jo atleidus, Nuomos sutarties šalys privalo vadovautis savivaldybės tarybos sprendimais.

16. Nuomos sutartis prieš terminą nutraukiama Nuomotojo reikalavimu, jeigu žemės Nuomininkas naudoja žemę ne pagal sutartyje numatytą pagrindinę žemės naudojimo paskirtį, naudojimo būdą ir (ar) pobūdį. Nuomos sutartis taip pat gali būti nutraukiama kitais Lietuvos Respublikos civilinio kodekso, Koncesijos sutarties ir kitų teisės aktų nustatytais atvejais.

17. Pagal šią Sutartį pakeitus Žemės sklypo pagrindinę žemės naudojimo paskirtį, naudojimo būdą ir (ar) pobūdį, Nuomotojas, vadovaudamasis parengtu ir patvirtintu detaliuoju planu, turi patikslinti išnuomoto Žemės sklypo kadastro duomenis Nekilnojamojo turto kadastre. Kadastro duomenys keičiami šalies, inicijavusios detaliojo plano, pagal kurį pakeista paskirtis, būdas ir (ar) pobūdis, rengimą, lėšomis ir rizika.

Nuomos sutarties šalys įsipareigoja pagal pakeistus išnuomoto Žemės sklypo kadastro duomenis pakeisti ir šią Nuomos sutartį.

18. Prie Nuomos sutarties pridedamas išnuomojamo Žemės sklypo planas M 1:2000 kaip neatskiriama Nuomos sutarties dalis.

19. Nuomos sutartį Nuomininkas savo lėšomis per 10 dienų įregistruoja Nekilnojamojo turto registre.

20. Nuomos sutartis sudaryta 2 egzemplioriais, turinčiai vienodą teisinę galią, kurių vienas paliekamas Nuomotojui, kitas – Nuomininkui.

Lazdijų rajono savivaldybės administracijos direktorius

Gintautas Salatka \_\_\_\_\_\_\_\_\_\_\_\_\_\_\_\_\_ A.V.

[Nuomininko pavadinimas]

[Nuomininko atstovo pareigos, vardas, pavardė] \_\_\_\_\_\_\_\_\_\_\_\_\_\_\_\_\_\_ A.V.

**Sutarties 6 priedas**

**Perdavimo-priėmimo akto forma**

[sudarymo data], Lazdijai

[Šalies, kuri perduoda Perduotą turtą, pavadinimas], [Šalies, kuri perduoda Perduotą turtą, juridinio asmens kodas], perduoda, o [Šalies, kuri priima Perduotą turtą, pavadinimas], [Šalies, kuri priima Perduotą turtą, juridinio asmens kodas], priima žemiau nurodytą turtą pagal koncesijos sutarties [koncesijos sutarties numeris] dėl Lazdijų hipodromo valdymo ir naudojimo koncesijos suteikimo, sudarytos [koncesijos sutarties data], sąlygas teise valdyti ir naudotis:

|  |  |  |  |  |  |  |  |
| --- | --- | --- | --- | --- | --- | --- | --- |
| Eil. Nr. | Perduoto turto pavadinimas | Unikalus Nr. arba Inventorinis Nr. | Kiekis  (Vnt.) | Įsigijimo vertė (Litais) | Įsigijimo vertė (Eurais) | Būklė, trūkumai (esminiai, neesminiai) ir terminas trūkumams pašalinti | Foto fiksacijos Nr. |
| 1. | tribūna | unikalus Nr. 4400-2038-2127);  inventorinis Nr. CA-00000711 | 1 | 1774198,38 | 513843,37 |  |  |
| 2. | geoterminis šildymas | unikalus Nr. 4400-2241-9261  inventorinis Nr. CA-00000716 | 1 | 135782,82 | 39325,42 |  |  |
| 3. | teisėjų bokštelis | unikalus Nr. 4400-2240-3249,  inventorinis Nr. CA-00000712 | 1 | 15825,55 | 4583,40 |  |  |
| 4. | kiti statiniai (inžineriniai) – tvora | unikalus Nr. 4400-2240-3260,  inventorinis Nr. CA-00000714 | 1 | 489665,61 | 141816,96 |  |  |
| 5. | kiti statiniai (inžineriniai) – stoginė žirgams | unikalus Nr. 4400-2038-2168, inventorinis Nr. CA-00000713 | 1 | 232919,37 | 67458,11 |  |  |
| 6. | kiti statiniai (inžineriniai) – aikštelės šaligatviai | unikalus Nr. 4400-2240-3281, inventorinis Nr. CA-00000715 | 1 | 1737419,70 | 503191,53 |  |  |
| 7. | Nuotekų linija - lietaus kanalizacijos tinklai | Unikalus Nr. 4400-2240-8702, inventorinis Nr. CA-00000718 | 1 | 62872,92 | 18209,26 |  |  |
| 8. | Nuotekų linija – buitinių nuotekų tinklai | Unikalus Nr. 4400-2408-8713, inventorinis Nr. CA-00000720 | 1 | 21479,82 | 6220,99 |  |  |
| 9. | vandentiekio linija – vandentiekio tinklai | Unikalus Nr. 4400-2240-8686, inventorinis Nr. CA-00000723 | 1 | 239526,45 | 69371,65 |  |  |
| 10. | nuotekų linija – buitinių nuotekų tinklai | unikalus Nr. 4400-2240-8757, inventorinis Nr. CA-00000719 | 1 | 100251,68 | 29034,89 |  |  |

Aukščiau išvardinto turto priklausiniai, bei kitas turtas, kuris perduodamas Koncesininkui:

|  |  |  |  |  |
| --- | --- | --- | --- | --- |
| Eil. Nr. | Perduoto turto pavadinimas | Kiekis  (Vnt.) | Būklė, trūkumai (esminiai, neesminiai) ir terminas trūkumams pašalinti | Foto fiksacijos nr. |
| 1. | Šiukšlių konteineriai | 5 |  |  |
| 2. | Vėliavų stovai | 3 |  |  |
| 3. | Dviračių stovai | 4 |  |  |
| 4. | Gėlynų vazonai | 18 |  |  |
| 5. | Suoliukai | 66 |  |  |
| 6. | Šiukšliadėžės prie suolų | 24 |  |  |
| 7. | Vaikų žaidimo laipynės | 1 |  |  |
| 8. | Stacionari kėdė be apmušalo (tribūnom) | 498 |  |  |
| 9. | VIP kėdė mėlyno plastiko su pamušalu | 48 |  |  |
| 10. | Minkštasuoliai 3 vietų | 2 |  |  |
| 11. | Minkštasuoliai 2 vietų | 10 |  |  |
| 12. | Žurnalinis staliukas | 3 |  |  |
| 13. | Pastatoma rūbų kabykla | 2 |  |  |
| 14. | Serviravimo stalai | 4 |  |  |
| 15. | Metalinės spintelės su lentyna be durelių | 10 |  |  |
| 16. | Stelažai | 14 |  |  |
| 17. | Spinta | 1 |  |  |
| 18. | Rašomas stalas | 2 |  |  |
| 19. | Kėdė | 2 |  |  |
| 20. | Pastatoma rūbų kabykla | 3 |  |  |
| 21. | Kanceliarinė spinta | 2 |  |  |
| 21. | Metalinė rūbų spintelė | 23 |  |  |
| 22. | Fenas | 4 |  |  |
| 23. | H-1 (WC kabinų įranga) | 7 |  |  |
| 24. | Hk - 1 (WC įranga) | 3 |  |  |
| 25. | VP - 1 (valytojos įranga) | 2 |  |  |
| 26. | Ht - 1 (ŽN WC įranga) | 2 |  |  |
| 27. | Hv - 1 (WC įranga) | 2 |  |  |

Perdavimo metu šio akto šalys fiksuoja tokius energijos apskaitos prietaisų rodmenis:

|  |  |  |  |
| --- | --- | --- | --- |
| Eil. Nr. | Apskaitoma energijos rūšis | Apskaitos prietaiso Nr. | Rodmuo |
| 1. | Vandens skaitiklis | 0810003646 |  |
| 2. | Elektros | 85763 |  |

Perduodanti šalis įsipareigoja padengti įsiskolinimus už suvartotą energiją iki šiame akte nurodytų energijos apskaitos prietaisų rodmenų.

PRIDEDAMA:

1. Sunumeruotos Perduoto turto foto fiksacijos – [foto fiksacijų skaičius].

|  |  |
| --- | --- |
| Perduoda:  [Šalies pavadinimas] vardu  [Šalies įgalioti atstovų vardai, pavardės, parašai] | Priima:  [Šalies pavadinimas] vardu  [Šalies įgalioti atstovų vardai, pavardės, parašai] |

**Konkurso sąlygų 5 priedas**

**Reikalavimai finansiniam veiklos modeliui**

Dalyvis turi pateikti finansinį veiklos modelį (toliau – FVM), kuris atitiktų šiuos reikalavimus:

* 1. FVM turi būti parengtas visam Sutarties terminui;
  2. FVM pateikti finansiniai rodikliai turi būti pagrįsti prielaidomis;
  3. FVM pateikti Dalyvio pasiūlymai ir aiškūs aprašymai dėl visų Sutartyje ir Konkurso sąlygose išvardintų Koncesininko įsipareigojimų;
  4. FVM turi būti detalizuotos visos Koncesininko planuojamos gauti pajamos ir patirti išlaidos pagal planuojamas vykdyti veiklas: Viešųjų paslaugų teikimą, Ūkinę veiklą, Žirginio sporto renginius, Prekybos vietų nuomą. Kiekviena iš išvardytų veiklų gali būti detalizuota Dalyvio nuožiūra;
  5. FVM turi būti detalizuotos visos Koncesininko planuojamos išlaidos ir mokėtini mokesčiai;
  6. FVM turi būti pateikti siūlomos investicijų finansavimo struktūros loginis pagrindimas, preliminarūs Koncesininko akcininkų/finansuotojų sprendimai suteikti paskolą/nuosavą kapitalą, subordinuotą paskolą ir (arba) finansinių institucijų paskolų sąlygos.

FVM turi būti sudarytas atsižvelgiant, bet neapsiribojant, į žemiau pateiktus punktus:

|  |  |
| --- | --- |
| * 1. Dalyvio struktūra ir santykis su Suteikiančiąja organizacija | |
| * + 1. Dalyvio struktūra | Aprašyti (apie 1.000 žodžių) Dalyvio teisinę struktūrą ir esamus ar numatomus sutartinius santykius tarp Dalyvio narių (jeigu dalyvauti Koncesijos konkurse kandidatuoja ūkio subjektų grupė). |
| * + 1. Santykis su Suteikiančiąja institucija | Aprašyti (apie 1.000 žodžių) Dalyvio ir Koncesininko valdymo struktūrą, įskaitant pagrindinius asmenis valdymo struktūroje, ir jų numatomus vaidmenis sąveikaujant su Suteikiančiąja institucija. |
| * + 1. Dalyvio veikla | Aprašyti (iki 3.000 žodžių) Dalyvio ir Koncesininko veiklos Hipodrome tikslus, tikslines rinkas, veiklos kryptis ir kitą FVM sudaryti būtiną informaciją bei duomenis. |

| * 1. Finansinio pasiūlymo pagrindas | |
| --- | --- |
| * + 1. Pagrindinės datos | Bazinė data yra 2014 m. sausio 2 d. (toliau – Bazinė data)  Daryti prielaidą, kad Sutarties pasirašymo data yra 2014 m. gruodžio 20 d. (toliau – Prognozuojama Sutarties įsigaliojimo data) |
| * + 1. Valiuta | Pateikti kainas litais atsižvelgiant į Bazinę datą. |
| * + 1. Kainų užtikrinimas | Pasiūlyme nurodytos kainos turi galioti ne mažiau kaip nurodyta Sąlygose. Pasiūlyme nurodytos kainos gali skirtis dėl pasikeitusios palūkanų normos ir kredito maržos. |
| * + 1. Indeksavimas | Kainos gali būti indeksuojamos Dalyvio pasiūlytais indeksais. Indeksų reikšmės ir duomenų šaltiniai turi būti pateikti darbalapyje „Prielaidos“. |
| * + 1. Palūkanų norma | 1. Dalyvis turi pateikti informaciją ir paaiškinimus apie visas taikomas bazines palūkanų normas; 2. Dalyvis turi pateikti informaciją ir paaiškinimus apie visas taikomas kredito maržas, pagrindinių paskolų maržas ir kitus Dalyvio manymu reikiamus koregavimus susijusius su bazinėmis palūkanų normomis. |
| * + 1. Investicijų grąžos norma | Tai tokia grąžos norma (vidinė pajamų norma, angl. Internal Rate of Return), kuriai esant Dalyvio iš Koncesininko gautinų pajamų srautų dabartinė vertė prilyginama nuliui ir kuri apskaičiuojama pagal tokią formulę:  kur:  *IPSn* – Investuotojo pinigų srautai. Tai nuosavo kapitalo srautai Koncesininko veiklos finansavimui (pvz. Koncesininko akcijų apmokėjimo ir akcininkų subordinuotų paskolų suteikimo dydžiai *n*-aisiais metais) ir nuosavo kapitalo grąžos srautai (pvz. išmokėto paskirstytojo pelno ir atliktų pagal subordinuotas paskolas mokėjimų dydžiai). Formulėje pavaizduoti pinigų srautai apima tiek neigiamus (pinigų srautas Projekto finansavimui, į Projektą), tiek teigiamus (pinigų srautas iš Projekto) pinigų srautus.  *N* – Sutarties galiojimo laikotarpis.  *n* – Sutarties *n*-ieji metai.  *IGN* – Investicijų grąžos norma.  Investicijų grąžos norma naudojama kaip diskonto norma kompensacijos apskaičiavime Sutarties nutraukimo atveju. |
| * + 1. Koncesijos mokesčio mokėjimas | Koncesijos mokestis FVM turi būti detalizuotas pagal:   1. Pastoviąją dalį; 2. Kintamą dalį. |

|  |  |
| --- | --- |
| * 1. Finansavimo pajėgumas | |
| * + 1. Nuosavo kapitalo teikėjai, akcininkai ir laiduotojai | Dalyvis turi pateikti žemiau nurodytą informaciją apie nuosavo kapitalo teikėjus, akcininkus ir laiduotojus Koncesininkui:   1. Numatomą įnešti kiekvieno Nuosavo kapitalo teikėjo (-ų) kapitalo dydį; 2. Finansavimo šaltinių, grynųjų pinigų arba kito likvidaus turto, kuris bus prieinamas siekiant užtikrinti numatytą nuosavo kapitalo lygį, aprašymus; |

| * 1. Projekto finansavimo planas | |
| --- | --- |
| * + 1. Projekto finansavimo planas | Kiekvienas Dalyvis turi pateikti Projekto finansavimo planą, kuris įrodytų, kad Dalyvis pritraukė pakankamai lėšų Projekto finansavimui ir, kuris apima visą finansavimo struktūrą bei siūlomus instrumentus.  Jei yra siūlomas finansavimo šaltinis bankas, turi būti pateikta informacija apie tai. |
| * + 1. Finansavimo sąlygos | Projekto finansavimo planas turi apimti kiekvieno finansavimo šaltinio sąlygas. |
| * + 1. Finansavimo gyvybingumas | Projekto finansavimo plane Dalyvis turi pateikti Koncesininko veiklos finansinio gyvybingumo pagrindimą, įskaitant bet neapsiribojant Dalyvio veiksmų, pasireiškiant pagrindinėms jam perduotoms rizikoms, aprašymą. |

| * 1. FVM |  |
| --- | --- |
| 2.5.1 FVM ir jo struktūra | Dalyviai turi pateikti parengtą FVM elektroniniu ir popieriniu formatais.  Dalyvių parengtas FVM, turi atitikti šias prielaidas, skaičiavimų principus ir struktūrą:   1. FVM turi būti parengtas Microsoft Excel 2007 skaičiuokle arba naujesne jos versija; 2. finansinės prognozės (išlaidų ir pajamų prognozės) FVM turi būti pateiktos ne mažesniu nei metiniu periodiškumu, nuo Sutarties pasirašymo datos iki Projekto pabaigos datos; 3. skaičiavimai atliekami litais; 4. visos FVM naudojamos prielaidos turi būti surašytos specialiai tam skirtame darbalapyje ir jokie įvesties duomenys skaičiavimo darbalapiuose neturi būti vedami, formulėse negali būti naudojamos ciklinės nuorodos (angl. *circular reference*); 5. įvedamų prielaidų (įvesties parametrus) laukelius pateikti mėlyna šrifto spalva, o laukelių, kuriuose įvestos formulės (atliekami skaičiavimai), juoda šrifto spalva; 6. skaičiavimai, skaičiavimų seka darbalapiuose atliekami „iš kairės į dešinę ir nuo viršaus žemyn“; 7. rengiant FVM stengtis naudoti kuo mažiau sąlygos funkcijos IF konstrukcijų; 8. FVM neturi būti jokių paslėptų ar slaptažodžiu apsaugotų langelių arba darbalapių; 9. visi FVM darbalapiai turi būti paruošti spausdinimui A4 arba A3 formate, juose pateikta informacija turi būti aiški ir įskaitoma bei kiekviename lape turi matytis eilučių bei stulpelių pavadinimai. |
| * + 1. FVM įvesties duomenys ir rezultatai | Dalyvio parengtas FVM turi apimti šias dalis (visai Projekto trukmei):   1. Prielaidų sąrašus (ne mažiau kaip viename atskirame darbalapyje): 2. investicijų, eksploatavimo, Ūkinės veiklos vykdymo, Viešųjų paslaugų teikimo, Perduoto turto ir Naujo turto eksploatavimo ir priežiūros išlaidos; 3. periodinės prielaidos (kurios keičiasi skirtingais Projekto periodais); 4. pastovios prielaidos (kurios yra pastovios visais Projekto periodais); 5. mokesčiai; 6. finansavimo prielaidos (įtraukiant ir refinansavimo prielaidas); 7. kitos prielaidos, turinčios įtakos Koncesijos mokesčio dydžiui. 8. Rezultatus: 9. rezultatų santrauka; 10. finansavimo šaltiniai ir jų panaudojimas; 11. Koncesijos mokesčio mokėjimo grafikas; 12. siūloma finansavimo struktūra, kurioje pateikiami tikslūs paskolos gražinimo terminai, grąžintina paskolos suma ir su ja susiję paskolos aptarnavimo mokesčiai realia verte, bei atitinkami rezultatai kitiems finansavimo šaltiniams; 13. Investicijų grąžos normos skaičiavimai; 14. Investicijų grąžos skaičiavimai kitiems finansavimo šaltiniams (įskaitant refinansavimą); 15. finansinės ataskaitos (balansas, pelno nuostolio ataskaita, pinigų srautų ataskaita), parengtos vadovaujantis Lietuvoje galiojančiais verslo apskaitos standartais; 16. finansiniai rodikliai, kurių reikalauja finansuotojai atsižvelgdami į Dalyvio Projekto finansavimo plane nurodytą kapitalo struktūrą; 17. kiti Koncesininkui svarbūs rezultatai. |
| * + 1. FVM prielaidų aprašymas | Dalyviai kartu su parengtu FVM turi pateikti ir prielaidų rinkinį, kuriame būtų aprašytos visos FVM naudojamos prielaidos ir kurių detalumo turėtų pakakti norint parengti analogišką FVM. Prielaidų rinkinyje pateikiama informacija turi atitikti Specifikacijoje nustatytus reikalavimus Koncesininko :   1. finansavimo prielaidų (įskaitant refinansavimo) santrauką, įtraukiant ir informaciją apie visus finansavimo mokesčius ir išlaidas atskirai; 2. investicijų, periodinių Perduoto turto ir Naujo turto eksploatavimo ir priežiūros; 3. Ūkinės veiklos ir Viešųjų paslaugų pajamų ir sąnaudų prielaidas 4. makroekonomines prielaidas; 5. mokesčių prielaidas; 6. nusidėvėjimo normos skaičiavimo ir kitas naudojamas apskaitos politikos normas; 7. visas kitas prielaidas, būtinas parengti FVM.   Pajamų iš Prekybos vietų nuomos, Viešųjų paslaugų tiekimo ir Ūkinės veiklos prielaidos turi atitikti kainas rinkoje.  Komunalinėms sąnaudoms įvertinti turi būti naudojami nustatyti ir/ar patvirtinti įkainiai (vanduo, elektra, šildymas ir pan.). |

1. Jei Dalyvis veikia kaip ūkio subjektų grupė, šią informaciją reikia nurodyti apie visus grupės narius. Taip pat reikia nurodyti, kuris grupės narys yra pagrindinis ir įgaliotas atstovauti grupę. [↑](#footnote-ref-2)